January 2018 - Page2of3- infokerala.net\nകുഞ്ഞുങ്ങള്‍ക്ക് പൌഡര് ഇടുന്നത് നല്ലതാണോ?\nകുഞ്ഞുങ്ങളുടെ കാര്യത്തില് ഒരു വിട്ടുവീഴ്ചക്കും തയ്യാറാകാത്തവരാണ് നമ്മള്. പ്രത്യേകിച്ചും അവരുടെ ശുചിത്വത്തിന്റെ കാര്യത്തില്. രാവിലെ എണ്ണ തേപ്പിച്ച് കുളിപ്പിച്ച്, കണ്ണെഴുതി പൊട്ട് തൊട്ട് പൌഡറിട്ട് കുഞ്ഞിനെ ഒരുക്കുക എന്നത് മലയാളികളുടെ പരമ്പരാഗത ശീലങ്ങളില് പെട്ടതാണ്. എന്നാല് മാറ്റണ്ടേതായ ചില ശീലങ്ങളുമുണ്ടെന്ന് ആരോഗ്യവിദഗ്ദ്ധര് പറയുന്നു. ബേബി പൌഡറുകള് പോലുള്ള വസ്തുക്കള് കുഞ്ഞുങ്ങള്‍ക്ക് ആവശ്യമേയല്ലെന്നാണ് ഇവര് പറയുന്നത്.\nകുഞ്ഞുങ്ങളുടെ മുഖത്ത് പൌഡര് ഇടുമ്പോള് അത് അവരുടെ ശ്വാസകോശത്തിലേക്കു കടക്കാൻ സാധ്യതയുണ്ട്. പൌഡർ കുഞ്ഞുങ്ങൾ അറിയാതെ അകത്തേക്ക് വലിക്കുമ്പോൾ അത് ശ്വാസ സംബന്ധമായ പ്രശ്നങ്ങൾ കുഞ്ഞിനുണ്ടാക്കും. തീരെ ചെറിയ കുഞ്ഞുങ്ങൾ ആണെങ്കിൽ അപകട സാധ്യത കൂടും. മിക്ക ബേബി പൗഡറുകളിലും ടാൽക് എന്ന് പറയുന്ന ഒരു സോഫ്റ്റ് മിനറൽ അടങ്ങിയിട്ടുണ്ട്. ഇതു പൗഡറിന് നല്ല വാസന നൽകും. ഇതിന്റെ വാസന നല്ലതാണെങ്കിലും മൂക്കിലൂടെ അകത്തേക്ക് പോയാൽ ഇതു അപകടകാരിയാണ്. ചില ബേബി പൗഡറുകൾ കോൺസ്റ്റാർച് ബേസ്ഡ് ആണ്. ഇതു സുരക്ഷിതം ആണ് വളരെ കുറച്ചും സൂക്ഷിച്ചും ഉപയോഗിച്ചാൽ. കാരണം കോർസ്റ്റാർച്ചിൽ അടങ്ങിയിട്ടുള്ള കണികകൾ വലുതാണ് ഇതു വായുവിലൂടെ കുഞ്ഞുങ്ങളുടെ അകത്തേയ്ക്കു പോകില്ല.\nഅതുപോലെ കുഞ്ഞിന്റെ സ്വകാര്യമായ ഭാഗങ്ങൾ ചുവന്നിരിക്കുന്നതോ ചൊറിഞ്ഞു പൊട്ടിയതോ തടിച്ചിരിക്കുന്നതായോ ഒക്കെ കണ്ടാൽ അവിടം ഡ്രൈ ആയിരിക്കാനും വൃത്തി ആയിരിക്കുവാനും പൌഡര് ഇടുന്ന രീതിയും മാറ്റേണ്ടതാണ്. ഡയപ്പെർ റാഷിൽ പൌഡർ ഉപയോഗിക്കുമ്പോൾ മാറുന്നതിനു പകരം ഇൻഫെക്ഷൻ കൂടും. ഈ സമയത്തു ഡയപ്പെർ റാഷ് ക്രീം ഉപയോഗിക്കുന്നതാണ് നല്ലത്. പൌഡർ ഇടുമ്പോൾ കുഞ്ഞിന്റെ മുഖത്തേക്ക് നേരെ വീഴാത്ത രീതിയിൽ ഇടുക. പൌഡർ ശരീരത്തിന്റെ ഭാഗങ്ങളിൽ കൂടി കിടക്കാതെ നോക്കുക. കുഞ്ഞിനെ കുളിപ്പിച്ചതിനു ശേഷം ശരീരം ഡ്രൈ ആകാന് പൌഡര് ഉപയോഗിക്കുന്നത് ഒഴിവാക്കണമെന്നും വിദഗ്ദ്ധര് പറയുന്നു.\nPosted on January 30, 2018 Categories HealthLeaveacomment on കുഞ്ഞുങ്ങള്‍ക്ക് പൌഡര് ഇടുന്നത് നല്ലതാണോ?\nകറിവേപ്പില മുരടിക്കുന്നുവോ ?..വേരിൽ ഈ വളം\nപുതിയ തളിരിലകള് ഉണ്ടാവാനും കഞ്ഞിവെള്ളം തന്നെ മുന്നില്. കറിവേപ്പിനു ചുവട്ടില് കഞ്ഞിവെള്ളം ഒഴിയ്ക്കുന്നത് തളിരിലകള് കറിവേപ്പില് ഉണ്ടാവാന് സഹായിക്കുന്നു. മാത്രമല്ല കഞ്ഞിവെള്ളത്തിന്റെ മണം കീടങ്ങളെ അകറ്റുകയും ചെയ്യുന്നു.\nഒരിക്കലും കറിവേപ്പിനു താഴെ വെള്ളം കെട്ടിക്കിടക്കാന് സമ്മതിയ്ക്കരുത്. ഈര്‍പ്പം അത്യാവശ്യമാണെങ്കിലും വെള്ളം കെട്ടിക്കിടക്കുന്നത് വേര് അഴുകാന് കാരണമാകുന്നു.\nഇല പറിയ്ക്കുമ്പോള് ശ്രദ്ധിക്കാന് കറിവേപ്പ് എങ്ങനെ പറിച്ചെടുക്കണമെന്ന് പലര്‍ക്കും അറിയില്ല. ഇത് വളര്‍ച്ചയെ മുരടിപ്പിക്കുന്നു. കറിവേപ്പിന്റെ ഇല മാത്രമായി പറിച്ചെടുക്കാതെ തണ്ടോടു കൂടിയായിരിക്കണം പറിച്ചെടുക്കേണ്ടത്. ഇത് പുതിയ ശിഖരങ്ങള് പറിച്ചെടുത്ത ഭാഗത്ത് ഉണ്ടാവാന് കാരണമാകുന്നു.\nവിവിധ തരത്തിലുള്ള വളങ്ങള് കറിവേപ്പിന്റെ വളര്‍ച്ചയ്ക്ക് ഉപയോഗിക്കാം. പച്ചച്ചാണകവും കടലപ്പിണ്ണാക്കും മിക്‌സ് ചെയ്ത് വേരിനു ചുറ്റും ഒഴിച്ച് കൊടുക്കാം. ഇത് ഇല വളരാനും ഈര്‍പ്പത്തിനും കാരണമാകുന്നു.\nPosted on January 29, 2018 Categories HealthLeaveacomment on കറിവേപ്പില മുരടിക്കുന്നുവോ ?..വേരിൽ ഈ വളം\nരുചികരമായ ഊത്തപ്പം എങ്ങനെ ഉണ്ടാക്കാം\nപുഴുക്കലരി – 250ഗ്രാം,ഉഴുന്ന്പരിപ്പ് – 100ഗ്രാം,സവാള –4എണ്ണം,പച്ചമുളക് -4 എണ്ണം,ഇഞ്ചി -2 ചെറിയ കഷ്ണം\n,വെളിച്ചണ്ണ- 8 ടീസ്പൂണ്,മല്ലിയില -4 ഞെട്ട്,ഉപ്പ് -പാകത്തിന്\nഅരിയും ഉഴുന്നും വേറെ വേറെ ആട്ടി യോജിപ്പിച്ച് ഒരു ദിവസം വെക്കുക\nസവാള പച്ചമുളക് ഇഞ്ചി മല്ലിയില എന്നിവ ചെറുതായി അരിയുക.\nഇതു മാവിൽ ചേർത്ത് പാകത്തിന് ഉപ്പും ചേർത്ത് കുഴബ് രൂപത്തിൽ ആക്കുക.\nദോശ കല്ലിൽ എണ്ണ പുരട്ടി മാവ് ഒഴിച്ച് ഇരു വശവും മൂപ്പിച്ച് എടുക്കുക\nPosted on January 29, 2018 Categories ReceipesLeaveacomment on രുചികരമായ ഊത്തപ്പം എങ്ങനെ ഉണ്ടാക്കാം\nPosted on January 29, 2018 January 29, 2018 Categories HealthLeaveacomment on തലമുടി കൊഴിച്ചില് മുടിയ്ക്ക് കനം കുറഞ്ഞ് കഷണ്ടി വരെ ആകാം\nതൊണ്ടവേദന മാറാൻ6ഒറ്റമൂലികൾ-Ayurvedha-Nattuvaidyam-Thonda Vedhana Maran\nPosted on January 29, 2018 Categories HealthLeaveacomment on കറിവേപ്പ്, നാരങ്ങ, താരന് വേരോടെ പോകും\nPosted on January 19, 2018 Categories HealthLeaveacomment on കറിവേപ്പ്, നാരങ്ങ, താരന് വേരോടെ പോകും\nPosted on January 19, 2018 Categories HealthLeaveacomment on മുടികൊഴിച്ചില് തടയും തേങ്ങാപ്പാല് സൂത്രം\nPosted on January 19, 2018 Categories HealthLeaveacomment on പല്ലുവേദനയ്ക്കുള്ള സ്വാഭാവിക പ്രതിവിധി\nമത്തൻ പരിചരണവും കീടനിയന്ത്രണവും\nഇല, പൂവു, കായ് എല്ലാഒ ഒരേ പൊലെ ഭഷ്ക്യ യോഗ്യമായ ഒന്നാണ് മത്തൻ.കേരളത്തിലെ കാലാവസ്ഥയനുസരിച്ച് നാല് സീസണുകളില് മത്തന്‍കൃഷി ആരംഭിക്കാം. ജനവരി-മാര്‍ച്ച്, ഏപ്രില്-ജൂണ്, ജൂണ്-ആഗസ്ത്, സപ്തംബര്-ഡിസംബര് എന്നീ സമയങ്ങളാണ് മത്തന് അനുയോജ്യം. മഴക്കാലത്ത് കൃഷിചെയ്യുമ്പോള് മേയ്, ജൂണ് മാസയളവിലെ ആദ്യത്തെ 2-3 മഴയ്ക്കു ശേഷം വിത്ത് നടാവുന്നതാണ്.വിത്തുകൾ പാകുന്നതിനു മുന്‍പ്6മണിക്കൂര് സ്യുടോമോണസ് കലക്കിയ വെള്ളത്തില് കുതിര്‍ത്തു വെച്ചാല് അവ പെട്ടന്ന് മുളച്ചു വരും. പ്രോ ട്രേ അല്ലെങ്കിൽ ഡിസ്പൊസിബൈൽ ഗ്ലാസ്സിൽ വിത്തുകൾ പാകി കിളിർപ്പിച്ചാൽ മാറ്റി നടാൻ എളുപ്പമാകും.30-45 സെന്റിമീറ്റര് ആഴത്തിലും, 60 സെന്റീമീറ്റര് വ്യാസത്തിലും ഉള്ളകുഴികള് രണ്ട് മീറ്റര് അകലത്തില് എടുത്ത് കുഴികളില് കാലിവളവും, രാസവളവും, മേല്‍മണ്ണും കൂട്ടികലര്‍ത്തിയ മിശ്രിതം നിറക്കണം. കുഴി ഒന്നിന് നാലോ അഞ്ചോ വിത്ത് വീതം പാകാം. മുളച്ചുകഴിഞ്ഞാല് രണ്ടാഴ്ചയ്ക്കു ശേഷം ആരോഗ്യമില്ലാത്ത ചെടികള് നീക്കം ചെയ്ത് കുഴി ഒന്നില്3ചെടികള് വീതം നിലനിര്‍ത്തണം. ആരോഗ്യമുള്ള രണ്ട് തൈകള് നിര്‍ത്തി ബാക്കിയുള്ളവ പറിച്ചുകളയാം2ആഴ്ച്ചയിൽ ഒരിക്കൽ ചാണകമോ ഏതെങ്കിലും ജൈവ വളമോ ചേർത്തു കൊടുക്കണം.വള്ളി വീശുംബോൾ മരത്തിലോ തറയിലോ പടർന്നു കയറാൻ അനുവദിക്കുന്നതാണ് നല്ലതു..പൂവിട്ടു തുടങുംബോൽ കടല പിണ്ണാക്ക് പുളിപ്പിച്ചു ശേഷം നേർപ്പിച്ചു ഒഴിക്കൂന്നതു നല്ലതാണ്.പടരുമ്പോള് ഒരോ മുട്ടിലും പച്ച ചാണകം വച്ചു കൊടുത്താൾ കൂടുതൽ വള്ളികൾ വരുന്നതിനോടൊപ്പം കൂടുതൽ കായ്കളും ഉണ്ടാകും.\nപഴയീച്ച, എപ്പിലാക്‌നോ വണ്ടുകള്, ചുവന്ന പംപ്കിന് വണ്ടുകള് എന്നിവയാണ് പ്രധാന കീടങ്ങള്. വയ്ക്ക് പ്രതിവിധിയായി വെളുത്തുള്ളി മിശ്രിതം നല്‍കാം. 20 ഗ്രാം വെളുത്തുള്ളി നന്നായി അരച്ച് ഒരു ലിറ്റര് വെള്ളത്തില് ചേര്‍ത്ത് അരിച്ചെടുത്ത ലായനി നല്ലൊരു കീടനിയന്ത്രണോപാധിയാണ്.ഡൗണിമില്‍ഡ്യൂ, പൗഡറിമില്‍ഡ്യൂ, മൊസൈക് എന്നിവയാണ് പ്രധാന രോഗങ്ങള്. ഇതിനായി കുമിള്‍നാശിനി, കീടനാശിനി എന്നിവ പ്രയോഗിക്കാം.\nPosted on January 19, 2018 Categories HealthLeaveacomment on മത്തൻ പരിചരണവും കീടനിയന്ത്രണവും\nപാവൽ പരിചരണവും കീടനിയന്ത്രണവും\nകൈപ്പയക്ക എന്ന വിളിപ്പേരിൽ അറിയപ്പെടുന്ന പാവയ്ക്ക മലയാളി ഏറെ ഇഷ്ട്പ്പെടുന്ന ഒന്നാണ്. വളരെ ഏറെ ഗുണങൾ ഉള്ള പാവയ്ക്ക പ്രമേഹ രോഗികളുടെഇഷ്ടാഹാരമാണ്.മുളക്കാന് അല്‍പ്പം പ്രയാസമുള്ളതാണ് പാവല് വിത്തുകള്. പാകുന്നതിനു മുന്‍പ്6മണിക്കൂര് സ്യുടോമോണസ് കലക്കിയ വെള്ളത്തില് കുതിര്‍ത്തു വെച്ചാല് അവ പെട്ടന്ന് മുളച്ചു വരും. പ്രോ ട്രേ അല്ലെങ്കിൽ ഡിസ്പൊസിബൈൽ ഗ്ലാസ്സിൽ വിത്തുകൾ പാകി കിളിർപ്പിച്ചാൽ മാറ്റി നടാൻ എളുപ്പമാകും.മാറ്റി നടുംബോൾ അടിവളമായി ഉണങ്ങിയ ചാണകം, ആട്ടിന് കാഷ്ട്ടം, ഉണങ്ങിയ കരിയില , അല്‍പ്പം വേപ്പിന് പിണ്ണാക്ക്, കുമ്മായം എന്നിവ ചേർക്കണം.2 ആഴ്ച്ചയിൽ ഒരിക്കൽ ചാണകമോ ഏതെങ്കിലും ജൈവ വളമോ ചേർത്തു കൊടുക്കണം.വള്ളി വീശുംബോൾ പടർന്നു കയറാൻ പാന്തൽ ഇട്ടു കൊടുക്കണം.പൂവിട്ടു തുടങുംബോൽ കടല പിണ്ണാക്ക് പുളിപ്പിച്ചു ശേഷം നേർപ്പിച്ചു ഒഴിക്കൂന്നതു നല്ലതാണ്.\nകായീച്ച ആണ് പാവലിന്റെ പ്രധാന ശത്രു. കായ ആകുന്ന സമയം കടലാസ് കൊണ്ട് മറച്ചു വെച്ച് കായീച്ചയില് നിന്നും സംരക്ഷിക്കാം. മാർക്കെറ്റിൽ വാങാൻ കിട്ടുന്ന ഫെറോമോൺ കെണി നല്ലൊരു കായീച്ച് നിയന്ത്രണ ഉപാധി ആണ്.\nപോഷക പ്രധാനവും കൂടെ ഔഷധ ഗുണവും ഉണ്ട് പാവയ്ക്കയില്. കാത്സ്യം, ഇരുമ്പ് , ജീവം എ, ബി ,സി ഇവ ധാരാളം അടങിയിരിക്കുന്നു.\nPosted on January 19, 2018 Categories HealthLeaveacomment on പാവൽ പരിചരണവും കീടനിയന്ത്രണവും\nവെണ്ട കൃഷി രീതി\nവളരെ ഏറെ രുചികരവും പോഷക ഗുണവും ഉള്ള ഒരു മലക്കറി ആണ് വെണ്ട. നമ്മുടെ കാലാവസ്തയ്ക്കു അനുയോജ്യമാ ഒന്നാണ് വെണ്ട.ജീവകം എ, ജീവകം സി, ജീവകം കെ, കാൽ‌സ്യം, മഗ്നീഷ്യം, ഫോസ്ഫറസ്, പൊട്ടാസ്യം, മാംഗനീസ്, മാംസ്യം, ഇരുമ്പ്, സിങ്ക്, ചെമ്പ് എന്നീ ഘടങ്ങളും ധാരാളം അടങ്ങിയിരിക്കുന്നു. കൂടാതെ നാരുകൾ ഏറെ ഉള്ള ഒരു പച്ചക്കറി കൂടെ ആണ് വെണ്ട. .വെണ്ടക്ക സ്തിരമായി കഴിക്കുന്നതു തിമിരത്തിനെ തടയും.\nവിത്തുകള് പാകിയാണ് വേണ്ട തൈകള് മുളപ്പിക്കുന്നത്. നടുന്നതിന് മുന്‍പ് വിത്തുകള് അല്‍പ്പസമയം ഇരുപതു ശതമാനം വീര്യം ഉള്ള സ്യുടോമോണസ് കലക്കിയ വെള്ളത്തില് കുതിര്‍ത്തുവച്ചതിനുശേഷം മാത്രം.നടുക ഇതു വിത്തു വേഗത്തിൽ മുളക്കുന്നതിനും ആരോഗ്യത്തോടെവളരുന്നതിനും സഹായിക്കും. ചെടികള് നാലില പ്രായമായാൽ പറിച്ചു നടാം. അടിവളമായി ചാണകപ്പൊടി ,എല്ലുപൊടി, വേപ്പിന് പിണ്ണാക്ക് , ഉണങ്ങിയ കരിയില ഇവ ഇടാം. ചെടികള് വളർന്നു തുടങുംബോൾ2ആഴ്ചയിൽ ഒരിക്കൽ ചാണകം ഇട്ടു കൊടുക്കാം. പൂവിട്ടു തുടങുംബോൽ കടല പിന്നക്ക പുളിപ്പിച്ചു ശേഷം നേർപ്പിച്ചു ഒഴിക്കൂന്നതു നല്ലതാണ്.\nPosted on January 19, 2018 January 19, 2018 Categories HealthLeaveacomment on വെണ്ട കൃഷി രീതി\nവിത്ത് പാകി മുളപ്പിച്ച ശേഷം പറിച്ചു നടുന്നതാണ് ഉത്തമം. തക്കാളി ഒരു ഉഷ്ണകാല സസ്യമാണ് തിരഞ്ഞെടുക്കുമ്പോള് ബാക്ടീരിയാ വാട്ടമില്ലാത്ത ഇനങ്ങള് തിരഞ്ഞെടുക്കാന് ശ്രദ്ധിക്കുക.വിത്തുകള് ഒരു മണിക്കൂര് രണ്ടു ശതമാനം വീര്യം ഉള്ള മുക്കി വച്ച ശേഷം നട്ടാൽ പെട്ടന്നുള്ള വളർച്ചയും രോഗ പ്രതിരോധ ശേശിയും ലഭിക്കും . ഒരു മാസം പ്രായമായ തൈകള് പറിച്ചു നടാം. നടുന്നതിന് മുന്‍പ് സ്യുഡോമോണാസ് ലായനിയില് മുക്കി വെക്കുന്നത് നല്ലതാണ്. നേരിട്ട് മണ്ണില് നടുമ്പോള് മണ്ണ് നന്നായി കിളച്ചിളക്കി, കല്ലും കട്ടയും കളഞ്ഞു അടി വളമായി ഉണങ്ങിയ, ചാണകം, കമ്പോസ്റ്റ് ഇവ ചേര്‍ക്കാം. കുമ്മായം ചേര്‍ത്ത്മണ്ണീന്റെ അമ്ലാംശം ക്രമപ്പെടൂത്താം.\nമുഞ്ഞ, ഇലച്ചുരുട്ടി രോഗം, വേരുചീയൽ, ഫലം ചീയൽ, പലവിധ കുമിളു രോഗങ്ങൾ, ബാക്ടീരിയൽ വാട്ടം എന്നിവയാണ് പ്രധാന രോഗങൽ..കാൽസ്യം കൂടുതൽ ആവസശ്യമുള്ള ചെടി ആണ് തക്കാളി മാസത്തിൽ ഒരിക്കൽ കുമ്മായം ചേർക്കുന്നതു കൂടുതൽ കായ് പിടിക്കുന്നതിനും കായ് വാട്ടം ഒഴിവാക്കുന്നതിനും ഫലപ്രദമാണ്\nശക്തി, മുക്തി, അനഘ, വെള്ളായണി വിജയ്, മനുലക്ഷ്മി എന്നിവ ബാക്ടീരിയാ വാട്ടം ചെറുക്കാന് കഴിവുള്ള തക്കാളിയിനങ്ങളാണ്.\nPosted on January 19, 2018 January 19, 2018 Categories HealthLeaveacomment on തക്കാളി കൃഷി രീതി


Pinarayi vijayan Archives - Page4of5- മലയാളം ന്യൂസ് പോർട്ടൽ\nശബരിമല ദര്‍ശനത്തിനായി തൃപ്തി ദേശായിയും സംഘവും കൊച്ചിയിൽ എത്തി . കഴിഞ്ഞ മണ്ഡലകാലത്ത് ദര്‍ശനം നടത്തിയ ബിന്ദുവും തൃപ്തി ദേശായിയുടെ സംഘത്തിലുണ്ട്. പുലര്‍ച്ചെ നെടുമ്പാശ്ശേരിയില് വിമാനമിറങ്ങിയ ഇവര് ശബരിമലയിലേക്ക് പോവുന്നതിന്...\nസുല്‍ത്താന് ബത്തേരിയിലെ ഗവ.സര്‍വജന ഹയര് സെക്കന്‍ഡറി സ്‌കൂളില് പാമ്ബുകടിയേറ്റ് മരിച്ച അഞ്ചാം ക്ലാസ് വിദ്യാര്‍ത്ഥിനി ഷെഹ്‌ല ഷെറിന്റെ മാതാപിതാക്കളില് നിന്ന് ബാലാവകാശ കമ്മീഷന് മൊഴിയെടുത്തു. വിഷയത്തില് ജില്ലാ ഭരണകൂടത്തോട് കമ്മീഷന്...\nമുഖ്യമന്ത്രിക്കുള്ള പരാതികൾ ഇനി മുതൽ ഓൺലൈനായി നൽകാം !\nമുഖ്യമന്ത്രിക്കും അദ്ദേഹത്തിന്റെ ഓഫീസിലേക്കും ഇനി ഓണ്‍ലൈനായി പരാതികള് നല്‍കാം. പരിഹാരം പ്രതീക്ഷിച്ചുള്ള നീണ്ട കാത്തിരിപ്പിന് ഇതോടെ വിരാമമായി. www.cmo.kerala.gov.in എന്ന വെബ്‌സൈറ്റ് വഴി പരാതി നല്‍കാം. പരാതിപരിഹാരം ലക്ഷ്യമിട്ട് പന്ത്രണ്ടായിരത്തോളം...\nശബരിമല തീര്‍ത്ഥാടന കാലയളവില് ഇത്തവണ സന്നിധാനത്ത് വനിതാ പോലീസിനെ നിയോഗിക്കുന്നില്ല. വനിത പോലീസിനെ സന്നിധാനത്ത് കയറ്റാതെ നിലയ്ക്കലും, പമ്ബയിലുമായി നിര്‍ത്താനാണ് തീരുമാനിച്ചിരിക്കുന്നത്. എന്നാല് പ്രതിഷേധം നേരിടാന് ആയുധങ്ങളടങ്ങിയ സ്‌ട്രൈക്കിങ് ഫോഴ്‌സ്...


Complete List of Kerala State Film Award 2017 - Malayalam Filmibeat\n| Updated: Tuesday, March 7, 2017, 18:15 [IST]\n2016 ലെ സംസ്ഥാന ചലച്ചിത്ര പുരസ്‌കാരങ്ങള് പ്രഖ്യാപിച്ചു. പ്രേക്ഷകര് വിധിയെഴുതിയത് പോലെ, മികച്ച നടനായി വിനായകനെ തിരഞ്ഞെടുത്തു. പോയവര്‍ഷം ആട്, ചന്ദ്രേട്ടന് എവിടെയാ, കലി, കമ്മട്ടിപ്പാടം എന്നീ ചിത്രങ്ങളിലാണ് വിനായകന് അഭിനയിച്ചത്. ഇതില് കമ്മട്ടിപാടത്തിലെ ഗംഗ എന്ന കഥാപാത്രത്തെ അവതരിപ്പിച്ചതിനുള്ള അംഗീകാരമായിട്ടാണ് പുരസ്‌കാരം.\nമികച്ച നടിയായി രജിഷ വിജയനെ തിരഞ്ഞെടുത്തു. അനുരാഗ കരിക്കിന് വെള്ളം എന്ന ചിത്രത്തിലെ അഭിനയമാണ് പരിഗണിച്ചത്. വിധു വിന്‍സെന്റ് സംവിധാനം ചെയ്ത മാന്‍ഹോളാണ് മികച്ച ചിത്രം.\nമികച്ച നടന് വിനായകന്\nജനങ്ങള് അംഗീകരിച്ച പുരസ്‌കാരമാണ് വിനായകന്റേത്. കമ്മട്ടിപ്പാടം എന്ന ചിത്രത്തിലെ ഗംഗ എന്ന കഥാപാത്രത്തിന് അത്രേയെറെ ജനപ്രീതി ലഭിച്ചിട്ടുണ്ട്. ചിത്രത്തില് നായകന് ദുല്‍ഖര് സല്‍മാനെക്കാള് കൈയ്യടി നേടിയത് വിനായകനാണ്\nമികച്ച രണ്ടാമത്തെ നടന് മണികണ്ഠന്\nകമ്മട്ടിപ്പാടത്തില് കൈയ്യടി നേടിയ അഭിനേതാവാണ് മണികണ്ഠന്. ചിത്രത്തില് ബാലന് എന്ന കഥാപാത്രത്തെയാണ് മണികണ്ഠന് അവതരിപ്പിച്ചത്. മണികണ്ഠന്റെ ആദ്യ ചിത്രമാണ് രാജീവ് രവി സംവിധാനം ചെയ്ത കമ്മട്ടിപ്പാടം.\nമികച്ച നടി രജിഷ വിജയന്\nഅനുരാഗ കരിക്കിന് വെള്ളം എന്ന ചിത്രത്തില് എലിസബത്ത് എന്ന കഥാപാത്ത്രതെ അവതരിപ്പിച്ച രജിഷ വിജയനാണ് മികച്ച നടി. രജിഷയുടെ ആദ്യ ചിത്രമാണ് അനുരാഗ കരിക്കിന് വെള്ളം എന്ന പ്രത്യേകതയുണ്ട്. വികെ കാഞ്ചനയാണ് മികച്ച രണ്ടാമത്തെ നടി\nമികച്ച സിനിമയും സംവിധായികയും\nബജറ്റ് അവതരണത്തില് പോലും ഇത്തവണ ചര്‍ച്ചയായ ചിത്രമാണ് വിധു വിന്‍സന്റ് സംവിധാനം ചെയ്ത മാന്‍ഹോള്. വിധു തന്നെയാണ് മികച്ച സംവിധായികയ്ക്കുള്ള പുരസ്‌കാരം നേടിയതും. ഒറ്റയാള് പാതയാണ് മികച്ച രണ്ടാമത്തെ ചിത്രം\nശ്യാം പുഷ്‌കരനാണ് മികച്ച തിരക്കഥാകൃത്തായി തിരഞ്ഞെടുക്കപ്പെട്ടത്. മഹേഷിന്റെ പ്രതികാരം എന്ന ചിത്രത്തിന്റെ തിരക്കഥാകൃത്താണ് ശ്യാം പുഷ്‌കരന്. കറുത്ത ജൂതന് എന്ന ചിത്രത്തിന് കഥയെഴുതിയ സലിം കുമാറാണ് മികച്ച കഥാകാരന്.\nജനപ്രിയ ചിത്രം മഹേഷിന്റെ പ്രതികാരം\nദിലീഷ് പോത്തന് സംവിധാനം ചെയ്ത മഹേഷിന്റെ പ്രതികാരമാണ് ജനപ്രിയ ചിത്രമായി തിരഞ്ഞെടുക്കപ്പെട്ടത്. ദിലീഷ് പോത്തന് സംവിധാനം ചെയ്ത ചിത്രം നിര്‍മിച്ചത് ആഷിഖ് അബുവാണ്. ഫഹദ് ഫാസില് ചിത്രത്തിലെ കേന്ദ്ര നായകനായി എത്തി\nമികച്ച ക്യാമറ- എംജെ രാധാകൃഷ്ണന്, മികച്ച വസ്ത്രാലങ്കാരം -സ്‌റ്റെഫി സേവ്യാര്, മികച്ച മേക്കപ്പ് മാന് - എന്‍ജി റോഷന്, നവാഗത സംവിധായകന് - ഷാനവാസ് ബാവകുട്ടി (കിസ്മത്ത്) എന്നിവരും സംസ്ഥാന പുരസ്‌കാരം സ്വന്തമാക്കി\nകാംബോജി എന്ന ചിത്രത്തിലെ പാട്ടുകളൊരിക്കിയ എം ജയചന്ദ്രനും, ചിത്രത്തിലെ പാട്ടു പാടിയ കെഎസ് ചിത്ര മികച്ച ഗായികയായും തിരഞ്ഞെടുക്കപ്പെട്ടു. മികച്ച ഗാനരചയിതാവായി തിരഞ്ഞെടുക്കപ്പെട്ടത് ഒഎന്‍വി കുറുപ്പാണ്. കാംബോജി എന്ന ചിത്രത്തിന് വേണ്ടി മികച്ച നൃത്ത സംവിധായകനുള്ള പുരസ്‌കാരം നടന് വിനീതിന് ലഭിച്ചു. സുരാജ് സന്തോഷാണ് മികച്ച ഗായകന്\nഗപ്പി എന്ന ചിത്രത്തിലെ അഭിനയത്തിന് ചേതന് ജയലാല് മികച്ച ബാലതാരമായി തിരഞ്ഞെടുക്കപ്പെട്ടു. കൊച്ചൗവ്വ പൗലോ അയ്യപ്പ കൊയ്‌ലോ എന്ന ചിത്രത്തിലെ അഭിനയത്തിന് അഭേനി ആദിയ്ക്കും മികച്ച ബാലതാരത്തിനുള്ള പുരസ്‌കാരം ലഭിച്ചു. കോലുമിഠായിയാണ് മികച്ച കുട്ടികളുടെ ചിത്രമായി തിരഞ്ഞെടുക്കപ്പെട്ടത്\nComplete List of Kerala State Film Award 2017


Siddique, Family Facebook, Delhi Bus Rape, Women, Actor, സിദ്ദിഖ്, ദില്ലി ബസ് പീഡനം, പുരുഷന്, സിനിമ, നടന്, ഫാമിലി ഫേസ്ബുക്ക് - Malayalam Filmibeat\n| Updated: Friday, January 11, 2013, 17:12 [IST]\nദില്ലി കൂട്ടമാനഭംഗത്തിന് ശേഷം സ്ത്രീ പക്ഷത്ത് നില്‍ക്കുന്നുവെന്ന വ്യാജേന സ്ത്രീകളെ അടച്ചാക്ഷേപിയ്ക്കുന്നവരുടെ എണ്ണം ഓരോ ദിനവും ഏറിവരികയാണ്. സാമൂഹികപ്രതിബന്ധ പുലര്‍ത്തുന്ന രാഷ്ട്രീയപാര്‍ട്ടികളിലെ നേതാക്കളാണ് ഇതിന് മുമ്പില് നില്‍ക്കുന്നതെന്നാണ് മറ്റൊരു വിരോധാഭാസം. എന്നാല് ഇവരെയെല്ലാം ഒറ്റയടിയ്ക്ക് കടത്തിവെട്ടുകയാണ് നടന് സിദ്ദിഖ്.\nതാന് എംഡിയും മാനേജിങ് എഡിറ്ററുമായ ഫാമിലി ഫേസ്ബുക്ക് മാഗസിന്റെ ജനുവരി ലക്കത്തിലെഴുതിയ മുഖപ്രസംഗത്തിലാണ് സ്ത്രീകള്‍ക്ക് ആക്ഷേപകരമായ പരാമര്‍ശങ്ങള് സിദ്ദിഖ് നടത്തിയിരിക്കുന്നത്. പുരുഷനൊപ്പം സമത്വംവേണമെന്ന സ്ത്രീകളുടെ ആവശ്യമാണ് പ്രശ്‌നങ്ങള്‍ക്കെല്ലാം കാരണമെന്നാണ് പത്രാധിപക്കുറിപ്പിലൂടെ സിദ്ദിഖ് തട്ടിവിടുന്നത്.\nതുല്യപരിഗണന നേടിയപ്പോള് രാപ്പകലില്ലാതെ സ്ത്രീകള്‍ക്ക് ജോലി ചെയ്യേണ്ടി വന്നു, യാത്രകളും ചെയ്യേണ്ടി വന്നു. ഇതോടെ നേരത്തെ ആറ് മണിയ്ക്ക് വീടണഞ്ഞിരുന്ന സ്ത്രീകള് രാത്രി പത്ത് മണിയ്ക്കും ജോലിയ്ക്ക് പോകേണ്ട സാഹചര്യമാണുള്ളത്. കൂട്ടിനാരുമില്ലാതെ ഞങ്ങള്‍ക്ക് ഒറ്റയ്ക്ക് ജോലിയ്ക്ക് പോകാമെന്ന ഭാവമായിരുന്നു പലര്‍ക്കും. ഇങ്ങനെ സ്ത്രീകള് തന്നെ ഒരുക്കിക്കൊടുത്ത അവസരങ്ങള് അക്രമികള് ഉപയോഗപ്പെടുത്തുകയായിരുന്നുവെന്നാണ് സിദ്ദിഖിന്റെ വാദം.\nഇതുമാത്രമല്ല, രാത്രികാലങ്ങളില് യാത്ര ചെയ്യുന്നവരും ആണ്‍കുട്ടികള്‍ക്കൊപ്പം സ്ഥലവും സമയവും നോക്കാതെ യാത്ര ചുറ്റിക്കറങ്ങിയ പെണ്‍കുട്ടികളാണ് കൂടുതലും അക്രമിയ്ക്കപ്പെട്ടതെന്നും നടന് ഓര്‍മിപ്പിയ്ക്കുന്നു.\nഇതുമാത്രമല്ല മുഖപ്രസംഗത്തിലൂടെ സ്ത്രീകള്‍ക്ക് ഉപദേശം നല്‍കാനും സിദ്ദിഖ് തയാറായിട്ടുണ്ട്. സൂക്ഷിയ്‌ക്കേണ്ടതും സംരക്ഷിയ്‌ക്കേണ്ടതും സ്ത്രീകള് തന്നെയാണ്. സമത്വമല്ല, മറിച്ച് നിങ്ങള്‍ക്കാവശ്യം സംരക്ഷണമാണ്. അച്ഛന്റെ, ഭര്‍ത്താവിന്റെ, സഹോദരന്റെ സംരക്ഷണയില് സുരക്ഷിതയാണ് എന്നതാവണം സ്ത്രീയുടെ ധൈര്യം. പുരുഷനാവണമെന്ന കരുതി ഇറങ്ങിപ്പുറപ്പെടുന്ന സ്ത്രീകള്‍ക്കുണ്ടാവുന്ന ദുരനുഭവം കണ്ട് വിലപിയ്ക്കാന് മാത്രമേ ഞങ്ങള്‍ക്കാവൂ എന്ന മുന്നറിയിപ്പോടെയാണ് സിദ്ദഖിന്റെ കയ്യൊപ്പോടെയുള്ള എഡിറ്റോറിയല് അവസാനിയ്ക്കുന്നത്.\nസ്ത്രീവിരുദ്ധത നിറഞ്ഞുനില്‍ക്കുന്ന മുഖപ്രസംഗം മനുസ്മൃതിയിലെ നിയമങ്ങളെയാണ് ഓര്‍മിപ്പിയ്ക്കുന്നതെന്ന് പറഞ്ഞാല് അതിലൊരു തെറ്റുമില്ല. ഇങ്ങനെയൊരു മുഖപ്രസംഗമെഴുതാന് സിദ്ദിഖിന് എന്തവകാശമാണുള്ളതെന്നാണ് മറ്റൊരു ചോദ്യം.\nചലച്ചിത്രരംഗത്ത് പ്രവര്‍ത്തിയ്ക്കുന്ന സ്ത്രീകള് രാപ്പകല് വ്യത്യാസമില്ലാതെ യാത്ര ചെയ്യുന്നതും ഷൂട്ടിങ് ലൊക്കേഷനിലെത്തുന്നതുമെല്ലാം സിദ്ദിഖിന്റെ വാദമനുസരിച്ച് തെറ്റല്ലേ? അതിന് തടയിടാന് അദ്ദേഹം എപ്പോഴെങ്കിലും ശ്രമിച്ചിട്ടുണ്ടോ? അങ്ങനെ ചെയ്താല് തനിയ്ക്ക് നായികയെ കിട്ടില്ലെന്ന് ഏറ്റവും നന്നായി അറിയാവുന്നത് അദ്ദേഹത്തിന് തന്നെയായിരിക്കും.\nഈ ജനാധിപത്യ രാജ്യത്ത് ഏതൊരു സ്ത്രീയ്ക്കും സ്വന്തം ഇഷ്ടപ്രകാരം എവിടെ വേണമെങ്കിലും ഏതുസമയത്തും ആര്‍ക്കൊപ്പവും സഞ്ചരിയ്ക്കാന് ഭരണഘടന അനുവാദം നല്‍കുന്നുണ്ട്. അതിനെതിരെയുള്ള സിദ്ദിഖിന്‍റെ മുഖപ്രസംഗം സദാചാര പൊലീസിന്റെ വക്കാലത്തായി മാത്രമേ കണക്കാക്കാന് കഴിയൂ.\nRead more about: siddique delhi bus rape women actor സിദ്ദിഖ് ദില്ലി ബസ് പീഡനം പുരുഷന് സിനിമ നടന്


ലതികാ സുഭാഷിനെ കോണ്‍ഗ്രസില് നിന്ന് പുറത്താക്കി - SM MEDIA NEWS MALAYALAM BEST NEWS ONLINE\nHome കേരളവാർത്തകൾ ലതികാ സുഭാഷിനെ കോണ്‍ഗ്രസില് നിന്ന് പുറത്താക്കി\nലതികാ സുഭാഷിനെ കോണ്‍ഗ്രസില് നിന്ന് പുറത്താക്കി\nകോട്ടയം: നിയമസഭാ തെരഞ്ഞെടുപ്പില് സീറ്റ് ലഭിക്കാതിരുന്നതിനെ തുടര്‍ന്ന് തലമുണ്ഡനം ചെയ്ത് പ്രതിഷേധിച്ച മഹിളാ കോണ്‍ഗ്രസ് മുന് അധ്യക്ഷ ലതികാ സുഭാഷിനെതിരെ നടപടി. ലതികയെ കോണ്‍ഗ്രസിന്റെ പ്രാഥമിക അംഗത്വത്തില് നിന്നും നീക്കം ചെയ്തതായി കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന് അറിയിച്ചു.\nസ്ഥാനാര്‍ത്ഥി പട്ടികയില് പ്രതിഷേധിച്ചാണ് മഹിളാ കോണ്‍ഗ്രസ് അധ്യക്ഷ സ്ഥാനം ലതികാ സുഭാഷ് രാജിവെച്ചത്. ഏറ്റുമാനൂരില് സ്വതന്ത്ര സ്ഥാനാര്‍ത്ഥിയായി മത്സരിക്കുകയാണ് ലതികാ സുഭാഷ്.\nഏറ്റുമാനൂര് കോണ്‍ഗ്രസ് ഏറ്റെടുത്താല് മത്സരിക്കാനായി ലതികാ സുഭാഷിന്റെ പേരും പരിഗണനയില് ഉണ്ടായിരുന്നു. എന്നാല് ആ സീറ്റ് കേരള കോണ്‍ഗ്രസിന് നല്‍കിയതില് ലതികാ സുഭാഷ് ഉമ്മന് ചാണ്ടിയോട് എതിര്‍പ്പ് അറിയിച്ചിരുന്നു.\nകോണ്‍ഗ്രസ് സ്ഥാനാര്‍ത്ഥി പട്ടികയില് സ്ത്രീകളെ അവഗണിച്ചത് ചൂണ്ടിക്കാണിച്ച് ലതിക സുഭാഷ് തല മുണ്ഡനം ചെയ്ത് പ്രതിഷേധിച്ചിരുന്നു. സ്ഥാനാര്‍ത്ഥി പട്ടികയ്ക്കെതിരായ വിയോജിപ്പുകള് മാധ്യമങ്ങള്‍ക്ക് മുന്നില് പരസ്യമായി രേഖപ്പെടുത്തിയ ശേഷമായിരുന്നു\nലതികാ സുഭാഷ് രാജിവെച്ചത്.\nPrevious articleപാര്‍ട്ടി എതിര്‍ക്കുന്നത് രാഷ്ട്രീയ നിലപാടുകളെ, ഇത്തരം പരാമര്‍ശങ്ങള് ഉണ്ടാവാന് പാടില്ല; ജോയ്‌സ് ജോര്‍ജിനെ തള്ളി സി.പി.ഐ.എം\nNext articleമാല പൊട്ടിച്ചോടാൻ ശ്രമിച്ച യുവാവിനെ ധീരയായി നേരിട്ട അധ്യാപികയെ അഭിനന്ദിച്ച് സ്ഥാനാർത്ഥി കെ പി മോഹനൻ\nസ്വർണക്കടത്ത് കേസിൽ രണ്ട് പേർകൂടി അറസ്‌റ്റിൽ\nsmmedia - July 16, 2020\nsmmedia - May 10, 2020\nമാഹിയിൽ ആശങ്ക ; രണ്ട് കുട്ടികൾക്ക് കോവിഡ്\nsmmedia - August 19, 2020\nആവി പിടിച്ചാല് കോവിഡ് മാറുമോ? എന്താണ് സത്യം\nsmmedia - September 27, 2020


തീപിടിച്ച ട്രെയ്ന് പരിശോധനയ്ക്കിടെ ഓടിച്ചുപോയി; റെയില്‍വേയ്‌ക്കെതിരേ പരാതിയുമായി ഫയര്‍ഫോഴ്‌സ് - Samakalika Malayalam\nതീപിടിച്ച ട്രെയ്ന് പരിശോധനയ്ക്കിടെ ഓടിച്ചുപോയി; റെയില്‍വേയ്‌ക്കെതിരേ പരാതിയുമായി ഫയര്‍ഫോഴ്‌സ്\nBy സമകാലിക മലയാളം ഡെസ്‌ക് | Published: 16th September 2018 11:58 AM |\nLast Updated: 16th September 2018 11:58 AM | A+A A- |\nകോട്ടയം: പരിശോധന നടത്തിക്കൊണ്ടിരിക്കുന്നതിനിടെ ട്രെയിന് ഓടിച്ചുപോയ സംഭവത്തില് പരാതിയുമായി ഫയര്‍ഫോഴ്‌സ്. ഗുഡ്‌സ് വാഗണുകളിലെ ഇന്ധനചോര്‍ച്ചയെ തുടര്‍ന്നുണ്ടായ തീ അണച്ചശേഷം സുരക്ഷാപരിശോധന നടത്തിക്കൊണ്ടിരിക്കെയാണ് ട്രെയിന് ഓടിച്ചുകൊണ്ടുപോയത്. ഫയര്‍ഫോഴ്‌സ് കോട്ടയം മേധാവിയുടെ പരാതിയുടെ അടിസ്ഥാനത്തില് ലോക്കോ പൈലറ്റിനും ഗാര്‍ഡിനുമെതിരേ റെയില് വേ അന്വേഷണം ആരംഭിച്ചു.\nവെള്ളിയാഴ്ച ഉച്ചയോടെയായിരുന്നു സംഭവം. കോട്ടയം റെയില്‍വേ സ്‌റ്റേഷന് സമീപം മുട്ടമ്പലം പാറയ്ക്കല് റെയില് വേ ഗേറ്റിന് അടുത്ത് പിടിച്ചിട്ട് സുരക്ഷാ പരിശോധനയും മറ്റും നടത്തുന്നതിനിടെയാണ് മുന്നറിയിപ്പില്ലാതെ ട്രെയിന് എടുത്തത്. ആ സമയത്ത് ട്രാക്കിനും വാഗണിനും മുകളിലായി 13 ഫയര്‍ഫോഴ്‌സ് ഉദ്യോഗസ്ഥരാണുണ്ടായിരുന്നത്. പൊലീസും ഫയര്‍ഫോഴ്‌സ് അംഗങ്ങളും ട്രെയ്‌നില് നിന്നും ട്രാക്കില് നിന്ന് ചാടിമാറുകയായിരുന്നു. സമീപത്തെ റെയില് വേ ക്രോസില് ഫയര്‍ഫോഴ്‌സിന്റെ വാഹനവും കിടന്നിരുന്നു. അത് പെട്ടെന്ന് മാറ്റാന് സാധിച്ചതാണ് വന് അപകടം ഒഴിവായത്. ഓടിച്ചുപോയ ട്രയിന് പിന്നീട് ചങ്ങനാശേരിയില് പിടിച്ചിട്ട് സുരക്ഷ ഉറപ്പുവരുത്തിയാണ് വിട്ടത്.\nപെട്രോളും ഡീസലും നിറച്ച വാഗനുകളാണ് ട്രെയ്‌നിലുണ്ടായിരുന്നത്. ഇരുമ്പനത്തു നിന്ന് തിരുനെല്‍വേലിക്ക് പോവുകയായിരുന്ന ട്രെയ്‌നിന്റെ 10 വാഗനുകളിലാണ് ഇന്ധന ചോര്‍ച്ചയുണ്ടായത്. സംഭവത്തില് റെയില്‍വേയുടെ ഭാഗത്തുനിന്ന് ഗുരുതര വീഴ്ചയുണ്ടായതായി ഫയര്‍ഫോഴ്‌സ് കുറ്റപ്പെടുത്തി. കോട്ടയം സ്‌റ്റേഷനില് നിന്ന് പുറപ്പെട്ട് രണ്ടാം തുരങ്കം പിന്നിട്ടപ്പോഴാണ് പിന്‍ഭാഗത്തെ വാഗണുകളില് ഒന്നിന്റെ മുകളില് തീപ്പൊരി കണ്ടത്. നാട്ടുകാര് ബഹളം വെച്ചതോടെ സംഭവം ശ്രദ്ധയില്‍പ്പെട്ട ലോക്കോ പൈലറ്റ് ട്രെയിന് നിര്‍ത്തി അധികൃതരെ അറിയിക്കുകയായിരുന്നു. വാഗണുകളിലെ ഷെല്ലുകള് തകരാറായതാണ് ചോര്‍ച്ചയ്ക്ക് കാരണമായതെന്നാണ് നിഗമം.


വീട്ടുജോലിക്കുള്ള റിക്രൂട്ട്മെന്‍റ് മാർച്ച് മുതൽ തദ്ബീർ വഴി | Pravasi Veekshanam\nHome News വീട്ടുജോലിക്കുള്ള റിക്രൂട്ട്മെന്‍റ് മാർച്ച് മുതൽ തദ്ബീർ വഴി\nഅബുദാബി: യുഎഇയിൽ ഗാർഹികത്തൊഴിലാളികളുടെ റിക്രൂട്ടിങ് ഇനി തദ്ബീർ മുഖേന. ബേബി സിറ്റർ, വീട്ടുജോലിക്കാർ തുടങ്ങിയവരുടെ നിയമന നടപടികളെല്ലാം മാർച്ച് മുതൽ സർക്കാർ ഏജൻസിയായ തദ്ബിർ വഴിയായിരിക്കും. റിക്രൂട്ടിങ്ങിനു പുറമേ തൊഴിൽ പരിശീലനവും തദ്ബീർ നൽകും. ഗാർഹിക ജോലിക്കാരുടെ റിക്രൂട്ടിങ് സുതാര്യവും കർശനവുമാക്കുന്നതിന്‍റെ ഭാഗമായി ലൈസൻസ് കാലാവധി കഴിഞ്ഞ 250 സ്വകാര്യ റിക്രൂട്ടിങ് സ്ഥാപനങ്ങൾ അടച്ചുപൂട്ടി.\nറിക്രൂട്ടിങ് മേഖലയിലെ 99 സ്വകാര്യസ്ഥാപനങ്ങൾ പൂട്ടാൻ അറിയിപ്പ് നൽകിയിട്ടുണ്ട്. ബാക്കിയുള്ള പത്തു സ്ഥാപനങ്ങളുടെ ലൈസൻസ് മാർച്ചോടെ മരവിപ്പിക്കും. യുഎഇയിൽ ആകെ 54 തദ്ബീർ ഓഫിസുകൾ തുറന്നിട്ടുണ്ട്. 2017 മുതൽ സ്വകാര്യ സ്ഥാപനങ്ങൾക്ക് ലൈസൻസ് നൽകുന്നത് നിർത്തിവച്ചിരുന്നു.\nതദ്ബീർ വഴി ഗാർഹികത്തൊഴിലാളികളെ റിക്രൂട്ട് ചെയ്യുന്നതുകൊണ്ട് ഈ മേഖലയിലെ തട്ടിപ്പ് വലിയ തോതിൽ കുറയ്ക്കാനായതായി അധികൃതർ. പത്തു രാജ്യങ്ങളുമായി റിക്രൂട്ടിങ് കരാർ ഒപ്പുവച്ചെന്നും കൂടുതൽ രാജ്യങ്ങളിലേക്ക് ഇത് വ്യാപിപ്പിക്കുമെന്നും മന്ത്രാലയം വ്യക്തമാക്കി.\nPrevious articleബിരുദം ഉണ്ടെങ്കിലും 70 കഴിഞ്ഞ വിദേശികൾക്ക് കുവൈറ്റ് താമസരേഖ പുതുക്കി നൽകില്ല\nNext articleദുബായ് എക്സ്പോയ്ക്ക് ത്രിതല സുരക്ഷ


സമ്പൂർണ ദ്വൈവാര നക്ഷത്രഫലം ; കാണിപ്പയ്യൂർ | Bi Weekly Prediction | ജ്യോതിഷം | Astrology | Manorama Online\nPollachi Sex Scandal\nKerala Congress Crisis\nസമ്പൂർണ ദ്വൈവാര നക്ഷത്രഫലം ; കാണിപ്പയ്യൂർ\nകാണിപ്പയ്യൂർ നാരായണൻ നമ്പൂതിരിപ്പാട് March 15, 2019 05:15 PM IST\nഅടുത്ത രണ്ടാഴ്ച നിങ്ങൾക്കെങ്ങനെ ?\n2019 മാർച്ച് 15 മുതൽ 31 വരെ (1194 മീനം 1 മുതൽ മീനം 17 വരെ)\n(അശ്വതി, ഭരണി, കാർത്തിക 15 നാഴിക)\nഅനുരഞ്ജന ശ്രമം അനുകൂലമായിത്തീരും. സമഗ്രപദ്ധതികൾക്ക് രൂപകൽപന ചെയ്യും. ആഗ്രഹിച്ച ഗൃഹം മോഹവില കൊടുത്ത് വാങ്ങാൻ തയാറാകും. വിദേശത്ത് സ്ഥിരതാമസമാക്കാനുള്ള അനുമതി ലഭിക്കും. മേലധികാരിയെ അനുസരിക്കുന്നതിൽ ആത്മസംതൃപ്തിയുണ്ടാകും. സംയുക്ത സംരംഭങ്ങളിൽ നിന്നു നിരുപാധികം പിന്മാറും. മംഗളകർമങ്ങൾക്കു നേതൃത്വം നൽകാനിടവരും. ശുഭാപ്തി വിശ്വാസം വർധിക്കും. ഭാവനകൾ യാഥാർഥ്യമാകും. പാരമ്പര്യ പ്രവൃത്തികളിൽ സജീവശ്രദ്ധ നൽകുന്നതിനാൽ വേണ്ടപ്പെട്ടവരിൽ നിന്ന് അനുമോദനങ്ങൾ വന്നുചേരും. സേവനസാമർഥ്യത്താൽ സർവകാര്യവിജയം നേടും. ക്രയവിക്രയങ്ങളിൽ നിന്നു സാമ്പത്തികനേട്ടം കുറയും.\n(കാർത്തിക 45 നാഴിക, രോഹിണി, മകയിരം 30 നാഴിക)\nവിപുലമായ പദ്ധതികൾക്ക് രൂപകൽപന തയാറാകും. നയതന്ത്രങ്ങൾ ആവിഷ്കരിക്കുന്നതിൽ ലക്ഷ്യപ്രാപ്തി നേടും. ചർച്ചകൾ വിജയിക്കും. വിദേശയാത്ര സഫലമാകും. ഏറ്റെടുത്ത ദൗത്യം നിർവഹിക്കും. സ്വാർഥതാൽപര്യ സാധ്യത്തിനായി അഹോരാത്രം പ്രവർത്തിക്കും. അറിവുള്ളതിനേക്കാൾ ഭംഗിയായി അവതരിപ്പിക്കാൻ സാധിക്കും. മേലധികാരിയുടെ പ്രതിനിധിയായി ജോലി ചെയ്യേണ്ടിവരും. തൊഴിൽരംഗങ്ങളിൽ പുരോഗതിയുണ്ടാകും. അപരിചിതരുമായുള്ള ആത്മബന്ധം ഉപേക്ഷിക്കും. സാമ്പത്തിക വിഭാഗത്തിൽ കൂടുതൽ നിയന്ത്രണങ്ങൾ ഏർപ്പെടുത്തും. മംഗളകർമങ്ങളിൽ പങ്കെടുക്കാനിടവരും. പുതിയ വ്യാപാര വ്യവസായ മേഖലകൾക്കു സമാരംഭം കുറിക്കും.\n(മകയിരം 30 നാഴിക, തിരുവാതിര, പുണർതം 45നാഴിക)\nഅവലംബിക്കുന്ന പദ്ധതികൾക്ക് അനുകൂല സാഹചര്യങ്ങൾ വന്നുചേരും. പണി ചെയ്തു വരുന്ന ഗൃഹം വാങ്ങാൻ തയാറാകും. അധ്വാനത്തിന് പൂർണഫലമുണ്ടാകും. ദമ്പതികൾക്ക് ഒരുമിച്ച് താമസിക്കാൻ തക്കവണ്ണം ഉദ്യോഗമാറ്റമുണ്ടാകും. അനുബന്ധ വ്യാപാരം തുടങ്ങാൻ ധാരണയാകും. പുതിയ ഭരണപരിഷ്കാരങ്ങൾക്കു പരിശീലനം തേടും. അന്യരുടെ കാര്യങ്ങളിൽ ഇടപെടരുത്. ധർമപ്രവൃത്തികൾക്കായി സമയം കണ്ടെത്തും. വാഹന ഉപയോഗത്തിൽ കൂടുതൽ ശ്രദ്ധ പുലർത്തണം. കഴിവിന്റെ പരമാവധി പ്രയത്നിക്കും. ഉന്നതരുടെ ശുപാർശകൾ ഫലപ്രദമാകും. പുണ്യപ്രവൃത്തിയിലും മംഗളകർമങ്ങളിലും പങ്കെടുക്കും. ഉല്ലാസവിനോദയാത്രയ്ക്ക് അവസരം വന്നുചേരും.\n(പുണർതം 15 നാഴിക, പൂയം, ആയില്യം)\nകുടുംബത്തിലെ ഭിന്നാഭിപ്രായങ്ങൾ ഏകോപിപ്പിക്കാൻ സാധിക്കും. ഉന്നതരുടെ പിൻബലത്താൽ പുതിയ വ്യാപാരം തുടങ്ങും. അവസരങ്ങൾ പരമാവധി പ്രയോജനപ്പെടുത്തും. പുതിയ ഭരണപരിഷ്കാരം ആവിഷ്കരിക്കും. ആഗ്രഹിക്കുന്ന കാര്യങ്ങൾ ജീവിതപങ്കാളി മുഖാന്തരം സാധിക്കും. സഹപ്രവർത്തകരുടെ സഹായസഹകരണമുണ്ടാകും. സൽകർമങ്ങളാൽ സദ്ചിന്തകൾ വർധിക്കും. ശുഭാപ്തി വിശ്വാസം വർധിക്കും. ശമ്പള വർധനവ് മുൻകാല പ്രാബല്യത്തോടെ ലഭിക്കും. പദ്ധതി സമർപ്പണത്തിൽ ലക്ഷ്യപ്രാപ്തി നേടും. വ്യവസ്ഥകൾ പാലിക്കും. ഊർജസ്വലതയോടെ പ്രവർത്തിക്കാനുള്ള അവസരവും സാഹചര്യവും വന്നുചേരും.\n(മകം, പൂരം, ഉത്രം 15 നാഴിക)\nസംയുക്തസംരംഭങ്ങളിൽ നിന്നു പിന്മാറി സ്വന്തമായ പ്രവർത്തനരംഗം തുടങ്ങും. അറിവുള്ള കാര്യങ്ങൾ കൃത്യതയോടെ അവതരിപ്പിക്കാൻ സാധിക്കും. സംഭവബഹുലമായ വിഷയങ്ങളെ അഭിമുഖീകരിക്കേണ്ടി വരും. കുടുംബത്തിൽ സ്വസ്ഥതയും സമാധാനവും ദാമ്പത്യസുഖവും ഉണ്ടാകും. ഭക്ഷ്യവിഷബാധയേൽക്കാതെ സൂക്ഷിക്കണം. നിയുക്ത പദവിയിൽ നിന്നു സ്ഥാന ചലനമുണ്ടാകും, ജീവിത യാഥാർഥ്യങ്ങളെ മനസ്സിലാക്കി പ്രവർത്തിക്കുന്നതിനാൽ അനാവശ്യമായ ചിന്തകൾ ഒഴിഞ്ഞുപോകും. സഹോദരങ്ങളുമായി രമ്യതയിലെത്തിച്ചേരും. സഹപാഠികളോടൊപ്പം ഉപരിപഠനത്തിനു ചേരാൻ സാധിക്കും. അസുഖങ്ങൾക്കു കൃത്യമായ ചികിത്സ ലഭിക്കും.\n(ഉത്രം 45 നാഴിക, അത്തം, ചിത്തിര 30 നാഴിക)\nനിർത്തിവച്ച വ്യാപാരമേഖല പുനരാരംഭിക്കും. വ്യക്തി പ്രഭാവത്താൽ ദുഷ്കീർത്തി നിഷ്പ്രഭമാകും. ബഹുരാഷ്ട്ര സ്ഥാപനത്തിൽ ഉദ്യോഗത്തിന് നിയമനാനുമതി ലഭിക്കും. ഗൃഹനിർമാണം പൂർത്തീകരിച്ച് ഗൃഹപ്രവേശം നടത്തും. പ്രയത്നങ്ങൾക്കു ഫലമുണ്ടാകും. ആരോഗ്യം തൃപ്തികരമായിരിക്കും. ചികിത്സ ഫലിക്കും. ശുഭസൂചകങ്ങളായ പ്രവൃത്തികളിൽ ശ്രദ്ധ കേന്ദ്രീകരിക്കാൻ തയാറാകും. ദമ്പതികൾക്ക് ഒരുമിച്ച് താമസിക്കാൻ തക്കവണ്ണം തൊഴിൽ ക്രമീകരിക്കും. സ്തുത്യർഹമായ സേവനത്തിന് അനുമോദനങ്ങൾ വന്നുചേരും. സാമ്പത്തികസ്ഥിതി മെച്ചപ്പെടും. അറിയാത്ത കാര്യങ്ങളിൽ അഭിപ്രായം പറയുന്നത് അബദ്ധമാകും.\n(ചിത്തിര 30 നാഴിക, ചോതി, വിശാഖം 45 നാഴിക)\nആഗ്രഹങ്ങൾ സഫലമാകും. ഉപരിപഠനത്തിനു പ്രവേശനം ലഭിക്കും. ഓർമിച്ച് പ്രവർത്തിക്കുന്നതിൽ ആശ്വാസമുണ്ടാകും. പുതിയ വ്യാപാര വ്യവസായ ആശയങ്ങൾക്കു നിർദേശം തേടും. മക്കളുടെ ആവശ്യങ്ങൾക്കായി അവധിയെടുക്കും. സമ്മാനപദ്ധതികളിൽ വിജയിക്കും. സാഹചര്യങ്ങൾക്കനുസരിച്ച് സ്വയംപര്യാപ്തത ആർജിക്കും. കൂടുതൽ വിസ്തൃതിയുള്ള ഗൃഹത്തിലേക്കു താമസം മാറും. വിദ്യാർഥികൾക്കും ഗവേഷകർക്കും അനുകൂല സാഹചര്യമുണ്ടാകും. ഔദ്യോഗിക പരിശീലനത്തിന് ദൂരയാത്ര വേണ്ടിവരും. മഹദ് വ്യക്തികളുടെ ആശയങ്ങൾ ജീവിതത്തിൽ പകർത്താൻ തയാറാകും. കഫ–നീർദോഷ രോഗപീഡകളാൽ അസ്വാസ്ഥ്യമനുഭവപ്പെടും.\n(വിശാഖം 15 നാഴിക, അനിഴം, തൃക്കേട്ട)\nഏറ്റെടുത്ത ദൗത്യം വിജയിപ്പിക്കാൻ സാധിക്കും. മാതാപിതാക്കളുടെ ആവശ്യങ്ങൾ പരിഗണിക്കും. ചെയ്യുന്ന പ്രവൃത്തികൾ അന്യർക്ക് ഉപകാരപ്രദമാകും. തൊഴിൽമേഖലകളിൽ അനുകൂലസാഹചര്യങ്ങൾ വന്നുചേരും. ബന്ധുവിന്റെ ഗൃഹപ്രവേശ ചടങ്ങിൽ പങ്കെടുക്കാനിടവരും. പൂർവികസ്വത്ത് രേഖാപരമായി ലഭിക്കും. ആഗ്രഹസാഫല്യത്താൽ ആത്മനിർവൃതിയുണ്ടാകും. സാമ്പത്തിക പ്രതിസന്ധി തരണം ചെയ്യും. ഉദ്ദേശിച്ച വിഷയത്തിൽ ഉപരിപഠനം സാധിക്കും. സന്താനസംരക്ഷണത്താൽ ആശ്വാസമുണ്ടാകും. വ്യക്തിത്വം നിലനിർത്താൻ വിട്ടുവീഴ്ചയ്ക്കു തയാറാകും. സ്വതഃസിദ്ധമായ കഴിവുകൾക്ക് അനുമോദനങ്ങൾ വന്നുചേരും.\n(മൂലം, പൂരാടം, ഉത്രാടം 15 നാഴിക)\nസേവന സാമർഥ്യത്താൽ അധികൃതരുടെ പ്രീതി നേടും. ആത്മവിശ്വാസം വർധിക്കും. പുതിയ തൊഴിൽമേഖലകൾക്കു തുടക്കം കുറിക്കും. സഹപ്രവർത്തകരുടെ സഹകരണമുണ്ടാകും. വ്യവസ്ഥകൾ പാലിക്കും. ജീവിതച്ചെലവ് നിയന്ത്രിക്കും. ചർച്ചകൾ വിജയിക്കും. പുതിയ ഉത്തരവാദിത്തങ്ങൾ ഏറ്റെടുക്കും. സാഹചര്യങ്ങൾക്കനുസരിച്ച് ആത്മനിയന്ത്രണം പാലിക്കും. മേലധികാരിയുടെ നിർദേശത്താൽ പുതിയ നിയമനങ്ങൾ നിർത്തിവയ്ക്കും. പാരമ്പര്യ വിജ്ഞാനം പ്രവർത്തനക്ഷമതയ്ക്കു വഴിയൊരുക്കും. ഉപരിപഠനത്തിന് പ്രവേശനം ലഭിക്കും. ഗൃഹനിർമാണം പൂർത്തീകരിച്ച് ഗൃഹപ്രവേശം നടത്തും. പരോപകാരപ്രദമായ പ്രവർത്തനങ്ങളിൽ ഏർപ്പെടും.\n(ഉത്രാടം 45 നാഴിക, തിരുവോണം, അവിട്ടം 30 നാഴിക)\nസൗമ്യസമീപനത്താൽ സർവകാര്യവിജയം നേടും. ഉത്സാഹവും ഉന്മേഷവും കാര്യനിർവഹണശക്തിയും വർധിക്കും. അർപ്പണ മനോഭാവത്തോടുകൂടിയ സമീപനം അനുകൂല അവസരങ്ങൾക്ക് വഴിയൊരുക്കും. പരിസരവാസികളുടെ ഉപദ്രവത്താൽ മാറിത്താമസിക്കാൻ തീരുമാനിക്കും. കുടുംബത്തിൽ സമാധാന അന്തരീക്ഷം സംജാതമാകും. ഉദ്യോഗത്തിൽ സ്ഥാനക്കയറ്റവും സ്ഥാനമാറ്റവും വ്യാപാരവിപണനമേഖലകളിൽ പുരോഗതിയും ഉണ്ടാകും. ഉപരിപഠനത്തിന് ഉദ്ദേശിച്ച വിഷയത്തിൽ പ്രവേശനം ലഭിക്കും. ആരോഗ്യം തൃപ്തികരമായിരിക്കും. സഹജമായ കഴിവുകൾ പ്രകടിപ്പിക്കാൻ അവസരമുണ്ടാകും. പ്രയത്നങ്ങൾക്കും പരിശ്രമങ്ങൾക്കും ഫലമുണ്ടാകും.\n(അവിട്ടം 30 നാഴിക, ചതയം, പൂരൂരുട്ടാതി 45 നാഴിക)\nപുതിയ ആശയങ്ങൾക്ക് അനുകൂല അവസരങ്ങൾ വന്നുചേരും. ഗഹനമായ വിഷയങ്ങൾ ലളിതമായി അവതരിപ്പിക്കാൻ സാധിക്കും. ആത്മാഭിമാനം സംരക്ഷിക്കാൻ വിട്ടുവീഴ്ചയ്ക്കു തയാറാകും. അശ്രദ്ധകൊണ്ട് വീഴ്ചയ്ക്കു സാധ്യതയുണ്ട്. അനുഭവജ്ഞാനമുള്ള മേഖലകളിൽ പണം മുടക്കും. പൊതുപ്രവർത്തനങ്ങളിൽ സാരഥ്യം വഹിക്കാൻ നിർബന്ധിതനാകും. വരവും ചെലവും തുല്യമാകും. മംഗളകർമത്തിലും വിരുന്നുസൽക്കാരത്തിലും പങ്കെടുക്കും. ഭൂമി വിൽപനയ്ക്ക് അനുകൂല സാഹചര്യങ്ങളുണ്ടാകും. ചില ചുമതലകൾ സന്താനങ്ങളെ ഏൽപിക്കും. പരമ പ്രധാനമായ പല വിഷയങ്ങൾക്കും തീരുമാനമെടുക്കാൻ കഴിയും.\n(പൂരൂരുട്ടാതി 15 നാഴിക, ഉത്രട്ടാതി, രേവതി)\nവെല്ലുവിളികളെ അതിജീവിക്കാനുള്ള ആത്മധൈര്യമുണ്ടാകും. കഴിവിന്റെ പരമാവധി പ്രയത്നിക്കുമെങ്കിലും അനുഭവഫലം കുറയും. ജന്മനാട്ടിലേക്കു പോകാൻ അന്തിമ നിമിഷത്തിൽ അവധി ലഭിക്കും. മറ്റൊരു രാഷ്ട്രത്തിലേക്ക് ഉദ്യോഗമാറ്റമുണ്ടാകും. പുത്രന്റെ നിർബന്ധത്താൽ പൂർവിക സ്വത്ത് ഭാഗം വയ്ക്കാൻ തീരുമാനിക്കും. യാത്രാ ക്ലേശത്താൽ ദേഹക്ഷീണം വർധിക്കും. വീഴ്ചകളുണ്ടാകാതെ സൂക്ഷിക്കണം. മംഗളവേളയിൽ സജീവ സാന്നിധ്യം വേണ്ടിവരും. വാക്കും പ്രവൃത്തിയും ഫലപ്രദമാകും. ശാസ്ത്രീയ പ്രായോഗികവശങ്ങൾ സ്വീകരിച്ച് പുതിയ കർമപദ്ധതികൾക്കു രൂപകൽപന ചെയ്യും. അഭിമാനാർഹമായ പ്രവർത്തനം കാഴ്ചവയ്ക്കാൻ സാധിക്കും.\nWeekly Horoscope Malayalam


9 - അദ്ധ്യായം : 21 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nദാവീദ് നോബിൽ പുരോഹിതനായ അഹീമേലെക്കിന്റെ അടുക്കൽ ചെന്നു; അഹീമേലെൿ ദാവീദിനെ സംഭ്രമത്തോടെ എതിരേറ്റു അവനോടു: ആരും കൂടെ ഇല്ലാതെ തനിച്ചുവരുന്നതു എന്തു എന്നു ചോദിച്ചു.\nദാവീദ് പുരോഹിതനായ അഹീമേലെക്കിനോടു: രാജാവു എന്നെ ഒരു കാര്യം ഏല്പിച്ചു: ഞാൻ നിന്നെ അയക്കുന്നതും നിന്നോടു കല്പിക്കുന്നതുമായ കാര്യം ഒന്നും ആരും അറിയരുതു എന്നു കല്പിച്ചിരിക്കുന്നു. എന്റെ ബാല്യക്കാർ ഇന്ന സ്ഥലത്തു വരേണമെന്നു ഞാൻ ചട്ടം കെട്ടിയിരിക്കുന്നു.\nആകയാൽ നിന്റെ കൈവശം വല്ലതും ഉണ്ടോ? ഒരഞ്ചപ്പം അല്ലെങ്കിൽ തൽക്കാലം കൈവശമുള്ളതെന്തെങ്കിലും എനിക്കു തരേണം എന്നു പറഞ്ഞു.\nഅതിന്നു പുരോഹിതൻ ദാവീദിനോടു: വിശുദ്ധമായ അപ്പം അല്ലാതെ സാമാന്യമായതു കൈവശം ഇല്ല; ബാല്യക്കാർ സ്ത്രീകളോടു അകന്നിരിക്കുന്നു എങ്കിൽ തരാമെന്നു ഉത്തരം പറഞ്ഞു.\nഅങ്ങനെ പുരോഹിതൻ അവന്നു വിശുദ്ധമായ അപ്പം കൊടുത്തു; അപ്പം മാറ്റുന്ന ദിവസം ചൂടുള്ള അപ്പം വെക്കേണ്ടതിന്നു യഹോവയുടെ സന്നിധിയിൽ നിന്നു നീക്കിയ കാഴ്ചയപ്പം അല്ലാതെ അവിടെ വേറെ അപ്പം ഇല്ലായിരുന്നു.\nഎന്നാൽ അന്നു ശൌലിന്റെ ഭൃത്യന്മാരിൽ ദോവേഗ് എന്നു പേരുള്ള ഒരു എദോമ്യനെ അവിടെ യഹോവയുടെ സന്നിധിയിൽ അടെച്ചിട്ടിരുന്നു; അവൻ ശൌലിന്റെ ഇടയന്മാർക്കു പ്രമാണി ആയിരുന്നു.\nദാവീദ് അഹീമേലെക്കിനോടു: ഇവിടെ നിന്റെ കൈവശം കുന്തമോ വാളോ ഉണ്ടോ? രാജാവിന്റെ കാര്യം തിടുക്കമായിരുന്നതുകൊണ്ടു ഞാൻ എന്റെ വാളും ആയുധങ്ങളും കൊണ്ടുപോന്നില്ല, എന്നു പറഞ്ഞു.\nഅപ്പോൾ പുരോഹിതൻ: ഏലാ താഴ്വരയിൽവെച്ചു നീ കൊന്ന ഫെലിസ്ത്യനായ ഗൊല്യാത്തിന്റെ വാൾ ഏഫോദിന്റെ പുറകിൽ ഒരു ശീലയിൽ പൊതിഞ്ഞു വെച്ചിരിക്കുന്നു; അതു വേണമെങ്കിൽ എടുത്തുകൊൾക; അതല്ലാതെ വേറെ ഒന്നുമില്ല എന്നു പറഞ്ഞു. അതിന്നു തുല്യം മറ്റൊന്നുമില്ല; അതു എനിക്കു തരേണം എന്നു ദാവീദ് പറഞ്ഞു.\nപിന്നെ ദാവീദ് പുറപ്പെട്ടു അന്നു തന്നേ ശൌലിന്റെ നിമിത്തം ഗത്ത്‌രാജാവായ ആഖീശിന്റെ അടുക്കൽ ഓടിച്ചെന്നു.\nഎന്നാൽ ആഖീശിന്റെ ഭൃത്യന്മാർ അവനോടു: ഇവൻ ദേശത്തിലെ രാജാവായ ദാവീദ് അല്ലയോ? ശൌൽ ആയിരത്തെ കൊന്നു ദാവീദോ പതിനായിരത്തെ എന്നു അവർ നൃത്തങ്ങളിൽ ഗാനപ്രതിഗാനം ചെയ്തതു ഇവനെക്കുറിച്ചല്ലയോ എന്നു പറഞ്ഞു.\nദാവീദ് ഈ വാക്കുകളെ മനസ്സിലാക്കീട്ടു ഗത്ത് രാജാവായ ആഖീശിനെ ഏറ്റവും ഭയപ്പെട്ടു.\nഅവരുടെ മുമ്പാകെ തന്റെ പ്രകൃതി മാറ്റി, അവരുടെ കൈകളിൽ ഇരിക്കെ ബുദ്ധിഭ്രമം നടിച്ചു വാതിലിന്റെ കതകുകളിൽ വരെച്ചു താടിമേൽ തുപ്പൽ ഒലിപ്പിച്ചുകൊണ്ടിരുന്നു.\nആഖീശ് തന്റെ ഭൃത്യന്മാരോടു: ഈ മനുഷ്യൻ ഭ്രാന്തൻ എന്നു നിങ്ങൾ കാണുന്നില്ലയോ? അവനെ എന്റെ അടുക്കൽ കൊണ്ടുവന്നതു എന്തിന്നു?\nഎന്റെ മുമ്പാകെ ഭ്രാന്തു കളിപ്പാൻ ഇവനെ കൊണ്ടുവരേണ്ടതിന്നു എനിക്കു ഇവിടെ ഭ്രാന്തന്മാർ കുറവുണ്ടോ? എന്റെ അരമനയിലോ ഇവൻ വരേണ്ടതു എന്നു പറഞ്ഞു.


Zimbabwe have confirmed Lalchand Rajput's appointment as permanent head coach - Malayalam MyKhel\n» സിംബാബ്‌വെ ക്രിക്കറ്റ് ടീമിന്റെ മുഖ്യ പരിശീലകനായി രാജ്പുത്; ലക്ഷ്യം പ്രതാപം തിരിച്ചുപിടിക്കല്\nസിംബാബ്‌വെ ക്രിക്കറ്റ് ടീമിന്റെ മുഖ്യ പരിശീലകനായി രാജ്പുത്; ലക്ഷ്യം പ്രതാപം തിരിച്ചുപിടിക്കല്\nUpdated: Saturday, August 25, 2018, 15:17 [IST]\nഹരാരെ: സിംബാബ്‌വെ ക്രിക്കറ്റ് ടീമിന്റെ മുഖ്യ പരിശീലകനായി മുന് ഇന്ത്യന് താരം ലാല്‍ചന്ദ് രാജ്പുതിനെ നിയമിച്ചു. നേരത്തെ, സിംബാബ്‌വെയുടെ താല്‍ക്കാലിക പരിശീലകനായി രാജ്പുതിനെ നിയമിച്ചിരുന്നു. എന്നാല്, സ്ഥിരം പരിശീലകനായി രാജ്പുതിനെ നിയമിക്കാന് സിംബാബ്‌വെ തീരുമാനിക്കുകയായിരുന്നു.\nസിംബാബ്‌വെയുടെ മുന് ഇതിഹാസ താരം ഹീത്ത് സ്ട്രീക്കിനു പകരക്കാരനായാ3ണ് കഴിഞ്ഞ മെയില് രാജ്പുതിനെ സിംബാബ്‌വെ താല്‍ക്കാലിക പരിശീലകനായി ചുമതലയേല്‍പ്പിച്ചത്. 2019 ഏകദിന ക്രിക്കറ്റില് സിംബാബ്‌വെയ്ക്ക് യോഗ്യത നേടാന് കഴിയാതെ പോയതോടെയാണ് ഹീത്ത് സ്ട്രീക്കിനെ പരിശീലക സ്ഥാനത്തുനിന്ന് പുറത്താക്കിയത്.\nരാജ്പുതിന് മുന്നിലുള്ളത് വന് കടമ്പ\nഐസിസി അസോസിയേറ്റ് മെംബര്‍മാരായതിനു ശേഷം ആദ്യമായാണ് സിംബാബ്‌വെയ്ക്ക് ഏകദിന ക്രിക്കറ്റ് ലോകകപ്പില് യോഗ്യത ലഭിക്കാതെ പോവുന്നത്. ഒരുകാലത്ത് വമ്പന്‍മാരെ വിറപ്പിക്കാനും അട്ടിമറിക്കാനും കെല്‍പ്പുള്ള ടീമായിരുന്നു സിംബാബ്‌വെ.\nഎന്നാല്, ആന്‍ഡി ഫ്‌ളെവര്, ഗ്രാന്റ് ഫ്‌ളെവര്, ഹീത്ത് സ്ട്രീക്ക് എന്നീ ഇതിഹാസ താരങ്ങളുടെ വിരമിക്കലും സാമ്പത്തിക പ്രതിസന്ധിയും സിംബാബ് വെ ക്രിക്കറ്റിനെ പിറകോട്ടടിച്ചു. ഇപ്പോള് ക്രിക്കറ്റിലെ ദുര്‍ബല ടീമുകളിലൊന്നായി സിംബാബ്‌വെ വീണു.\nനിലവില് ഐസിസി റാങ്കിങില് ഏകദിനത്തില് 11ാമതും ടെസ്റ്റില് 10ാം സ്ഥാനത്തുമാണ് സിംബാബ്‌വെ. സിംബാബ്‌വെയെ പ്രതാപ കലാത്തേക്ക് തിരിച്ചു കൊണ്ടുവരികായെന്നത് രാജ്പുതിന് വെല്ലുവിളി തന്നെയായിരിക്കും.\nസ്ഥിരം പരിശീലകനായി നിയമിതനായ രാജ്പുതിന്റെ ആദ്യ പരീക്ഷണം ദക്ഷിണാഫ്രിക്കയ്‌ക്കെതിരേയാണ്. അടുത്ത മാസം അവസാനമാണ് ദക്ഷിണാഫ്രിക്കയ്‌ക്കെതിരേ രണ്ട് ടെസ്റ്റ് മല്‍സരങ്ങളുടെ പരമ്പര ആരംഭിക്കുന്നത്. അതിനു ശേഷം ബംഗ്ലാദേശിനെതിരേ മൂന്ന് ഏകദിന മല്‍സരങ്ങളുടെ പരമ്പരയും സിംബാബ്‌വെ കളിക്കും.\nഇന്ത്യ മുതല് സിംബാബ്‌വെ വരെ\nഇന്ത്യ അണ്ടര് 19 ക്രിക്കറ്റ് ടീമിന്റെ പരിശീലകനായാണ് രാജ്പുതിന്റെ പരിശീലക സ്ഥാനത്തേക്കുള്ള കടന്നുവരവ്. പ്രഥമ ട്വന്റി-ട്വന്റി ചാംപ്യന്‍ഷിപ്പില് ഇന്ത്യ ജേതാക്കളായപ്പോള് രാജ്പുതായിരുന്നു ടീമിന്റെ പരിശീലകന്.\n2008 ഐപിഎല്ലില് മുംബൈ ഇന്ത്യന്‍സിന്റെ പരിശീലകസ്ഥാനം വഹിച്ച രാജ്പുത് 2016ല് അഫ്ഗാനിസ്താന് ടീമിന്റെ മുഖ്യ പരിശീലകനായി ചുമതലയേറ്റു. വെസ്റ്റ് ഇന്‍ഡീസിനെ തോല്‍പ്പിക്കുകയും ഐസിസിയില് അഫ്ഗാന് ഫുള് മെംബര്‍ഷിപ്പ് ലഭിക്കുന്നതും 56 കാരനായ രാജ്പുതിന്റെ പരിശീലക മികവിലായിരുന്നു.\nഇന്ത്യക്കായി ആറ് മല്‍സരങ്ങള് കളിച്ചു\n1985 മുതല് 1987 വരെയാണ് രാജ്പുത് ഇന്ത്യക്കു വേണ്ടി കളത്തിലിറങ്ങിയത്. ഇന്ത്യക്കു വേണ്ടി രണ്ട് ടെസ്റ്റുകളും നാല് ഏകദിനവും ബാറ്റ്‌സ്മാനായ രാജ്പുത് കളിച്ചിട്ടുണ്ട്.\nRead more about: cricket zimbabwe cricket news ക്രിക്കറ്റ് സിംബാബ്‌വെ ക്രിക്കറ്റ് വാര്‍ത്തകള്\nStory first published: Saturday, August 25, 2018, 14:23 [IST]


പലസ്തീന് പതാകയുമായി ഗ്രൗണ്ട് വലം വെച്ച് പോഗ്ബയും അമാദും\nFootball Kerala News Latest News National NewsSports\nപലസ്തീന് പിന്തുണയുമായി മാഞ്ചസ്റ്റര് യുണൈറ്റഡ് താരങ്ങളായ പോള് പോഗ്‍ബയും അമാദും.മാഞ്ചസ്റ്ററിന്റെ ഹോം ഗ്രൌണ്ടായ ഓള്‍ഡ് ട്രഫോഡില് ഫുള്‍ഹാമുമായുള്ള മത്സരത്തിന് ശേഷം പലസ്തീന് പതാകയുമായി ഗ്രൗണ്ട് വലം വെച്ചാണ് പോഗ്ബയും അമാദും ഐക്യദാര്‍ഢ്യം പ്രകടിപ്പിച്ചത്.\nകഴിഞ്ഞ ദിവസം എഫ്. എ കപ്പ് ഫൈനലില് വിജയിച്ച ലെസ്റ്റര് സിറ്റി കളിക്കാര് വിജയം ആഘോഷിച്ചത് പലസ്തീന് പതാക ഉയര്‍ത്തിക്കാണിച്ചായിരുന്നു. പോഗ്‍ബക്കും അമാദിനും അവരുടെ കാഴ്ചപ്പാടുകള് പ്രകടിപ്പിക്കാനുള്ള അവകാശമുണ്ടെന്നും അതിനെ ബഹുമാനിക്കുകയും ചെയ്യുന്നുവെന്ന് യുണൈറ്റഡ് മാനേജര് ഒലെ ഗണ്ണർ സോൾഷേർ പറഞ്ഞു. പലസ്തീന് ഐക്യദാര്‍ഢ്യം പ്രഖ്യാപിച്ച് നിരവധി ഫുട്ബോള് താരങ്ങള് രംഗത്തെത്തിയിരുന്നു.\nമെസ്യൂട് ഓസിലും മുഹമ്മദ് സലായുമടക്കം നിരവധി താരങ്ങളാണ് പലസ്തീന് പിന്തുണയുമായി രംഗത്തെത്തിയത്. അതേസമയം കവാനിയുടെ അത്ഭുത ഗോളിനും ഫുള്‍ഹാമിനെതിരായ മത്സരത്തില് മാഞ്ചസ്റ്റർ യുണൈറ്റഡിനെ വിജയത്തിലേക്ക് എത്തിക്കാൻ ആയില്ല.


HOT SPOT | ഇനി 8 ജില്ലകള് ഹോട്ട്‌സ്‌പോട്ടുകള്; രാജ്യത്ത് കോവിഡ് ഏറ്റവും അപകടകരമായി മാറിയ ഇടങ്ങളില് സംസ്ഥാനത്തെ ആറ്് ജില്ലകളെ കൂടി ഉള്‍പ്പെടുത്തിയെന്ന് മുഖ്യമന്ത്രി അറിയിച്ചു; നേരത്തെ കാസര്‍ഗോഡും പത്തനംതിട്ടയേയും കേന്ദ്രസര്‍ക്കാര് ഹോട്ടസ്‌പോട്ടുകളായി പ്രഖ്യാപിച്ചിരുന്നു - Malayalivartha.com Widgets Magazine\n02 APRIL 2020 09:57 PM IST\nരാജ്യത്ത് കോവിഡ് ഏറ്റവും അപകടകരമായി മാറിയ ഇടങ്ങളില് സംസ്ഥാനത്തെ ആറ്് ജില്ലകളെ കൂടി ഉള്‍പ്പെടുത്തിയെന്ന് മുഖ്യമന്ത്രി അറിയിച്ചു. കണ്ണൂര്, കോഴിക്കോട്, മലപ്പുറം, തൃശൂര്, എറണാകുളം, തിരുവനന്തപുരം എന്നീ ജില്ലകളെയാണ് കോവിഡ് രോഗത്തിന് അതീവ ജാഗ്രത പുലര്‍ത്തണമെന്നതിനുള്ള ഹോട്ട്‌ല്‌പോട്ടുകളായി പ്രഖ്യാപിച്ചിരിക്കുന്നത്. ഇതോടെ സംസ്ഥാനത്ത് ആകെ 8 ജില്ലകളെ ഹോട്ട്‌സ്‌പോട്ടുകളായി കണക്കാക്കപ്പെടുന്നു. നേരത്തെ കാസര്‍ഗോഡും പത്തനംതിട്ടയേയും കേന്ദ്രസര്‍ക്കാര് ഹോട്ടസ്‌പോട്ടുകളായി പ്രഖ്യാപിച്ചിരുന്നു.\nഇവിടെ രോഗികളുമായി സമ്പര്‍ക്കത്തില് വന്നവരെ കണ്ടെത്താനും നിരീക്ഷണത്തില് വിടുന്നതിനുമുള്ള ദ്രുത നടപടികള്‍ക്കാണു പ്രഥമ പരിഗണന. സംസ്ഥാനങ്ങളുമായി ചേര്‍ന്ന് ഇതു മുന്നോട്ടുകൊണ്ടുപോകുന്നുണ്ട്. ഇതനുസരിച്ചാവും സര്‍ക്കാരിന്റെ കോവിഡ് പ്രതിരോധ നടപടികള് തുടര്‍ന്നു കൊണ്ടുപോവുകയെന്നും മുഖ്യമന്ത്രി വാര്‍ത്താ സമ്മേളനത്തില് വ്യക്തമാക്കി. രോഗികളുടെ എണ്ണത്തില് ക്രമാതീതമായ മാറ്റമുണ്ടാവുകയോ പിടിപെട്ട പശ്ചാത്തലം അറിയാത്ത ഒട്ടേറെ രോഗികളുള്ള സാഹചര്യമോ നിലവിലില്ല. ഇതിനാല് സമൂഹവ്യാപനത്തിന്റെ ലക്ഷണമില്ലെന്ന് ഉറപ്പിക്കാമെന്നാണ് കരുതുന്നത്.\nഅതേസമയം, ഇന്നു 21 പേര്‍ക്ക് കോവിഡ് ബാധ സ്ഥിരീകരിച്ചു. ഇതില് എട്ടു പേര് കാസര്‍കോട് ജില്ലക്കാരും അഞ്ചു പേര് ഇടുക്കിയില് നിന്നുമാണ്. കൊല്ലത്ത് രണ്ട്, തിരുവനന്തപുരം, പത്തനംതിട്ട, തൃശൂര്, മലപ്പുറം, കോഴിക്കോട്, കണ്ണൂര് എന്നിവിടങ്ങളില് ഓരോരുത്തര്‍ക്കുമാണു രോഗം. കേരളത്തില് ഇതുവരെ 286 പേര്‍ക്കാണ് കൊവിഡ് ബാധ സ്ഥിരീകരിച്ചത്. ഇതില് 256 പേര് ഇപ്പോള് ചികിത്സയിലുണ്ട്. 1,65,934 പേര് ആകെ സംസ്ഥാനത്ത് നിരീക്ഷണത്തിലുണ്ട്. 1,65,297 പേര് വീടുകളിലും 643 പേര് ആശുപത്രികളിലുമാണ്. 145 പേരെ ഇന്ന് ആശുപത്രിയില് പ്രവേശിപ്പിച്ചു. 8456 സാംപിളുകള് ഇതുവരെ പരിശോധനയ്ക്ക് അയച്ചു. 7622 എണ്ണം നെഗറ്റീവ് റിസല്‍ട്ടാണ്.\nഇന്നത്തെ പ്രധാനമന്ത്രിയുമായുള്ള വീഡിയോ കോണ്‍ഫറന്‍സില് കേരളം ഇതുവരെ സ്വീകരിച്ച പ്രതിരോധന നടപടികള് വിശദീകരിച്ചിട്ടുണ്ട്. വിദേശത്തെ മലയാളികള്‍ക്ക് അതതു രാജ്യങ്ങളില് എംബസികളുടെ സഹായത്തോടെ നിരീക്ഷണത്തില് കഴിയാന് സൗകര്യം ഒരുക്കണം എന്ന് ആവശ്യപ്പെട്ടു. ഇവിടെ നിന്നും വിദേശത്തു പോയി ജോലി ചെയ്യുന്ന നഴ്‌സുമാര്‍ക്ക് വ്യക്തി?ഗത സുരക്ഷാഉപകരണങ്ങളുടെ ലഭ്യത ഉറപ്പാക്കണമെന്നും പ്രധാനമന്ത്രിയോട് ആവശ്യപ്പെട്ടു. ഇതോടൊപ്പം വിദേശത്തു കൊവിഡ് അല്ലാത്ത കാരണം കൊണ്ട് മരിക്കുന്നവരുടെ മൃതദേഹങ്ങള് നാട്ടിലേക്ക് തിരികെ കൊണ്ടു വരാനുള്ള തടസങ്ങള് നീക്കാന് ഇടപെടണമെന്നും പ്രധാനമന്ത്രിയോട് ആവശ്യപ്പെട്ടു.\nഅഴിമതിക്കെതിരെ കുരിശുയുദ്ധം പ്രഖ്യാപിച്ച ഉദ്യോഗസ്ഥന് വിമരിക്കുന്നത് അവസാന ദിവസം ഓഫീസില് കിടന്നുറങ്ങി; പൊലീസ് ആസ്ഥാനത്തും ഐപിഎസ് അസോസിയേഷനും സംഘടിപ്പിച്ച യാത്രയയപ്പ് ചടങ്ങുകളില് പങ്കെടുക്കാതെ മടക്ക (23 minutes ago)\nആലുവയിൽ ആറുവയസുകാരിയെ പിതൃ സഹോദരി ശാരീരികമായി പീഡിപ്പിച്ചുവെന്ന് ആരോപണം; പോലീസ് കേസ് രജിസ്റ്റർ ചെയ്തുവെങ്കിലും പ്രതിയെ കസ്റ്റഡിയിലെടുക്കാനോ അന്വേഷണം ശരിയായ രീതിയിൽ നടത്താനോ തയ്യാറാകുന്നില്ല എന്ന പരാതി (47 minutes ago)


സോമനാഥ് ചാറ്റർജി പാര്‍ലമെന്‍റ് പ്രവര്‍ത്തനത്തിന് ഉദാത്ത മാതൃക: മുഖ്യമന്ത്രി - BLIVE - Malayalam\nby Blive News August 13, 2018, 8:34 am 2k Views\nതിരുവനന്തപുരം: രാജ്യത്തിന് അതിപ്രഗ്തഭനായ പാര്‍ലമെന്‍റേറിയനെയാണ് സോമനാഥ് ചാറ്റര്‍ജിയുടെ വേര്‍പാടിലൂടെ നഷ്ടപ്പെട്ടതെന്ന് മുഖ്യമന്ത്രി പിണറായി വിജയന് അനുശോചന സന്ദേശത്തില് പറഞ്ഞു. പത്തു തവണ ലോക് സഭയിലേക്ക് തെരഞ്ഞെടുക്കപ്പെട്ട അദ്ദേഹം പാര്‍ലമെന്‍റില് ഇടുതപക്ഷത്തിന്‍റെ ഉറച്ച ശബ്ദമായിരുന്നു. നിര്‍ണായക ഘട്ടങ്ങളിലടക്കം ദീര്‍ഘകാലം അദ്ദേഹം പാര്‍ലമെന്‍റില് സിപിഐഎമ്മിനെ നയിച്ചു.\nകേന്ദ്ര സര്‍ക്കാരുകളുടെ അനീതിയും ജനവിരുദ്ധ നയങ്ങളും തുറന്നു കാട്ടുന്നതില് പാര്‍ലമെന്‍റിന്‍റെ വേദി അദ്ദേഹം സമര്‍ഥമായി ഉപയോഗിച്ചു. ജനവിരുദ്ധമായ നിയമനിര്‍ണങ്ങളെ എതിര്‍ത്തു പരാജയപ്പെടുത്തുന്നതിലും ജനക്ഷേമകരമായ നിയമങ്ങള് രൂപപ്പെടുത്തുന്നതിലും നിയമപണ്ഡിതന് കൂടിയായ അദ്ദേഹം വഹിച്ച പങ്ക് എന്നും സ്മരിക്കപ്പെടും. കുപ്രസിദ്ധമായ ബൊഫോഴ്സ് ഇടപാട് ഉള്‍പ്പെടെയുളള അഴിമതികള് തുറന്നുകാണിക്കുന്നതില് സോമനാഥിന്‍റെ ഇടപെടലുകള് നിര്‍ണായകമായിരുന്നു.\nപാര്‍ലമെന്‍ററി ജനാധിപത്യവും ഭരണഘടനാമൂല്യങ്ങളും കടുത്ത വെല്ലുവിളി നേരിടുന്ന വേളയില് സോമനാഥിന്‍റെ നിര്യാണം വലിയ നഷ്ടം തന്നെയാണ്. എല്ലാ വിഭാഗമാളുകളുടെയും ബഹുമാനം ആര്‍ജിച്ച വ്യക്തിത്വമായിരുന്നു. അദ്ദേഹത്തിന്‍റെത്. ലോക്സഭയിലെ സംവാദങ്ങള് ഉയര്‍ന്ന നിലവാരത്തിലേക്ക് കൊണ്ടുപോകുന്നതിന് സോമനാഥ് നല്‍കിയ സംഭാവനകള് എടുത്തു പറയേണ്ടതാണ്. പാര്‍ലമെന്‍ററി പ്രവര്‍ത്തനത്തിന് ഉദാത്ത മാതൃകയായിരുന്നു സോമനാഥ് എന്നും മുഖ്യമന്ത്രി പറഞ്ഞു.\nരമേശ് ചെന്നിത്തല അനുശോചിച്ചു\nലോക് സഭാ മുന് സ്പീക്കര് സോമനാഥ് ചാറ്റര്‍ജിയുടെ നിര്യാണത്തില് പ്രതിപക്ഷ നേതാവ് രമേശ് ചെന്നിത്തല അനുശോചിച്ചു. പാര്‍ലമെന്റില് ദീര്‍ഘ കാലം അദ്ദേഹത്തോടൊരുമിച്ച് പ്രവര്‍ത്തിക്കാന് കഴിഞ്ഞിട്ടുണ്ട്. അപ്പോഴൊക്കെ ഒരു ജ്യേഷ്ഠ സഹോദരനപ്പോലെ തനിക്ക് ഉപദേശങ്ങളും നിര്‍ദേശങ്ങളും തരാറുണ്ടായിരുന്നു അദ്ദേഹം.\nഇന്ത്യയിലെ കമ്യുണിസ്റ്റ് ഇടതു പക്ഷ പ്രസ്ഥാനങ്ങളുടെ ചരിത്രത്തില് തികച്ചും പ്രായോഗികവും- കാലോചിതവുമായ രാഷ്ട്രീയ സമീപനങ്ങള് ഉള്‍ക്കൊള്ള വ്യക്തിത്വം കൂടിയായിരുന്നു അദ്ദേഹമെന്നും, അതു കൊണ്ട് ഇന്ത്യ കണ്ട ഏറ്റവും മികച്ച ലോക് സഭാ സ്പീക്കര്‍മാരില് ഒരാള് എന്ന് അദ്ദേഹത്തെ വിശേഷിപ്പിക്കുന്നതെന്നും രമേശ് ചെന്നിത്തല അനുശോചന സന്ദേശത്തില് പറഞ്ഞു.\nPrevious article കോക്കനട്ട് ചലഞ്ചിൽ പങ്കാളിയാകൂ, സമ്മാനങ്ങൾ നേടൂ\nNext article മഴക്കെടുതി: കോണ്‍ഗ്രസ് പ്രവര്‍ത്തകർ ഉദാരമായി സംഭാവന ചെയ്യണമെന്ന് കെ പി സി സി അധ്യക്ഷൻ\nകീടനാശിനി തളിക്കുമ്പോള് കര്‍ഷക തൊഴിലാളികള് മരിച്ച സംഭവത്തില് സമഗ്ര അന്വേഷണം വേണം: രമേശ് ചെന്നിത്തല


അഭയ കൊല്ലപ്പെട്ടിട്ട് 25 വര്‍ഷം; എങ്ങുമെത്താതെ കേസ്\nKottayam, First Published 27, Mar 2017, 6:35 PM\nകോട്ടയം: കേരളത്തിന്റെ കുറ്റാന്വേഷണ രംഗത്തു തന്നെ ചരിത്രമായ സിസ്റ്റര് അഭയാകേസ് കാല്‍നൂറ്റാണ്ടിലേക്ക്. ലോക്കല് പൊലീസും ക്രൈംബ്രാഞ്ചും ആത്മഹത്യയെന്ന് എഴുതി തള്ളിയ കേസ് കൊലപാതകമെന്ന് സിബിഐ സ്ഥിരീകരിച്ചെങ്കിലും, കേസ് ഇന്നും എങ്ങുമെത്തിയില്ല. അഭയ കേസിന്റെ അന്വേഷണത്തെ വഴിതെറ്റിച്ച അദൃശ്യശക്തികള് ഇന്നും നിഗൂ‌ഢമായി തുടരുന്നു.\n1992 മാര്‍ച്ച് 27നാണ് കോട്ടയം പയസ് ടെന്‍ത് കോണ്‍വന്റിലെ കിണറ്റില് സിസ്റ്റര് അഭയയെ ദുരൂഹ സാഹചര്യത്തില് മരിച്ച നിലയില് കണ്ടെത്തിയത്. മരണത്തെക്കുറിച്ച് ഉയര്‍ന്ന സംശയം തീപ്പൊരിയായി പടര്‍ന്നു. അഭയ ആക്ഷന് കൗണ്‍സില് രൂപീകരിച്ചത്, കേസിന് വഴിത്തിരിവായി. കോട്ടയം നീണ്ടൂര് സ്വദേശിയും മനുഷ്യാവകാശ പ്രവര്‍ത്തകനുമായ ജോമോന് പുത്തന്‍പുരയ്‌ക്കല്, അഭയകേസ് സജീവമാക്കാനും ജനശ്രദ്ധയില് നിലനിര്‍ത്താനും നിരന്തര സമരത്തിലായിരുന്നു. അന്വേഷണം ക്രൈംബ്രാഞ്ച് ഏറ്റെടുത്തെങ്കിലും അവരും ആത്മഹത്യയാണെന്ന നിഗമനത്തിലെത്തുകയായിരുന്നു.\nപിന്നീട് 1993 മാര്‍ച്ച് 29ന് അന്വേഷണം സിബിഐ ഏറ്റെടുത്തു. തെളിവില്ലെന്ന കാരണത്താല് പ്രതികളെ കണ്ടെത്താന് സാധിക്കില്ലെന്ന നിലപാടിനെ തുടര്‍ന്ന് 1996ല് അന്വേഷണം അവസാനിപ്പിക്കുന്നതിന് സിബിഐ കോടതിയുടെ അനുമതി തേടിയെങ്കിലും നിരസിക്കപ്പെട്ടു. തുടര്‍ന്ന് 1999ലും 2005ലും ഇതേ ആവശ്യം തള്ളിയ കോടതി തുടരന്വേഷണത്തിന് ഉത്തവിടുകയായിരുന്നു. 15 വര്‍ഷം മുമ്പ് തിരുവനന്തപുരത്തെ ചീഫ് കെമിക്കല് എക്‌സാമിനേഷന് ലബോറട്ടറിയില് നടത്തിയ പരിശോധനാ റിപ്പോര്‍ട്ടില് തിരുത്തല് വരുത്തിയതായി റിപ്പോര്‍ട്ടു വന്നതോടെയാണ് കേസ് വീണ്ടും സജീവമായത്. ഇതിനിടെ സിസ്റ്റര് അഭയയുടെ കൊലപാതകക്കേസ് അന്വേഷിച്ച മുന് എഎസ്ഐ വി.വി. അഗസ്റ്റിന് 2008 നവംബര് 25ന് ആത്മഹത്യ ചെയ്തു.\nസിബിഐ ചോദ്യം ചെയ്ത അഗസ്റ്റിനെ കൈത്തണ്ടയിലെ ഞരമ്പ് മുറിച്ചനിലയില് കോട്ടയം ചിങ്ങവനം ചാലച്ചിറയിലെ വീട്ടില് കണ്ടെത്തുകയായിരുന്നു. തന്റെ മരണത്തിന് ഉത്തരവാദി സിബിഐയാണെന്ന് പറയുന്ന നാലു വരിയുള്ള ഒരു ആത്മഹത്യാക്കുറിപ്പ് ജഡത്തിന്റെ സമീപത്തു നിന്നു കണ്ടെടുത്തു. അഭയയുടെ മരണത്തിന്റെ ഇന്‍ക്വസ്റ്റ് തയ്യാറാക്കിയത് അന്ന് കോട്ടയം വെസ്റ്റ് സ്റ്റേഷനില് എഎസ്ഐയായിരുന്നു അഗസ്റ്റിനായിരുന്നു. അഭയ കൊല്ലപ്പെട്ടതിന് ശേഷം ആദ്യം പയസ് ടെന്‍ത് കോണ്‍വെന്റിലെത്തിയ അഗസ്റ്റിന് കേസ് സംബന്ധിച്ച നിര്‍ണായകമായ പല തെളിവുകളും നശിപ്പിച്ചുവെന്ന് നേരത്തെ ആരോപണം ഉയര്‍ന്നിരുന്നു.\nപല തവണ ഇയാളെ സിബിഐ ചോദ്യം ചെയ്തിരുന്നു. സിസ്റ്റര് അഭയ മരിച്ച സമയത്ത് കോട്ടയം വെസ്റ്റ് പൊലീസ് സ്റ്റേഷനില് എഎസ്ഐ. ആയിരുന്നു അദ്ദേഹം. അഗസ്റ്റിന്റെ മൊഴിയില് വൈരുധ്യം ഉണ്ടെന്ന് സിബിഐ. സംഘം വ്യക്തമാക്കിയിരുന്നു. അതേസമയം സംഭവം നടന്ന് 16 വര്‍ഷത്തിനുശേഷമാണ്, കേസില് അറസ്റ്റുണ്ടാകുന്നത്. 2008 ഒക്ടോബര് 18, 19 തീയ്യതികളിലായി വൈദികരായ തോമസ് കോട്ടൂര്, ജോസ് പുതൃക്കയില്, സിസ്റ്റര് സ്റ്റെഫി എന്നീ മൂന്നു പേരെ സിബിഐ പ്രത്യേക സംഘം അറസ്റ്റു ചെയ്തു. അഭയ താമസിച്ചിരുന്ന പയസ് ടെന്‍ത് കോണ്‍വെന്റിനു സമീപത്തു താമസിക്കുന്ന സഞ്ജു പി. മാത്യു നല്‍കിയ മൊഴിയുടെ അടിസ്ഥാനത്തിലായിരുന്നു അറസ്റ്റ്.\nറിമാന്‍ഡിലായ പ്രതികളെ കൂടുതല് ചോദ്യം ചെയ്യാനായി കോടതി, സിബിഐ കസ്റ്റഡിയില് വിട്ടു. സിബിഐ ഇവരെ നുണ പരിശോധനക്ക് വിധേയരാക്കി. 2009 ജൂലൈ 17ന് തിരുവനന്തപുരം സിബിഐ കോടതിയില് നല്‍കിയ കുറ്റപത്രപ്രകാരം ഇവര് വിചാരണ നേരിടുകയാണ്. കേസിലെ മുഖ്യ പ്രതി തോമസ് കോട്ടൂര് ആണെന്നാണ് സിബിഐയുടെ കണ്ടെത്തല്. കൊലപാതകം, കൊല ചെയ്യാന് പൊതുവായ ഉദ്ദേശ്യം എന്നീ വകുപ്പുകള് അനുസരിച്ചുള്ള കുറ്റങ്ങളാണു സിബിഐ. ഇദ്ദേഹത്തിന്റെ മേല് ചുമത്തിയിട്ടുള്ളത്. സിസ്റ്റര് അഭയയെ തലയ്‌ക്ക് ആദ്യം അടിക്കുന്നത് ഫാ. കോട്ടൂരാണെന്ന് സിബിഐ ആരോപിക്കുന്നു. ബി.സി.എം. കോളജില് സൈക്കോളജി വിഭാഗം അദ്ധ്യാപകനായിരുന്ന ഫാ. തോമസ് കോട്ടൂര്, അറസ്റ്റ് വരിക്കുമ്പോള് കോട്ടയം അതിരൂപതാ ചാന്‍സലറായിരുന്നു.\nഅറസ്റ്റ് ചെയ്യപ്പെടുമ്പോള് കാസര്‍കോട് ജില്ലയിലെ രാജപുരം സെന്റ്. പയസ് ടെന്‍ത് കോളജിലെ പ്രിന്‍സിപ്പലും മലയാളം അദ്ധ്യാപകനുമായി പ്രവര്‍ത്തിക്കുകയായിരുന്നു രണ്ടാം പ്രതിയായ ജോസ് പുതൃക്കയില്. സിസ്റ്റര് അഭയ കേസില് ഒന്നും രണ്ടും പ്രതികള്‍ക്കൊപ്പം കുറ്റകൃത്യങ്ങളില് പങ്കുചേര്‍ന്ന വ്യക്തിയാണ് സിസ്റ്റര് സ്റ്റെഫിയെന്ന് സിബിഐ. ആരോപിക്കുന്നു. ഫാ. കോട്ടൂര് അഭയയുടെ തലക്കടിച്ചപ്പോള്, രണ്ടാം പ്രതി ഫാ. പുതൃക്കയിലിനോടൊപ്പം കുറ്റകൃത്യത്തിന് സിസ്റ്റര് പ്രേരണ നല്‍കിയെന്നാണ് ആരോപണം. സി.ബി.ഐ കുറ്റപത്രം സമര്‍പ്പിച്ച് എട്ടു വര്‍ഷമായിട്ടും വിചാരണ ഇതുവരെ തുടങ്ങിയിട്ടില്ല. വിചാരണ ഇനിയും വൈകിയാല് ഹൈക്കോടതിയെയും സിബിഐ ഡയറക്ടറെയും സമീപിക്കാനുള്ള തയ്യാറെടുപ്പിലാണ് അഭയാ ആക്ഷന് കൗണ്‍സില്.\nകേസ് 25 വര്‍ഷത്തിലേക്ക് കടക്കുമ്പോള് നിരന്തര നിയമ പോരാട്ടത്തിന് മുന്നില് നിന്ന അഭയയുടെ മാതാപിതാക്കള് ജീവിച്ചിരിപ്പില്ല.\nLast Updated 4, Oct 2018, 5:07 PM


Blockbuster Movie Ayyappanum Koshiyum Bollywood Rights Was Bagged By John Abraham,അയ്യപ്പനും കോശിയിലേയ്ക്കും ആകർഷിച്ചത് ഇതാണ്, ഹിന്ദി, പകർപ്പവകാശം സ്വന്തമാക്കി ജോൺ എബ്രഹാം - Malayalam Filmibeat\n| Updated: Tuesday, May 26, 2020, 14:45 [IST]\nഈ വർഷം പുറത്തിറങ്ങിയതിൽ മികച്ച പ്രേക്ഷക ശ്രദ്ധ ലഭിച്ച ചിത്രമായിരുന്നു സച്ചി തിരക്കഥ എഴുതി സംവിധാനം ചെയ്ത അയ്യപ്പനും കോശിയും. പൃഥ്വിരാജും ബിജു മേനോനും പ്രധാന വേഷത്തിൽ എത്തിയ ചിത്രം ബോക്സ് ഓഫീസിൽ മികച്ച വിജയം നേടിയിരുന്നു. രണ്ട് മനുഷ്യർ തമ്മിലുള്ള ഈഗോയുടെ കഥ പറഞ്ഞ ചിത്രത്തിൽ ഹവീൽദാർ റാങ്കിൽ വിരമിച്ച കോശി എന്ന കഥാപാത്രത്തെയാണ് പൃഥ്വിരാജ് അവതരിപ്പിച്ചത്. എസ്.ഐ അയ്യപ്പൻ നായരായത് ബിജു മേനോനുമായിരുന്നു. ഇവർ തമ്മിലുണ്ടാകുന്ന പ്രശ്നങ്ങളിലൂടെയാണ് ചിത്രം മുന്നോട്ട് പോകുന്നത്. ഇപ്പോഴിത അയ്യപ്പനും കോശിയും ഹിന്ദി റിമേക്കിങ്ങിനായി ഒരുങ്ങുന്നു. ലോക്ക് ഡൗണും കെറോണ വൈറസ് ബാധയും സിനിമ മേഖലയെ താറുമാറാക്കിയിരിക്കുന്ന സാഹചര്യത്തിലാണ് ഇത്തരത്തിലുളള സന്തോഷ വാർത്ത പുറത്തു വരുന്നത്.\nബോളിവുഡ് താരം ജോൺ എബ്രഹാമാണ് ചിത്രം നിർമ്മിക്കുന്നത്. ആക്ഷനും അതിനോടൊപ്പം ചിത്രത്തിന്റെ മികച്ച കഥയുമാണ് താരത്തെ ഈ ചിത്രത്തിലേയ്ക്ക് ആകർഷിച്ചതത്രേ. ചിത്രത്തിന്റെ ഹിന്ദി പകർപ്പവകാശം സ്വന്തമാക്കിയ വിവരം ജോൺ എബ്രഹാം ട്വിറ്ററിലൂടെ പങ്കുവെച്ചിട്ടുണ്ട്. '' ആക്ഷനും കഥയ്ക്കും ഒരു പോലെ പ്രധാന്യം നൽകി കൊണ്ട് ഒരുക്കിയ ഒരു ത്രില്ലിങ് ചിത്രമാണ് അയ്യപ്പനു കോശിയും. ഇത്തരത്തിലുള്ള നല്ല സിനിമകൾ പ്രേക്ഷകർക്ക് മുന്നിലെത്തിക്കാനാണ് ജെ.എ. എന്റർടെയ്ൻമെന്റ് ശ്രമിക്കാറുള്ളത്. ഈ ചിത്രത്തിന്റെ ഹിന്ദി റീമേക്കിലൂടെ മികച്ച ഒരു ചിത്രം ഞങ്ങൾക്ക് നൽകാനാകുമെന്ന് കരുതുന്നു''- ജോൺ എബ്രഹാം ട്വീറ്റ് ചെയ്തു. ജോൺ എബ്രഹാമിന്റെ ജെ.എ എന്റർടൈന്മെന്റ്‌സാണ് ചിത്രം നിർമ്മിക്കുന്നത്.\nഅതേസമയം അയ്യപ്പനും കോശിയും തമിഴിലും തെലുങ്കിലും റീമേക്കിന് എത്തുന്നുണ്ട്. തെലുങ്കിൽ സിത്താര എന്റർടെയിൻമെന്റ് നിർമ്മിക്കുന്ന ചിത്രത്തിൽ പൃഥ്വി ചെയ്ത കോശി എന്ന കഥാപാത്രമായി റാണയാണ് എത്തുന്നത്. അയ്യപ്പൻ നായർ എന്ന ബിജുമേനോൻ കഥാപാത്രത്തെ അവതരിപ്പിക്കുന്നത് നന്ദമുറി ബാലകൃഷ്ണനുമാണ്.\nഅയ്യപ്പനും കോശിയും പുറത്തിറങ്ങിയതിന്റെ പിന്നാലെ ചിത്രം ചെയ്യാനുള്ള ആഗ്രഹം പ്രകടിപ്പിച്ച് തമിഴ് താരം ധനുഷ് രംഗത്തെത്തിയിരുന്നു. കോശി എന്ന കഥാപാത്രത്തെ അവതരിപ്പിക്കാൻ തനിയ്ക്ക് താൽപര്യമുണ്ടെന്ന് നിർമ്മാതാവായ കതിർ സേനയെ അറിയിക്കുകയായിരുന്നു. ആടുകളം, പൊള്ളാതവൻ തുടങ്ങിയ ചിത്രങ്ങളുടെ നിർമ്മാതാവായ കിർസേനയാണ് തമിഴിൽ അയ്യപ്പനും കോശിയുടേയും പകർപ്പ് അവകാശം സ്വന്തമാക്കിയിരിക്കുന്നത് . എന്നാൽ ബിജു മേനോൻ അവിസ്മരണീയമാക്കിയ കഥാപാത്രമായ അയ്യപ്പൻ നായരുടെ കാര്യത്തിൽ ഇതുവരെ തീരുമാനമായിട്ടില്ല. നടൻ വിജയ് സേതുപതിയുടെ പേരാണ് ഉയർന്നു വരുന്നത്.\nപൃഥ്വിയുടെ പുതിയമുഖത്തിനു പിന്നിൽ ആ ചെറുപ്പക്കാരൻ! ആ സംഭവം തുറന്നു പറഞ്ഞ് തിരക്കഥകൃത്ത്\nRead more about: prithiviraj john abraham\nBlockbuster Movie Ayyappanum Koshiyum Bollywood Rights Was Bagged By John Abraham


വൈകി തുടങ്ങിയ നെല്ലുസംഭരണം പാളി | Agriculture | Agriculture News\nവൈകി തുടങ്ങിയ നെല്ലുസംഭരണം പാളി\nകൊയ്‌തെടുത്ത നെല്ല് സംഭരിച്ചുവെയ്ക്കാനാകാതെ മിക്കവരും വിറ്റു. മഴയായിരുന്നു പ്രധാന പ്രതിസന്ധി\nPublished: Nov 7, 2017, 06:40 PM IST\nതൃശ്ശൂര്: വൈകിത്തുടങ്ങിയ നെല്ല് സംഭരണം ലക്ഷ്യം കണ്ടില്ല. ഒന്നാം വിളയില് നിന്ന് 1.6 ലക്ഷം ടണ് നെല്ലാണ് സംഭരിക്കേണ്ടിയിരുന്നത്. ഇതുവരെ കിട്ടിയത് 41,219 ടണ് മാത്രം. ലക്ഷ്യമിട്ടതിന്റെ നാലിലൊന്നുമാത്രം. സപ്ലൈകോ നെല്ലെടുപ്പ് തുടങ്ങിയിട്ട് ഒരു വര്‍ഷം പിന്നിട്ടു. സംഭരണം പുരോഗമിക്കുകയാണെന്നാണ് സപ്ലൈകോ അധികൃതര് പറയുന്നത്.\nപാലക്കാട് ജില്ലയില് നിന്നാണ് ഒന്നാംവിളയുടെ 40 ശതമാനം സംഭരിക്കേണ്ടത്. അതുപ്രകാരം പാലക്കാട്ടുനിന്ന് 64,00 ടണ് കിട്ടണം. എന്നാല് കിട്ടിയത് 28,364 ടണ് മാത്രം. പാലക്കാട് ജില്ലയില് സംഭരണം ഏതാണ്ട് പൂര്‍ത്തിയായെന്ന് സപ്ലൈകോ പറയുന്നു. ചിറ്റൂര്‍മേഖലയില് മാത്രമാണ് നെല്ല് സംഭരിക്കാനുള്ളത്.\nതാങ്ങുവില പ്രഖ്യാപനം നേരത്തേയുണ്ടായെങ്കിലും നെല്ലെടുത്ത് അരിയാക്കുന്നതില്‍നിന്ന് മില്ലുടമകള് തുടക്കത്തില് വിട്ടു നിന്നു. അതോടെ നെല്ലു സംഭരണം വൈകി. ഓഗസ്റ്റില് കൊയ്ത്തു തുടങ്ങി സെപ്റ്റംബര് പകുതിയോടെ സംഭരണം തുടങ്ങുകയായിരുന്നു പതിവ്. ഇത്തവണ സംഭരണം തുടങ്ങിയതായി അറിയിപ്പുണ്ടായത് ഒക്ടോബര് മൂന്നിനാണ്. മില്ലുകാര്‍ക്ക് പാടം തിട്ടപ്പെടുത്തി കൃത്യമായി സംഭരണം തുടങ്ങിയത് ഒക്ടോബര് പകുതിയോടെയും.\nനെല്ലളന്ന് കര്‍ഷകര്‍ക്ക് ഉടന് പണം നല്‍കുന്ന പദ്ധതിയില് നിന്ന് എസ്.ബി.ഐ തുടക്കത്തില് വിട്ടു നിന്നതും കര്‍ഷകരെ പ്രയാസത്തിലാക്കി. കൊയ്‌തെടുത്ത നെല്ല് സംഭരിച്ചുവെയ്ക്കാനാകാതെ മിക്കവരും വിറ്റു. മഴയായിരുന്നു പ്രധാന പ്രതിസന്ധി. രണ്ടാം വിളയിറക്കാന് പണമില്ലാതായതോടെ മിക്കകര്‍ഷകരും പൊതുവിപണിയില് നെല്ല് വിറ്റു. വിപണിയില് ഇത്തവണ കിലോഗ്രാമിന് 17 രൂപവരെ കിട്ടി. സപ്ലൈകോ കിലോഗ്രാമിന് 23.30 രൂപയ്ക്കാണ് നെല്ലെടുക്കുന്നത്.


ദില്ലിയില് കൂട്ടബലാത്സംഗം: മോദിക്കെതിരെ കെജ്രിവാള് ട്വിറ്ററില്! | Arvind Kejriwal questions Modi, Jung over minors' rape in Delhi - Malayalam Oneindia\n23 min ago മഹാരാഷ്ട്രയിലും ഹരിയാണയിലും ഭരണത്തുടർച്ച ഉറപ്പിച്ച് ബിജെപി; പ്രതീക്ഷയോടെ പ്രതിപക്ഷം, ജനവിധി ഇന്ന്\n31 min ago Kerala By-Election Results 2019: അഞ്ചിൽ ആര്? ഉപതിരഞ്ഞെടുപ്പ് ഫലം ഇന്നറിയാം, പ്രതീക്ഷയോടെ മുന്നണികൾ\nദില്ലിയില് കൂട്ടബലാത്സംഗം: മോദിക്കെതിരെ കെജ്രിവാള് ട്വിറ്ററില്!\nPublished: October 17 2015, 15:57 [IST]\nദില്ലി: തലസ്ഥാന നഗരമായ ദില്ലിയില് പെണ്‍കുട്ടികള് കൂട്ടബലാത്സംഗത്തിന് ഇരയായ സംഭവത്തില് മുഖ്യമന്ത്രി അരവിന്ദ് കെജ്രിവാള് പ്രധാനമന്ത്രിക്കെതിരെ രംഗത്ത്. മൈക്രോ ബ്ലോഗിങ് സൈറ്റായ ട്വിറ്ററിലാണ് കെജ്രിവാള് പ്രധാനമന്ത്രി നരേന്ദ്ര മോദിക്കും ലഫ്റ്റനന്റ് ഗവര്‍ണര് നജിബ് ജങിനും എതിരെ രംഗത്തെത്തിയത്. ദില്ലിയില് പെണ്‍കുട്ടികള് തുടര്‍ച്ചയായി പീഡിപ്പിക്കപ്പെടുന്നു. പ്രധാനമന്ത്രി നരേന്ദ്ര മോദിയും അദ്ദേഹത്തിന്റ ഗവര്‍ണറും എവിടെയാണ് - കെജ്രിവാള് ചോദിച്ചു.\nപീഡനത്തിന് ഇരയായ പെണ്‍കുട്ടികളെ കാണാന് പോകുന്നതിനിടെയാണ് കെജ്രിവാള് ട്വീറ്റ് ചെയ്തത്. താന് ആശുപത്രിയിലേക്ക് പോകുകയാണ് എന്ന് കെജ്രിവാള് മറ്റൊരു ട്വീറ്റില് പറഞ്ഞു. പെണ്‍കുട്ടികള് പീഡനത്തിന് ഇരയായ സംഭവത്തില് രാഷ്ട്രീയം കലര്‍ത്താന് ശ്രമിക്കുകയാണ് കെജ്രിവാള് എന്നും ആക്ഷേപമുണ്ട്. 2012 ലെ ദില്ലി കൂട്ടബലാത്സംഗമുണ്ടായപ്പോള് അന്നത്തെ മുഖ്യമന്ത്രി ഷീല ദീക്ഷിതിനെതിരെ രംഗത്ത് വന്നവരാണ് കെജ്രിവാളും ആ ആദ്മി പാര്‍ട്ടിയും.\nഇപ്പോള് കെജ്രിവാളും പാര്‍ട്ടിയുമാണ് ദില്ലി ഭരിക്കുന്നത്. എന്നാല് മുഖ്യമന്ത്രി കേന്ദ്രസര്‍ക്കാരിനെയും ഗവര്‍ണറെയും കുറ്റപ്പെടുത്തുകയാണ് ചെയ്യുന്നത്. ഒരാഴ്ചയ്ക്കിടെ രണ്ട് വ്യത്യസ്ത സംഭവങ്ങളിലായി അഞ്ചും രണ്ടരയും വയസ്സുള്ള രണ്ട് പെണ്‍കുട്ടികളാണ് പീഡിപ്പിക്കപ്പെട്ടത്. പടിഞ്ഞാറന് ദില്ലിയിലെ വീടിന് മുന്നില് കളിച്ചുകൊണ്ടിരുന്ന രണ്ടരവയസ്സുകാരിയെ രണ്ടുപേര് ചേര്‍ന്ന് തട്ടിക്കൊണ്ടുപോയി പീഡിപ്പിക്കുകയായിരുന്നു. സമീപത്തുള്ള പാര്‍ക്കില് വെച്ച് അതീവ ഗുരുതരാവസ്ഥയിലാണ് കുട്ടിയെ കണ്ടുകിട്ടിയത്.\nrape police arrest girl kejriwal നരേന്ദ്ര മോദി പെണ്‍കുട്ടി പീഡനം ബലാത്സംഗം അറസ്റ്റ് പോലീസ് കെജ്രിവാള്\nChief Minister Arvind Kejriwal on Saturday expressed anguish over the horrific incidents of minors' rape here and questioned what steps Prime Minister Narendra Modi and Delhi's Lt. Governor Najeeb Jung were taking to curb it.\nStory first published: Saturday, October 17, 2015, 15:57 [IST]


പശ്ചിമേഷ്യയിലെ യുദ്ധാന്തരീക്ഷം!!ഇറാനില് ചെങ്കൊടി ഉയര്‍ന്നു; വന് യുദ്ധത്തിന്റെ ഒരുക്കമെന്ന് സൂചന, 35 കേന്ദ്രങ്ങള് പട്ടികയില് | Daily Indian Herald\nJanuary 6, 2020 3:20 am By : Indian Herald Staff\nടെഹ്‌റാന്:ഇറാന്റെ സേനാ കമാന്റര് ഖാസിം സുലൈമാനിയെ വധിച്ച അമേരിക്കന് സൈനിക നടപടിക്കെതിരെ ശക്തമായ തിരിച്ചടിക്ക് ഇറാന് ഒരുങ്ങുന്നു. പ്രതികാരത്തിന്റെ കൊടുങ്കാറ്റിന് സൂചന നല്‍കി ഇറാനില് ചെങ്കൊടി ഉയര്‍ന്നു. ഖും എന്ന വിശുദ്ധ നഗരത്തിലെ പ്രധാന പള്ളികളിലെല്ലാം ചെങ്കൊടി ഉയര്‍ത്തിയിട്ടുണ്ട്. പശ്ചിമേഷ്യയുടെ അന്തരീക്ഷത്തിൽ വെടിമുഴക്കങ്ങളും വിമാനങ്ങളുടെ ചീറിപ്പായലുകളും ആവർത്തിക്കുകയാണ്. ഇറാഖിലെ ബാഗ്ദാദ് അന്താരാഷ്ട്ര വിമാനത്താവളത്തിൽ വ്യോമാക്രമണം നടത്തിയ അമേരിക്ക ഇറാൻ ചാരത്തലവനടക്കമുള്ള സൈനിക ഉദ്യോഗസ്ഥരെ കൊലപ്പെടുത്തിയതാണ് പുതിയ അസ്വസ്ഥതകൾക്ക് കാരണമായിരിക്കുന്നത്. യുഎസ് പ്രസിഡന്റ് ട്രംപ് നേരിട്ട് നൽകിയ ഉത്തരവിനെ തുടർന്നാണ് ആക്രമണമുണ്ടായതെന്ന് പെന്റഗൺ തന്നെ വ്യക്തമാക്കിയിട്ടുണ്ട്. ഇറാനിലെ ഉന്നത സൈനികരെയാണ് വധിച്ചിരിക്കുന്നത്.\nഅപൂര്‍വമായി മാത്രമേ ഇറാനില് ഇങ്ങനെ ചെയ്യാറുള്ളൂ. ഷിയാ മുസ്ലിങ്ങളുടെ നിയന്ത്രണത്തിലുള്ള പള്ളികളിലാണ് കൊടി നാട്ടിയിരിക്കുന്നത്. അതുകൊണ്ടുതന്നെ അപ്രതീക്ഷിത തിരിച്ചടിയുണ്ടാകുമെന്നാണ് നിരീക്ഷകര് കരുതുന്നത്. അതേസമയം, അമേരിക്കയുടെയും സൗഹൃദ രാജ്യങ്ങളുടെയും 35 കേന്ദ്രങ്ങള് ഇറാന്റെ പട്ടികയിലുണ്ടെന്ന് സേനാ കമാന്റര് പ്രതികരിച്ചു. മേഖലയിലെ അമേരിക്കന് പൗരന്‍മാരോട് തിരിച്ചുപോകാന് അമേരിക്കന് വിദേശകാര്യ വകുപ്പ് ആവശ്യപ്പെട്ടു….\nഖും പ്രവിശ്യയിലെ ജാംകരന് നഗരത്തിലെ പ്രധാന പള്ളികളിലെല്ലാം ചെങ്കൊടി ഉയര്‍ന്നിട്ടുണ്ട്. സൈനികമായിട്ടാണോ അതോ സായുധ സംഘങ്ങളെ ഉപയോഗിച്ചാണോ ഇറാന്റെ തിരിച്ചടി എന്നത് വ്യക്തമല്ല. ശനിയാഴ്ച രാത്രി ഇറാഖില് അമേരിക്കന് കേന്ദ്രങ്ങള്‍ക്ക് നേരെ ആക്രമണമുണ്ടായി.ബഗ്ദാദിലെ സൈനിക കേന്ദ്രത്തിലും അമേരിക്കന് എംബസി ഉള്‍പ്പെടെയുള്ള ഗ്രീന് സോണിലുമാണ് ശനിയാഴ്ച രാത്രി റോക്കറ്റാക്രമണം ഉണ്ടായത്. എന്നാല് ഇതിന് പിന്നില് ആരാണെന്ന് വ്യക്തമല്ല. ഇറാന് പ്രതികരിച്ചിട്ടില്ല.\nമധ്യ പശ്ചിമേഷ്യയിൽ ഇപ്പോൾ സൃഷ്ടിക്കപ്പെട്ടിരിക്കുന്ന യുദ്ധാന്തരീക്ഷം പൊടുന്നനെ ഉണ്ടായല്ല. സ്വന്തം രാജ്യത്ത് ഭീഷണി നേരിടുകയും സമ്പദ്ഘടന തകരുകയും ജനജീവിതം ദുസ്സഹമായി തീരുകയും ചെയ്യുമ്പോൾ സ്വേച്ഛാധികാരികളായ എല്ലാ ഭരണാധികാരികളും സ്വീകരിക്കുന്ന അതേ തന്ത്രമാണ് ഇവിടെ ട്രംപും പരീക്ഷിക്കുന്നതെന്നേയുള്ളൂ. നേരത്തേ തന്നെ ഇറാനെയോ ലിബിയയെ ആക്രമിക്കേണ്ടിവരുമെന്ന് ട്രംപ് പറ‍ഞ്ഞിരുന്നത് ഇവിടെ നാമോർക്കണം. നിലയ്ക്കുനിർത്തുകയെന്ന വാക്കാണ് ഉപയോഗിക്കുക എന്നേയുള്ളൂ. സുലൈമാനിയുടെ വധത്തിലേയ്ക്ക് നയിച്ച ആക്രമണത്തിന് കാരണമായി പറയുന്നത് ഇസ്ലാമിക ഭീകരവാദം കയറ്റുമതി ചെയ്തു, ഇറാനിലെ ഇസ്ലാമിക ഭീകരവാദികളെ പിന്തുണച്ചു തുടങ്ങിയവയാണ്.\nഎന്നാൽ ചരിത്രത്തിന്റെ ഇന്നലെകൾ പരിശോധിച്ചാൽ അറിയാം സ്വന്തം നേട്ടങ്ങൾക്കുവേണ്ടി ഇസ്ലാമിക ഭീകരതയെ പിന്തുണയ്ക്കുകയല്ല പെറ്റു പോറ്റി വളർത്തിയത് യു എസാണെന്ന്. അഫ്ഗാനിൽ ഒസാമ ബിൻ ലാദനെ സൃഷ്ടിച്ച് വളർത്തിയതും യുഎസായിരുന്നു. ഇറാഖിൽ സദ്ദാം ഹുസൈനെതിരെ സൃഷ്ടിച്ച ഭീകരതയ്ക്കും മധ്യേഷ്യയിലെ പലയിടങ്ങളിലും ഇത്തരം സംഘങ്ങളെ പോറ്റി വളർത്തിയതിനും ലോകത്തിന്റെ പല ഭാഗങ്ങളിലേയ്ക്ക് കയറ്റുമതി ചെയ്തതിനും പിന്നിൽ യുഎസിന്റെ കരങ്ങൾ തന്നെയായിരുന്നുവെന്നത് യാഥാർഥ്യമാണ്. പാലുകൊടുത്ത കൈയ്ക്ക് കടിക്കുകയെന്ന ചൊല്ലിനെ അന്വർഥമാക്കി ഒസാമ ബിൻ ലാദൻ ഭീമാകാരമായി വളരുകയും ഒരു ഘട്ടം കഴിഞ്ഞപ്പോൾ അമേരിക്കയ്ക്കു നേരെ തിരിയുകയും ചെയ്തപ്പോഴാണ് യുഎസ് ഇസ്ലാമിക ഭീകരത ഒരു ആഗോള വെല്ലുവിളിയായി കണ്ടു തുടങ്ങിയതെന്നതും ചരിത്രമാണ്. ഇന്ന് അവരുടെ മുഖ്യശത്രു ഭീകരതയും തീവ്രവാദവുമൊക്കെയായി മാറിയിരിക്കുന്നുവെന്ന് കേൾക്കുമ്പോൾ യഥാർത്ഥ ചരിത്ര വിദ്യാർത്ഥികൾക്ക് പരിഹാസച്ചിരിയാണ് ഉണ്ടാവുന്നത്. ഇസ്ലാമിക ഭീകരതയെക്കുറിച്ചാണ് പറയുന്നതെങ്കിലും ഇപ്പോഴത്തെ യുദ്ധാന്തരീക്ഷത്തിന്റെ സൃഷ്ടി യുഎസ് പ്രസിഡന്റ് ട്രംപിന് നിലനിൽപിനായുള്ള പരിശ്രമങ്ങളുടെ കൂടി ഭാഗമാണ്. ട്രംപിനോട് വളരെ അടുത്തുനിൽക്കുന്ന ഇസ്രയേലിലെ ബെഞ്ചമിൻ നെതന്യാഹുവിന് ഒരു കൈ സഹായവും ഇതിന്റെ പിന്നിലെ ലക്ഷ്യമാണ്.\nകാരണം അവിടെ നെതന്യാഹുവും നിലനിൽപ് ഭീഷണി നേരിടുകയാണ്. ഇതോടൊപ്പം കടുത്ത ആയുധക്കച്ചവടഭ്രമവും എണ്ണ സമ്പത്തിലുള്ള കഴുകൻ കണ്ണുകളും അതിന്റെ പിന്നിലുണ്ട്. ഇംപീച്ച്മെന്റ് നേരിടുകയാണ് ട്രംപ്. രണ്ടുതവണ തെരഞ്ഞെടുപ്പിനെ നേരിട്ടിട്ടും കടന്നുകയറാത്തതിനാൽ വീണ്ടുമൊരു തെരഞ്ഞെടുപ്പിനെ നേരിടാനൊരുങ്ങുകയാണ് നെതന്യാഹു. ഒരേ തൂവൽ പക്ഷികൾ. സ്വന്തം രാജ്യത്തിനകത്തു നേരിടുന്ന അസ്ഥിരാവസ്ഥയെയും അരക്ഷിതാവസ്ഥയെയും മറികടക്കണമെങ്കിൽ ആരുടെയെങ്കിലും മേക്കിട്ടു കയറി ദേശീയ വികാരം തൊട്ടുണർത്തണം. അതാണ് യുഎസ് പ്രസിഡന്റും അതിന്റെ തണലിൽ നെതന്യാഹുവും ഇപ്പോൾ ചെയ്തുകൊണ്ടിരിക്കുന്നത്. ഇവിടെ ഇന്ത്യയിലും കാര്യങ്ങൾ മറ്റൊന്നല്ലെന്നത് നമ്മുടെ അനുഭവമാണ്. മറ്റൊന്ന് എണ്ണസമ്പത്ത് കയ്യടക്കാനുള്ള അത്യാഗ്രഹവും ആയുധക്കച്ചവടവും തന്നെയാണ്. ലോകത്തെ പല രാജ്യങ്ങളും ഇറാനുമായി എണ്ണ ഇറക്കുമതിക്കുള്ള കരാറിൽ ഏർപ്പെട്ടിരിക്കുകയാണ്. ഇറാഖിലും എണ്ണസംഭരണമുണ്ട്. ഇറാനെ തകർത്താൽ അവിടത്തെ എണ്ണസമ്പത്ത് കൈപ്പിടിയിലൊതുക്കാനും ഇറാഖിന്റെ എണ്ണ കയറ്റുമതി മെച്ചപ്പെടുത്താനുമാകുമെന്ന കച്ചവടക്കണ്ണാണ് യുഎസിനെ നയിക്കുന്നത്. ഇറാനെതിരായ വ്യോമാക്രമണവും മധ്യപൂർവ്വേഷ്യയിലെ യുദ്ധാന്തരീക്ഷവും ലോകരാജ്യങ്ങളെയെല്ലാം ആശങ്കയിലാക്കിയിരിക്കുകയാണ്.\nഇന്ത്യയെ ഇതിലേയ്ക്ക് വലിച്ചിഴക്കാൻ ട്രംപ് നടത്തിയ ശ്രമവും കൂട്ടിവായിക്കണം. ഇപ്പോഴത്തെ സാഹചര്യത്തിൽ ഇന്ത്യൻ ഭരണാധികാരികൾ അറിഞ്ഞുകൊണ്ടുതന്നെ ഈ കെണിയിൽപ്പെടുമെന്നും ശങ്കിക്കാവുന്നതാണ്. പലരെയും യുദ്ധത്തിന്റെ ഭാഗമാക്കുന്നതിനാണ് ഈ തന്ത്രം. അങ്ങനെ വരുമ്പോൾ ആയുധവില്പന പൊടിപൊടിക്കും. തകർന്നു തുടങ്ങിയ സമ്പദ്ഘടനയ്ക്ക് അതുവഴി താങ്ങ് നല്കാനാകുമെന്ന് ട്രംപ് കരുതുന്നു. അടുത്ത പ്രസിഡന്റ് തെരഞ്ഞെടുപ്പ് അടുത്തുവരികയാണ്. സമ്പദ്ഘടനയെ തകർത്തുവെന്ന പേരുദോഷത്തിൽ നിന്ന് കരകയറണമെങ്കിൽ ഇതുപോലുള്ള കുതന്ത്രങ്ങളേ പയറ്റാനാകുകയുള്ളൂ. ഏതായാലും മധ്യ പശ്ചിമേഷ്യയിലെ യുദ്ധാന്തരീക്ഷം വലിയ പ്രത്യാഘാതങ്ങൾ സൃഷ്ടിച്ചേക്കാവുന്ന രാജ്യങ്ങളിലൊന്നാണ് നമ്മുടേത്. ഇപ്പോൾതന്നെ ഇന്ധന വില കുതിച്ചുയരുകയാണ്. കൂടാതെ ലക്ഷക്കണക്കിന് പേരാണ് തൊഴിൽതേടി ഈ മേഖലയിലുള്ളത്. അവരുടെ ഭാവി സാധ്യതകളും ആശങ്കയിലാണ്. ഇറാഖ്, കുവൈറ്റ് യുദ്ധമുണ്ടായപ്പോഴും എന്തിന് സിറിയക്കെതിരെ ഐഎസ് വേട്ടയുടെ പേരിൽ ആക്രമണമുണ്ടായപ്പോഴും എല്ലാം ഉറ്റവരെയോർത്ത് ആധിയോടെയിരുന്നവർ, തിരിച്ചെത്തിയതോടെ ജീവിതം പ്രതിസന്ധിയിലായവർ ഈ കേരളത്തിലും ധാരാളമായുണ്ടായിരുന്നു. അതുകൊണ്ടുതന്നെ യുഎസും സഖ്യരാജ്യങ്ങളും തീർക്കുന്ന യുദ്ധാന്തരീക്ഷം നമ്മുടെയല്ലാം ആധിയായി വളരുന്നുണ്ട്.\nTags: backlash after killing of Qassem Soleimani, Donald Trump's, GULF WAR, iran, Iran hit back, Shaima Qassem win, targeted killing of Major General Qassem Soleimani, THIRLD WORLD WAR, U.S. troops out of Iraq


സാമൂഹികം ശേഖരം - Page3of5- കുടുക്ക\nഇന്നലെ വൈകുന്നേരം ദേശീയപാതയുടെ വശങ്ങളില് സെറ്റ്/കസവ്/യൂണിഫോം നിറമുള്ള സാരികള് ധരിച്ച് അംഗനമാര് നില്‍കുന്നുണ്ടായിരുന്നു. സന്ധ്യയ്ക്ക് സൂര്യന് ചുവന്നു തുടങ്ങിയപ്പോള് മെഴുകുതിരികള് റോഡിന്‍റെ വശങ്ങളില് കത്തിച്ചുവച്ചിട്ട് എല്ലാവരും പെട്ടെന്ന്...\nകേരള സര്‍ക്കാര് മീഡിയ ഹാന്‍ഡ്‌ബുക്ക്\nകേരള സര്‍ക്കാരിന്റെ കലണ്ടര് അന്വേഷിച്ചിട്ട് കിട്ടിയില്ലെങ്കിലും ഒരു ഉപകാരം ഉണ്ടായി. കേരളസര്‍ക്കാരിന്റെ മീഡിയ ഹാന്‍ഡ്‌ബുക്ക് കയ്യിലില്ലാത്തവര്‍ക്ക് സര്‍ക്കാരിന്റെ വെബ്സൈറ്റില് നിന്നും ഈ PDF Version ഡൌണ്‍ലോഡ് ചെയ്‌താല്...\nഭാര്യ: നമുക്കൊരു ചിട്ടിയ്ക്ക് ചേര്‍ന്നാലോ? ഭര്‍ത്താവ്: ചിട്ടി നല്ലതുതന്നെ, അക്കാര്യം 'തത്ത്വത്തില്' അംഗീകരിക്കാം. ഭാര്യ: ഓഹോ, അപ്പോളത് ഉടനെയൊന്നും നടക്കില്ല, ല്ലേ? ന്താ, ങ്ങള് മുഖ്യമന്ത്രിയ്ക്ക് പഠിക്ക്യാണോ?...\nകോളാമ്പി നിരോധനം നടപ്പാക്കണം. എങ്ങനെ? അര്? ആ... കോളാമ്പി നിരോധന നിയമം പൂര്‍ണ്ണമായും പ്രാബല്യത്തില് വരുത്തണം. രാഷ്ട്രീയ പാര്‍ട്ടികള് ആയാലും അമ്പലം ആയാലും ചര്‍ച്ച് ആയാലും മോസ്ക്...\nകഴിഞ്ഞ ദിവസം വീട്ടില് നിന്നും കഴക്കൂട്ടത്തെയ്ക്ക് ഓട്ടോറിക്ഷ പിടിച്ചു. തിരുവനന്തപുരം കോര്‍പറേഷനു അകത്താണ്. 4.5 kms ദൂരം. ഡ്രൈവര് മീറ്റര് പ്രവര്‍ത്തിപ്പിച്ചില്ല, ഞാന് ചോദിച്ചുമില്ല. കാര്യവട്ടത്ത് ഹൈവെയില്...\nഫേസ്ബുക്കിലൂടെ അധിക്ഷേപിച്ചതിന് കൊച്ചിയില് ഒരു യുവതി ആത്മഹത്യ ചെയ്തു എന്നൊരു വാര്‍ത്ത വായിച്ചു. അധിക്ഷേപിച്ചു എന്നുപറഞ്ഞാല് എങ്ങനെയാണത് സംഭവിച്ചതെന്ന് മനസ്സിലാകുന്നില്ല. യുവതിയ്ക്കെതിരെ അയാള് തെറിയോ ആരോപണങ്ങളോ മറ്റോ...\nപെന്തക്കോസ്ത് വിഭാഗത്തില്‍പ്പെട്ടവര് വീടുകളില് കൂട്ടപ്രാര്‍ഥന നടത്താന് ജില്ലാ കളക്ടറുടെ മുന്‍കൂട്ടിയുള്ള അനുമതി നേടിയിരിക്കണമെന്ന് ഹൈക്കോടതി ഉത്തരവ്. സര്‍ക്കാര് ഉത്തരവ് പ്രകാരം ഇത്തരം പ്രാര്‍ത്ഥനകള്‍ക്ക് ബന്ധപ്പെട്ട ജില്ലാ കളക്ടറുടെ...\nപെന്തക്കോസ്ത് ലഘുലേഖ വിതരണം ചെയ്തവര് അറസ്റ്റില്\nപാലക്കാട് കല്‍പാത്തി അഗ്രഹാരത്തിലെ വീടുകള് കയറിയിറങ്ങി പെന്തക്കോസ്ത് സഭയുടെ ലഘുലേഖകള് വിതരണം ചെയ്ത് മതസ്പര്‍ധയുണ്ടാക്കാന് ശ്രമിച്ച ഒമ്പത് പേരെ പൊലീസ് അറസ്റ്റ് ചെയ്തു. അഗ്രഹാരത്തില്‍നിന്ന് ഫോണ് ചെയ്തത്...\nപറവക്കാവടി എടുക്കുന്നവരുടെ ശരീരം തുളച്ച് ഈ സ്റ്റീല് കൊളുത്ത് ഇട്ടു കെട്ടിത്തൂക്കുന്നു. ഇതൊക്കെ നടക്കുമ്പോള് ഇവരാരും വേദനകൊണ്ട് അല്പമൊന്നു കരഞ്ഞതായി കണ്ടില്ല. ഹരഹരോ ഹരഹര, വേല് വേല്...\nകുട്ടിക്കാലത്ത് എന്റെ കുടുംബം നാട്ടില് (താളിക്കുഴി, കാരേറ്റ്, തിരു.) ചായക്കട നടത്തിയിരുന്നു. എനിക്കും അത്യാവശ്യം നന്നായിട്ട് ചായ അടിക്കാന് ഇപ്പോഴും അറിയാം. 'പഞ്ചാരയടിച്ച' ചായയോ കട്ടനോ ഏതു...


പ്ലസ് വണ് പരീക്ഷയ്ക്ക് ആവശ്യമായ എല്ലാ പാഠങ്ങളും പഠിപ്പിച്ചുവെന്ന് സര്‍ക്കാര്? യാഥാര്‍ത്ഥ്യം | Online Classes for Higher secondary Kerala covid 19 2021\nപ്ലസ് വണ് പരീക്ഷയ്ക്ക് ആവശ്യമായ എല്ലാ പാഠങ്ങളും പഠിപ്പിച്ചുവെന്ന് സര്‍ക്കാര്? യാഥാര്‍ത്ഥ്യം\nSep 10, 2021, 10:04 AM IST\nകോവിഡ് കാലത്തെ പരീക്ഷാ നടത്തിപ്പ് രാഷ്ട്രീയ പ്രതിച്ഛായ വര്‍ധിപ്പിക്കാനുള്ള ഉപാധിയായി പരിഗണിക്കുന്ന ഒരു സമീപനം കേരളം തുടക്കംമുതല് സ്വീകരിച്ചിട്ടുണ്ട്. പഠനവും പരീക്ഷയും അക്കാദമിക വിഷയങ്ങളാണ്. വിദ്യാഭ്യാസത്തിന്റെയും വിദ്യാര്‍ഥികളുടെയും താത്പര്യമാണ് പ്രാഥമികമായി പരിഗണിക്കപ്പെടേണ്ടത്.\n# അലീന എസ്., (ഗവേഷക, കാലടി സംസ്‌കൃത സര്‍വകലാശാല)\nകേരളത്തിലെ പ്ലസ് വണ് പൊതുപരീക്ഷകള് സ്റ്റേ ചെയ്തുകൊണ്ട് സുപ്രീംകോടതി വിധി വന്നിരിക്കുകയാണ്. പ്ലസ്‌വണ് വിദ്യാഭ്യാസം വേണ്ടവിധത്തില് നടന്നിട്ടില്ലായെന്നും അതിനാല് പൊതുപരീക്ഷ റദ്ദാക്കണമെന്നും ആവശ്യപ്പെട്ടുകൊണ്ട് നാല്പത്തിയെട്ട് വിദ്യാര്‍ഥികള് വീണ്ടും സുപ്രീംകോടതിയെ സമീപിച്ചിരിക്കുകയാണ്.\nകോവിഡിന്റെ ഒന്നാംതരംഗത്തിന്റെ ഘട്ടത്തില് പത്താംക്ലാസ് പരീക്ഷയെഴുതി പുറത്തുവന്ന ഈ വിദ്യാര്‍ഥികള് ഹയര്‍സെക്കന്‍ഡറി വിദ്യാഭ്യാസം പൂര്‍ണമായും ഓണ്‍ലൈനിലാണ് കഴിച്ചുകൂട്ടിയത്. അതായത്, പഠിക്കുന്ന സ്‌കൂളുമായും അധ്യാപകരുമായുമെല്ലാമുള്ള ഇവരുടെ ബന്ധം വെര്‍ച്വലാണ്. എന്നാല്, വെര്‍ച്വലായി മാത്രം പൂര്‍ത്തീകരിക്കാനാകുന്നതല്ല, ഹയര്‍സെക്കന്‍ഡറി വിദ്യാഭ്യാസം. പത്താംക്ലാസ് വരെയുള്ള സിലബസുമായി വലിയ വ്യത്യാസം ഹയര്‍സെക്കന്‍ഡറിക്കുണ്ട്. ഉന്നതവിദ്യാഭ്യാസത്തിന്റെ ചവിട്ടുപടിയെന്ന നിലയില് കൂടുതല് ആഴത്തിലും പരപ്പിലുമുള്ള സിലബസാണ് ഹയര്‍സെക്കന്‍ഡറിക്കുള്ളത്. അക്കൗണ്ടന്‍സി, ബിസിനസ് സ്റ്റഡീസ്, ഇക്കണോമിക്‌സ്, സൈക്കോളജി, ജ്യോഗ്രഫി എന്നിങ്ങനെ സ്റ്റേറ്റ് സിലബസിലെ പത്താം ക്ലാസുകാര് കേട്ട് പരിചയിച്ചിട്ടുപോലുമില്ലാത്ത സബ്ജക്ട് കോമ്പിനേഷനുകള് ഹയര്‍സെക്കന്‍ഡറിയിലുണ്ട്. സയന്‍സ് കോമ്പിനേഷനിലാകട്ടെ ലാബ് ക്ലാസുകള് അത്യാവശ്യമാണ്. സാധാരണഗതിയില്‍ത്തന്നെ ഹയര്‍സെക്കന്‍ഡറി സിലബസുമായി പരിചയിച്ചുവരാന് വിദ്യാര്‍ഥികള്‍ക്ക് നല്ല പരിശ്രമം ആവശ്യമാണ്. ഓണ്‍ലൈന് ക്ലാസുകളിലേക്ക് എത്തുമ്പോള് ഈ പ്രശ്‌നം ഗുരുതരമാകും. എന്നാല്, ഈ പ്രശ്‌നത്തെ മുന്‍കൂട്ടി കാണാന് സര്‍ക്കാരിനോ ഹയര്‍സെക്കന്‍ഡറി ഡയറക്ടറേറ്റിനോ സാധിച്ചില്ല; വിദ്യാര്‍ഥികള് ഈ വിഷയം ഉന്നയിച്ചിട്ടുപോലും അതു പരിഗണിക്കാന് തയ്യാറായതുമില്ല.\nപ്ലസ് വണ് പരീക്ഷയ്ക്ക് ആവശ്യമായ എല്ലാ പാഠങ്ങളും പഠിപ്പിച്ചുവെന്ന് സര്‍ക്കാര് അവകാശപ്പെടുമ്പോഴും അതെത്ര പേര്‍ക്ക് ഉപകരിച്ചു എന്നറിയില്ല. വിക്ടേഴ്‌സിലൂടെയും സ്‌കൂളുകള് വഴി ഗൂഗിള് മീറ്റിലുടെയും മറ്റും നടന്ന ഓണ്‍ലൈന് ക്ലാസുകളിലൂടെയാണ് പ്ലസ് വണ് വിദ്യാഭ്യാസം പൂര്‍ത്തീകരിച്ചുവെന്ന് സര്‍ക്കാര് അവകാശപ്പെടുന്നത്. എന്നാല്, വിദ്യാര്‍ഥികള് മുന്നോട്ടുവെക്കുന്ന ചിത്രം വ്യത്യസ്തമാണ്. നാല്പത്തിയാറോളം സബ്ജക്ട് കോമ്പിനേഷനുകളാണ് ഹയര്‍സെക്കന്‍ഡറിയിലുള്ളത്. വിക്ടേഴ്‌സിലൂടെ ഏകദേശം ഇരുപത്തിയഞ്ചോളം കോമ്പിനേഷനുകളിലാണ് ക്ലാസുകള് നടന്നിരിക്കുന്നത്. ഒരു വിദ്യാര്‍ഥിസംഘടന നടത്തിയ റാന്‍ഡം സാംപിള് സര്‍വേയില് പങ്കെടുത്ത 77.3 ശതമാനം വിദ്യാര്‍ഥികള് വിക്ടേഴ്‌സിലൂടെയുള്ള ഏകപക്ഷീയമായ ക്ലാസുകള് മനസ്സിലായില്ലായെന്നാണ് അഭിപ്രായപ്പെട്ടത്. ഗൂഗിള് മീറ്റിലോ മറ്റോ സമാനമായ ആപ്ലിക്കേഷനുകളിലൂടെയോ ലഭിക്കുന്ന ക്ലാസുകള് പൂര്‍ണമായും ലഭിച്ചത് ഈ സര്‍വേയില് പങ്കെടുത്ത 14.2 ശതമാനത്തിനു മാത്രമാണ്. 80.2 വിദ്യാര്‍ഥികള്‍ക്ക് നെറ്റ് വര്‍ക്കിന്റെ അപര്യാപ്തതമൂലം ഓണ്‍ലൈന് ക്ലാസുകള് ലഭിച്ചിട്ടില്ല. 35.7 ശതമാനം വിദ്യാര്‍ഥികള്‍ക്ക് എല്ലാ വിഷയങ്ങളുടെയും പാഠപുസ്തകങ്ങള് ലഭിച്ചിട്ടില്ല. 15.5 ശതമാനത്തിന് എല്ലാ വിഷയങ്ങളും കൈകാര്യം ചെയ്യാനുള്ള അധ്യാപകരുണ്ടായിരുന്നില്ല. 2020 ഫെബ്രുവരിയില് നിയമനശുപാര്‍ശ കൈപ്പറ്റിയ ഹയര്‍സെക്കന്‍ഡറി അധ്യാപകരെ 2021 ജൂലായിലാണ് ജോലിയില് പ്രവേശിക്കാന് അനുവദിച്ചത്. ഇക്കാലമത്രയും അധ്യാപകതസ്തികകള് ഒഴിഞ്ഞുകിടന്നതും അക്കാദമിക് പ്രതിസന്ധി രൂക്ഷമാക്കി.\nഇപ്പോള് പ്ലസ്‌വണ് പരീക്ഷയെഴുതേണ്ടവര് സാങ്കേതികാര്‍ഥത്തില് പ്ലസ്ടു വിദ്യാര്‍ഥികളാണ്. പരീക്ഷാ ടൈംടേബിള് പ്രഖ്യാപിക്കുന്നതുവരെ പകുതി ദിവസം പ്ലസ് വണ് ക്ലാസുകളും പകുതിദിവസം പ്ലസ്ടു ക്ലാസുകളുമെന്നിങ്ങനെ വിചിത്രമായ രീതിയിലാണ് ബഹുഭൂരിപക്ഷം സ്‌കൂളുകളിലും അധ്യയനം നടന്നുവന്നത്. അശാസ്ത്രീയമായ ഈ സമ്പ്രദായം വിദ്യാര്‍ഥികളുടെ മാനസിക സമ്മര്‍ദവും ആരോഗ്യപ്രശ്‌നങ്ങളും വര്‍ധിപ്പിക്കുന്നതിനു മാത്രമേ പ്രയോജനപ്പെട്ടുള്ളൂ. കഴിഞ്ഞ ഒരു മാസമായി പ്ലസ്ടു ക്ലാസുകള് നിര്‍ത്തിവെച്ചാണ് പ്ലസ് വണ് പരീക്ഷയുടെ തയ്യാറെടുപ്പുകള് നടക്കുന്നത്. പ്ലസ് വണ് പരീക്ഷ ഒരു എലിജിബിലിറ്റി ടെസ്റ്റല്ല. എട്ടുവര്‍ഷംമുന്‍പ് മാത്രമാണ് പ്ലസ് വണ് പൊതുപരീക്ഷയായി മാറ്റിയത്. അതുകൊണ്ട് പ്ലസ് വണ് പരീക്ഷ റദ്ദാക്കുന്ന നയപരമായ തീരുമാനം സര്‍ക്കാര് സ്വീകരിക്കുന്നത് സാരമായ തട്ടുകേടുകള് സൃഷ്ടിക്കുകയില്ല. അതേസമയം, ഇംപ്രൂവ്‌മെന്റ് സാധ്യത പോലുമില്ലാതെ ഇപ്പോള് പരീക്ഷ നടത്തിയാല്, അത് വിദ്യാര്‍ഥികളുടെ തുടര്‍പഠനത്തെ പ്രതികൂലമായി ബാധിക്കാനുള്ള സാധ്യത ഏറെയാണ്.\nContent Highlights: Online Classes for Higher secondary Kerala\nപിലാത്തറ: കണ്ണൂർ ഗവ. ആയുർവേദ കോളേജിലെ രചനാശരീരവിഭാഗത്തിൽ ഒഴിവുള്ള അധ്യാപക തസ്തികയിലേക്ക് ..\nകരുതലോടെ തുറക്കാം സ്‌കൂളുകള്; എന്തൊക്കെയാവണം തയ്യാറെടുപ്പുകള്\nഉന്നത വിദ്യാഭ്യാസ നിലവാരത്തില് കേരളത്തിലെ സര്‍വ്വകലാശാലകള്‍ക്ക് അഭിമാനനേട്ടം\nമൂക്കും ബ്ലന്‍ഡഡ് ലേണിങ്ങും മാറ്റംകൊണ്ടുവരുമോ? നിലവിലെ പരീക്ഷകള് ഓര്‍മശക്തിമാത്രം പരീക്ഷിക്കുന്നു\nകരിയര് ഡിസൈന് ചെയ്യാം: സീഡ്, യുസീഡ് വഴി


മാമാങ്കം സ്‌മാരകങ്ങളെ ഉള്‍പ്പെടുത്തി പ്രത്യേക ടൂറിസം പദ്ധതി വരുന്നു – malabarinews.com\nമാമാങ്കം സ്‌മാരകങ്ങളെ ഉള്‍പ്പെടുത്തി പ്രത്യേക ടൂറിസം പദ്ധതി വരുന്നു\tStory dated:Friday February 5th, 2016,07 10:pm\tമാമാങ്കം സ്‌മാരകങ്ങളെ ഉള്‍പ്പെടുത്തി പ്രത്യേക ടൂറിസം പദ്ധതി വരുന്നു. കേന്ദ്ര സര്‍ക്കാരിന്റെ സ്വദേശി ദര്‍ശന് പദ്ധതയിലുള്‍പ്പെടുത്തി ജില്ലാ ടൂറിസം പ്രമോഷന് കൗണ്‍സിലിന്‍രെ ആഭിമുഖ്യത്തിലാണ് പ്രത്യേക പദ്ധതികള് ആവിഷ്‌ക്കരിക്കുന്നത്. മാമാങ്കം സ്‌മാരകങ്ങളെ അടുത്തറിയാനും അവയെ കുറിച്ച് പഠിക്കാനും പുതിയ പദ്ധതി വരുന്നതോടെ അവസരമുണ്ടാവും. ഇന്ത്യയുടെ വിവിധ ഭാഗങ്ങളില് നിന്നും നിരവധി സഞ്ചാരികളാണ് മാമാങ്കത്തെ കുറിച്ച് അറിയാന് എത്തുന്നത്. മാമാങ്കത്തിന്റെ ചരിത്രം അടയാളപ്പെടുത്തുന്ന കൂടുതല് ബോര്‍ഡുകള് സ്ഥാപിക്കുന്നതിനും ചരിത്ര വിവരണം അടങ്ങിയ ബ്രോഷര് തയ്യാറാക്കുന്നതിനുമുള്ള നടപടി ഡി.ടി.പി.സി ആരംഭിച്ചിട്ടുണ്ട്.\nസ്വദേശി ദര്‍ശന് പദ്ധതിയിലുള്‍പ്പെട്ട ‘നിള ടൂറിസം സര്‍ക്യൂട്ടിന്റെ’ ഭാഗമായാണ് മാമാങ്കം സ്‌മാരകങ്ങളിലും വിവിധ പദ്ധതികള് നടപ്പാക്കുന്നത്. മാമാങ്ക സ്‌മാരകങ്ങളായ നിലപാട് തറ, ചങ്ങമ്പള്ളി കളരി, മണിക്കിണര്, പഴുക്കാമണ്ഡപം, മരുന്നറ എന്നിവിടങ്ങളില് പദ്ധതിയുടെ ഭാഗമായി പ്രത്യേക സൗകര്യമൊരുക്കും. മാമാങ്കത്തിന്റെ ചരിത്രം പറയുന്ന മള്‍ട്ടി മീഡിയ ഷോ, ഓഡിറ്റോറിയം, ഇരിപ്പിടങ്ങള് എന്നിവ സ്‌മാരകങ്ങളില് ഒരുക്കും. തിരുന്നാവായ ബന്ധര് കടവില് കുട്ടികള്‍ക്കായി പാര്‍ക്കും ബോട്ടിങും ഒരുക്കുന്നുണ്ട്. പൊന്നാനി വലിയ ജുമാമസ്‌ജിദ്, തിരുന്നാവായ ക്ഷേത്രം, തൃപ്പങ്ങോട് ശിവ ക്ഷേത്രം എന്നിവയാണ് നിള റൂറല് സര്‍ക്യൂട്ടില് ഉള്‍പ്പെടുത്തിയ മറ്റു കേന്ദ്രങ്ങള്


പുതിയ യന്ത്രങ്ങൾ എത്തുന്നു : കയർമേഖലയിൽ പുതുചലനം | 17Apr2021\n• കുറുവങ്ങാട് കയർവ്യവസായ സഹകരണസംഘത്തിൽ പുതുതായി കൊണ്ടുവന്ന ഓട്ടോമാറ്റിക് സ്പിന്നിങ് മെഷീൻ\nകൊയിലാണ്ടി : പ്രതിസന്ധിയിലായ കയർമേഖലയുടെ സംരക്ഷണത്തിന് ആധുനിക യന്ത്രസംവിധാനങ്ങൾ തുണയാകുന്നു. കുറുവങ്ങാട് കയർവ്യവസായ സഹകരണ സംഘത്തിൽ പുതിയ യന്ത്രസംവിധാനങ്ങൾ സ്ഥാപിച്ചത് സംഘത്തിലെ കയർ ഉത്‌പാദനരംഗത്ത് വലിയ മുന്നേറ്റമുണ്ടാക്കുമെന്നാണ് പ്രതീക്ഷ. ആലപ്പുഴയിലെ കേരള സ്റ്റേറ്റ് കയർ മെഷിനറി മാനുഫാക്ച്ചറിങ് കമ്പനിയിൽനിന്ന് 10 ഓട്ടോമാറ്റിക് സ്പിന്നിങ് മെഷീനുകളാണ് കുറുവങ്ങാട് കയർ സഹകരണ സംഘത്തിൽ പുതുതായി കൊണ്ടുവന്നത്. ഈ യന്ത്രങ്ങളുടെ സഹായത്തോടെ ചൂടിപിരിയിൽ വലിയ കുതിച്ചുചാട്ടമുണ്ടാക്കാനാകും. കൂടാതെ ചകിരിനാരിലെ കരട് കളഞ്ഞ് ഗുണമേൻമയുള്ള നാരുണ്ടാക്കാൻ കഴിയുന്ന വില്ലോവിങ് മെഷീനും ഇവിടെ കൊണ്ടുവന്നിട്ടുണ്ട്.\nഒരു മെഷീൻ പ്രവർത്തിപ്പിക്കാൻ ഒരൊറ്റ തൊഴിലാളിമതി. 10 വനിതാതൊഴിലാളികൾക്ക് ഓരേസമയം 10 യന്ത്രം പ്രവർത്തിപ്പിക്കാൻ കഴിയും. ജോലിസമയം രണ്ട് ഷിഫ്റ്റാകുമ്പോൾ 20 തൊഴിലാളികൾക്ക് ജോലി ലഭിക്കും. ഈ ഓട്ടോമാറ്റിക് സ്പിന്നിങ് മെഷീനിലൂടെ എട്ടുമണിക്കൂറിൽ 50 മുതൽ 80 കിലോവരെ ചകിരി പിരിക്കാൻ കഴിയുമെന്ന് സംഘംസെക്രട്ടറി പ്രബിന അനിൽ പറഞ്ഞു. മുമ്പ് എട്ടുമണിക്കൂറിൽ 15 മുതൽ 30 കിലോവരെ ചൂടിപിരിക്കാൻ കഴിയുമായിരുന്ന മെഷീൻ ഇവിടെയുണ്ടായിരുന്നു. ഇതുമാറ്റിയാണ് നൂതനമായ ഓട്ടോമാറ്റിക് സ്പിന്നിങ് മെഷീൻ സ്ഥാപിച്ചത്. തൊഴിലാളികൾക്ക് ആലപ്പുഴയിൽനിന്നെത്തുന്ന വിദഗ്ധർ പരിശീലനം നൽകും.\nചകിരിനാരിലെ കരട് വേർതിരിക്കുന്ന വില്ലോവിങ് മെഷീനും ഓട്ടോമാറ്റിക് സ്പിന്നിങ് മെഷീനും ഉൾപ്പടെയുള്ള യന്ത്രസംവിധാനങ്ങൾ പ്രവർത്തിപ്പിക്കാൻ രണ്ട് ഷിഫ്റ്റുകളിലായി 26 വനിതകൾ ആവശ്യമാണ്. നിലവിൽ 52 തൊഴിലാളികൾ ഈ സംഘത്തിൽ ഉണ്ടെങ്കിലും 45-വയസ്സിൽ താഴെയുള്ളവർക്കാണ് യന്ത്രങ്ങളിൽ ചൂടി പിരിക്കാൻ പരിശീലനം നൽകുന്നത്. കൂലിക്കുറവ്, ആകർഷകമല്ലാത്ത ജോലി, കൂടുതൽ അധ്വാനം എന്നിവയാണ് ഈ മേഖലയോട് ആളുകൾ മുഖംതിരിക്കാൻ കാരണം. എന്നാൽ യന്ത്രസംവിധാനങ്ങൾ ഉപയോഗിച്ച് ചൂടിപിരിക്കുമ്പോൾ പ്രതിദിനം 500 രൂപയോളം പ്രതിഫലം നേടാനാകും. കൂലിനിരക്ക് മെച്ചപ്പെട്ടു\nകയർ സൊസൈറ്റിയുടെ പ്രവർത്തനം മെച്ചപ്പെട്ടുവരുന്നതോടെ തൊഴിലാളികളുടെ കൂലിനിരക്കിലും വർധനയുണ്ടായിട്ടുണ്ട്. സൊസൈറ്റിയെ ഉന്നതിയിലെത്തിക്കാൻ തൊഴിലാളികൾ ആത്മാർഥമായി ശ്രമിക്കുന്നുണ്ട്.\nപ്രസിഡന്റ്, കയർവ്യവസായ സഹകരണസംഘം\nപുതിയ യന്ത്രസംവിധാനങ്ങൾ വരുന്നതോടെ കയർവ്യവസായമേഖല പുഷ്ടിപ്പെടും. തൊഴിലാളികളുടെ ആത്മാർഥമായ പ്രവർത്തനങ്ങൾകൊണ്ട് കുറുവങ്ങാട് കയർ സഹകരണസംഘത്തിന്റെ സാമ്പത്തികനില മെച്ചപ്പെട്ട് വരുന്നുണ്ട്. 2017-18-ൽ ട്രേഡ് ലാഭം 45,112 രൂപയും 2018-19-ൽ 49,176 രൂപയും 2019-20-ൽ 64,518 ആയും ഉയർന്നത് തൊഴിലാളികളുടെകൂടി പ്രവർത്തനമികവു കൊണ്ടാണ്.\nസെക്രട്ടറി, കുറുവങ്ങാട് കയർവ്യവസായ സഹകരണസംഘംചൂടിനിർമാണത്തിന് അത്യാവശ്യം പച്ചത്തൊണ്ടാണ്. 50 കിലോ ചൂടിപിരിക്കാൻ 800 മുതൽ 1000 വരെ പച്ചത്തൊണ്ട് വേണം. 1000 തൊണ്ടിന് സൊസൈറ്റി നൽകുന്നത് 1300 രൂപയാണ്. നാളികേരകർഷകർ വാഹനത്തിൽ കയറ്റിക്കൊണ്ടു വന്ന് സൊസൈറ്റിയിൽ ഇറക്കി കൊടുക്കുമ്പോഴാണ് ഈ തുക ലഭിക്കുക. എന്നാൽ ഇതരസംസ്ഥാനങ്ങളിൽനിന്ന് തൊണ്ട് ശേഖരിക്കാനെത്തുന്നവർ വീടുകളിൽ പോയി തൊണ്ട് ശേഖരിച്ച് കൊണ്ടുപോകുന്നുണ്ട്. ഇതുകാരണം നാട്ടിലൊരിടത്തും പച്ചത്തൊണ്ട് കിട്ടാനില്ലാത്ത അവസ്ഥയാണ്.പച്ചത്തൊണ്ട് നാടുകടക്കുന്നു\nആവശ്യത്തിന് പച്ചത്തൊണ്ട് കിട്ടാത്തത് ചകിരിനിർമാണമേഖലയിൽ വലിയ പ്രയാസമുണ്ടാക്കുന്നുണ്ട്. നാട്ടിലുടനീളമുള്ള പച്ചത്തൊണ്ട് ഇതരസംസ്ഥാനക്കാർ ലോറിയുമായിവന്ന് കൊണ്ടുപോകുകയാണ്. ദിവസം അയ്യായിരം തൊണ്ടെങ്കിലും കിട്ടിയാലെ സൊസൈറ്റിയുടെ പ്രവർത്തനം മുന്നോട്ട് കൊണ്ടുപോകാൻ കഴിയുകയുള്ളു. ആവശ്യത്തിന് പച്ചത്തൊണ്ട് ലഭ്യമാക്കാൻ നടപടി വേണം.\nമറുനാടൻ തൊഴിലാളി കോവിഡ് ബാധിച്ച് മരിച്ചു\nകൊയിലാണ്ടി : കോവിഡ് ബാധിച്ച് ഗവ. മെഡിക്കൽ കോളേജ് ആശുപത്രിയിൽ ചികിത്സയിലായിരുന്ന തൊഴിലാളി മധ്യപ്രദേശ് സ്വദേശി ഷംസുദ്ദീൻ (46) മരിച്ചു.\nകൊയിലാണ്ടിയിലെ സ്വകാര്യ ടെക്സ്റ്റൈൽസ് ഷോപ്പ് ജീവനക്കാരനാണ്. നഗരസഭാ ഹെൽത്ത് ഇൻസ്പെക്ടർമാരായ കെ.പി. രമേശൻ, കെ.എം. പ്രസാദ് തുടങ്ങിയവരുടെ നേതൃത്വത്തിൽ മൃതദേഹം കൊയിലാണ്ടി മീത്തലെക്കണ്ടി പള്ളി ഖബർസ്ഥാനിൽ അടക്കം ചെയ്തു.\nകടയിലെത്തിയവർ പരിശോധന നടത്തണം\nകൊയിലാണ്ടി പരാഗ് ക്ലോത്ത്‌സിൽ ഏപ്രിൽ 10 വരെ എത്തിയവർ നിർബന്ധമായും ആർ.ടി.പി.സി.ആർ. ടെസ്റ്റ് നടത്തണമെന്ന് ഹെൽത്ത് ഇൻസ്പെക്ടർ കെ.പി. രമേശൻ അറിയിച്ചു.


Parashurama Jayanti 2021: മരണമില്ലാതെ ഭൂമിയില് ജീവിക്കുന്ന വ്യക്തി; ഇന്ന് പരശുരാമ ജയന്തി | Parashurama Jayanti 2021: Date, time, significance, history and more about this Hindu festival - Malayalam BoldSky\n13 hrs ago Daily Rashi Phalam: പെരുമാറ്റം ശ്രദ്ധിച്ചില്ലെങ്കില് പ്രശ്‌നമാകും ഈ രാശിക്കാര്‍ക്ക്\n14 hrs ago വാരഫലം നിങ്ങളില് ഇങ്ങനെയാണ്; ഈ ആഴ്ച 12 രാശിക്കും സമ്പൂര്‍ണഫലം\nParashurama Jayanti 2021: മരണമില്ലാതെ ഭൂമിയില് ജീവിക്കുന്ന വ്യക്തി; ഇന്ന് പരശുരാമ ജയന്തി\n| Updated: Friday, May 14, 2021, 13:03 [IST]\nമെയ് 14ന് ഹിന്ദു വിശ്വാസികള് അക്ഷയ തൃതീയ ആഘോഷിക്കുന്നു. എന്നാല് ഈ ദിവസത്തിന് മറ്റൊരു പ്രത്യേകത കൂടിയുണ്ട്. ഈ ദിവസം തന്നെയാണ് പരശുരാമ ജയന്തിയും ആഘോഷിക്കുന്നത്. വൈശാഖ മാസത്തിലെ ശുക്ലപക്ഷത്തില് വരുന്ന അക്ഷയ ത്രിതിയയിലാണ് പരശുരാമ ജയന്തി ആഘോഷിക്കുന്നത്. മഹാവിഷ്ണുവിന്റെ ആറാമത്തെ അവതാരമായി പരശുരാമനെ കണക്കാക്കപ്പെടുന്നു.\nMost read: പുരാണങ്ങള് പ്രകാരം ഒരിക്കലും മരണമില്ലാതെ ഭൂമിയില് ജീവിക്കുന്നവര്\nഹിന്ദു വിശ്വാസമനുസരിച്ച്, പരശുരാമന് അമരത്വത്തോടെ ജീവിക്കുന്ന ഒരാളാണ്. മഹാവിഷ്ണുവിന്റെ മറ്റ് അവതാരങ്ങളില് നിന്ന് വ്യത്യസ്തമായി ഇപ്പോഴും ആദ്ദേഹം ഭൂമിയില് ജീവിക്കുന്നുവെന്ന് വിശ്വസിക്കുന്നു. അതിനാല് അദ്ദേഹത്തെ മറ്റ് ദേവന്മാരെപ്പോലെ ആരാധിക്കുന്നില്ലെന്നതും ശ്രദ്ധേയമാണ്.\nഹിന്ദു പുരാണ പ്രകാരം, ക്ഷത്രിയരുടെ ഭീഷണിയില് നിന്ന് ആളുകളെ രക്ഷിക്കാനാണ് പരശുരാമന് ഭൂമിയില് അവതരിച്ചത്. പ്രസേനജിത്തിന്റെ മകളായ രേണുകയുടെയും ഭ്രിഗു രാജവംശത്തിലെ ജമദാഗ്‌നിയുടെയും അഞ്ചാമത്തെ മകനായാണ് അദ്ദേഹം ജനിച്ചത്. പരമശിവന്റെ ഭക്തനായിരുന്നു അദ്ദേഹം. ഒരു മഹാനായ യോദ്ധാവായി കണക്കാക്കപ്പെട്ടിരുന്ന അദ്ദേഹം ഭീമന്, ദ്രോണാചാര്യര്, കര്‍ണ്ണന് എന്നിവരുടെ ഗുരുവുമാണ്.\nക്ഷത്രിയരെ 21 തവണ വധിച്ചയാള്\nഹരിവംശ പുരാണം പറയുന്നതനുസരിച്ച്, മഹിഷ്മതി നഗറിലെ (ഇപ്പോള് മധ്യേന്ത്യ) ഹൈദേയ രാജവംശത്തിലെ രാജാവായിരുന്നു കാര്‍ത്ത്യവീരാര്‍ജ്ജുനന്. അദ്ദേഹത്തിന്റെ ഭരണകാലത്ത് ക്ഷത്രിയരുടെ ക്രൂരത കാരണം മറ്റ് ആളുകള് വളരെയധികം ബുദ്ധിമുട്ടുകള് നേരിടുകയുണ്ടായി. ഇതില് മനംനൊന്ത് ഭൂമി ദേവി മഹാവിഷ്ണുവിനെ സമീപിച്ചപ്പോള് അദ്ദേഹം തന്റെ ആറാമത്തെ അവതാരമായി പരശുരാമന്റെ രൂപത്തില് ഭൂമിയില് അവതരിക്കയുണ്ടായി. ക്ഷത്രിയരില് നിന്ന് 21 തവണ അദ്ദേഹം ഭൂമിയെ മോചിപ്പിച്ചു. പരശുരാമന് 21 തവണ ക്ഷത്രിയരെ ഭൂമിയില് നിന്ന് ഇല്ലാതാക്കിയെന്നും പുരാണങ്ങള് പറയുന്നു.\nMost read:ഗരുഡ പുരാണം പ്രകാരം മരണം അടുത്തെത്തിയ സൂചനകള്\nകേരളം സൃഷ്ടിച്ച പരശുരാമന്\nമലയാളികളുടെ ഭൂമിയായ കേരളം സൃഷ്ടിച്ചതും പരശുരാമനാണെന്ന് കഥകളുണ്ട്. തേത്രായുഗത്തിന്റെ അന്ത്യത്തില് ജനിച്ച് ദ്വാപരയുഗത്തിലുടനീളം പരശുരാമന് ജീവിച്ചുവെന്നും അദ്ദേഹം കലിയുഗത്തിന്റെ തുടക്കത്തിനു കൂടി സാക്ഷിയായെന്നും വിശ്വസിക്കപ്പെടുന്നു. ഹൈന്ദവ പുരാണങ്ങളിലെ ചുരുക്കം ചില ചിരഞ്ജീവികളില് ഒരാളായി പരശുരാമനെ കണക്കാക്കുന്നു. പരമശിവനെ പ്രസാദിപ്പിച്ചാണ് അദ്ദേഹം ദിവ്യമായ തന്റെ മഴു സ്വന്തമാക്കിയത്. ആ മഴു എറിഞ്ഞാണ് പരശുരാമന് കേരളം സൃഷ്ടിച്ചതെന്ന് കഥകള് പ്രകാരം വിശ്വസിച്ചുവരുന്നു.\nഅമരത്വത്തോടെ ജീവിക്കുന്ന വ്യക്തി\nആയുധങ്ങളായ ബ്രഹ്‌മാസ്ത്രം, വൈഷ്ണവാസ്ത്രം, പാശുപതാസ്ത്രം, എന്നിവ കൈവശമാക്കിയ രണ്ടേ രണ്ടു വ്യക്തികള് പരശുരാമനും ഇന്ദ്രജിത്തും ആയിരുന്നു. മഹാവിഷ്ണുവിന്റെ മറ്റ് അവതാരങ്ങളില് നിന്ന് വ്യത്യസ്തമായി നേരിട്ട് അവതരിച്ചതല്ല പരശുരാമന്. മറിച്ച്, ഒരു മനുഷ്യന്റെ ശരീരത്തിലേക്ക് തന്റെ ആത്മാവിനെ സന്നിവേശിപ്പിക്കുകയായിരുന്നു. അവതാരം ലക്ഷ്യം പൂര്‍ത്തിയാക്കിയ ശേഷം മഹാവിഷ്ണു പരശുരാമന്റെ ശരീരം ഉപേക്ഷിച്ചുവെന്നും അന്നുമുതല് പരശുരാമന് ഒരു സാധാരണ മനുഷ്യനായി ഭൂമിയില് ജീവിച്ചുവെന്നും വിശ്വസിക്കപ്പെടുന്നു.\nMost read:ലോകത്ത് നിന്ന് ഉടന് അപ്രത്യക്ഷമാകാന് പോകുന്ന 10 സ്ഥലങ്ങള്\nപരശുരാമ ജയന്തിയില്, സൂര്യോദയത്തിനു മുമ്പായി കുളി കഴിഞ്ഞശേഷം പരമ്പരാഗത വസ്ത്രങ്ങള് ധരിച്ചാണ് ഭക്തര് ദിവസം ആരംഭിക്കുന്നത്. തലേദിവസം രാത്രി മുതല് ആരംഭിച്ച് ഈ ദിവസം മുഴുവന് അവര് വ്രതം അനുഷ്ഠിക്കുന്നു. ഭക്തര് വിഷ്ണുവിന്റെ ഒരു രൂപമായ ലക്ഷ്മിനാരായണനെ ആരാധിക്കുകയും തുളസി ഇലകള്, ചന്ദന്, കുങ്കുമം, പുഷ്പങ്ങള് എന്നിവ അര്‍പ്പിക്കുകയും ചെയ്യുന്നു. ഈ ദിവസം നോമ്പ് അനുഷ്ഠിക്കുന്നതിലൂടെ ദമ്പതികള്‍ക്ക് ആണ്‍മക്കളെ നേടാനാകുമെന്നും വിശ്വസിക്കുന്നു. ത്രേതായുഗം തുടങ്ങിയതും ഈ ദിവസം തന്നെയാണെന്ന് പുരാണങ്ങള് പ്രകാരം വിശ്വസിച്ചുവരുന്നു.\nHappy Raksha Bandhan 2021: രക്ഷാബന്ധന് ദിനത്തില് പ്രിയപ്പെട്ടവര്‍ക്ക് കൈമാറാന് ഈ സന്ദേശങ്ങള്\nസമ്പത്തും ഐശ്വര്യവും നിങ്ങളെ വിട്ടുപോകില്ല; ഈ ഞായറാഴ്ച ഇത് ചെയ്താല്\nRead more about: hinduism festival spirituality ഉത്സവം ആത്മീയത\nParashurama Jayanti 2021: Date, time, significance, history and more about this Hindu festival\nAs per the Hindu calendar, every year Parashurama Jayanti falls in the month of Vaishakh on the third day of Shukla Paksha. Read on the significance, history and more about this Hindu festival.


THE INSIGHT | അതികായനൊപ്പം5നാള്…\nHome ENTERTAINMENT അതികായനൊപ്പം ...\n‘എനിക്കൊരു കാപ്പി കൂടി വേണം’ -നമ്മളെല്ലാം ചോദിച്ചിട്ടുണ്ട്. ചോദിക്കാറുണ്ട്. ഒരു കാപ്പി കുടിച്ചതിനു ശേഷം വീണ്ടുമൊന്നു കൂടി ചോദിക്കുകയാണ്. അങ്ങനെ ചോദിക്കുന്നതിന് നമ്മുടേതായ കാരണമുണ്ടാവാം. വെളിപ്പെടുത്തണമെന്ന് നിര്‍ബന്ധമില്ല. എന്നാല്, ഇങ്ങനെ രണ്ടാമത്തെ കാപ്പി ചോദിക്കുന്നത് വേദിയിലെ കഥാപാത്രമാണെങ്കിലോ? അയാള് എന്തിന് രണ്ടാമതൊരു കാപ്പി ചോദിച്ചു എന്നത് ആ ചോദ്യം വരുന്ന നിമിഷം തന്നെ പ്രേക്ഷകര്‍ക്ക് മനസ്സിലാവണം. അയാള്‍ക്ക് തലവേദനയാണോ? അയാള്‍ക്ക് തൊണ്ട വേദനയാണോ? അതോ ആദ്യത്തെ കാപ്പി വല്ലാതിഷ്ടപ്പെട്ടതു കൊണ്ടാണോ? എന്തുമാകട്ടെ. ആ ആശയം വിജയകരമായി വിനിമയം ചെയ്യുന്നിടത്താണ് നടന്റെ വിജയം. കൃഷ്ണമൂര്‍ത്തി പറഞ്ഞത് ഞാനും ഒപ്പമുള്ളവരും കേട്ടിരുന്നു. പിന്നെയും അദ്ദേഹം പലതും പറഞ്ഞു. നമ്മളൊക്കെ സാധാരണനിലയില് അവഗണിച്ചുകളയുന്ന ചെറിയ കാര്യങ്ങള്. അതിലുള്ള വലിയ ജീവിതസത്യങ്ങള്.\nഏതാണ്ട് 20 വര്‍ഷങ്ങള്‍ക്കു മുമ്പ്, കോളേജ് പഠനം പൂര്‍ത്തിയാക്കി എം.എ. പരീക്ഷാഫലം കാത്തിരിക്കുന്ന കാലത്താണ് നാടകാചാര്യന് കെ.ജി.കൃഷ്ണമൂര്‍ത്തിയെ കണ്ടത്, മൈസൂരില് നടന്ന ഒരു നാടക ക്യാമ്പില് വെച്ച്. ഒരു സുഹൃത്തിന്റെ നിര്‍ബന്ധ പ്രേരണയാലാണ് ഞാന് ആ ക്യാമ്പില് പങ്കെടുത്തത്. വെറുതെ എന്തിന്3ദിവസം പാഴാക്കുന്നു എന്നായിരുന്നു അന്നത്തെ എന്റെ ചിന്ത. എന്നാല്, ത്രിദിന ക്യാമ്പ് കഴിഞ്ഞപ്പോള് ഒരു വ്യക്തി എന്ന നിലയില് ഞാനാകെ മാറിയിരുന്നു. ജീവിതമെന്നത് വലിയൊരു നാടകമാണ്. നാടകമെന്നാല് ജീവിതവും. ഒരു നല്ല മനുഷ്യനു മാത്രമേ നല്ല കലാകാരനാവാന് പറ്റൂ. എന്നാല്, നല്ല കലാകാരന് നല്ല മനുഷ്യനാവാന് അനായാസം സാധിക്കും. അല്ലെങ്കില് അങ്ങനെ ആവും. എങ്ങനെ നല്ല മനുഷ്യനാവാം എന്ന ചിന്തയെങ്കിലും എന്നിലുയര്‍ത്താന് ആ ക്യാമ്പിന് സാധിച്ചു. ഇന്ന് ലോകത്തിനേറ്റവും അത്യാവശ്യവും എന്നാല് ആവശ്യത്തിനു പോലും ലഭ്യമല്ലാത്തതും നല്ല മനുഷ്യരെ ആണല്ലോ.\nലളിതമായ ഉദാഹരണങ്ങളില് കൂടി കെ.ജി.കെ. ആ3ദിവസം ഞാനടക്കമുള്ളവരെ പുതുവഴികളിലൂടെ കൈപിടിച്ചു നടത്തി. തികച്ചും പുത്തനുണര്‍വോടെയാണ് ക്യാമ്പില് നിന്ന് പുറത്തുവന്നത്. കൃഷ്ണമൂര്‍ത്തിയുടെ ക്യാമ്പില് ഒരിക്കല്‍ക്കൂടി പങ്കെടുക്കണമെന്ന് അന്നു തന്നെ ആഗ്രഹിച്ചതാണ്, തീരുമാനിച്ചതാണ്. പക്ഷേ, തിരക്കുകള് കാരണം, അല്ലെങ്കില് ഉഴപ്പുകാരണം പിന്നെ നടന്നില്ല. അവസരമുണ്ടായില്ല എന്നും പറയാം.\nസമകാലീന ഇന്ത്യന് നാടകവേദിയിലെ അതികായരില് ഒരാളാണ് കെ.ജി.കൃഷ്ണമൂര്‍ത്തി. വളരെ സജീവമായ നാടകപ്രവര്‍ത്തനം ചര്യയാക്കിയ പ്രഗത്ഭന്. നാടകനടി കൂടിയായ ഭാര്യ സുശീല കേളമനയും അദ്ദേഹത്തിന്റെ സപര്യയില് ഒപ്പമുണ്ട്. കര്‍ണ്ണാടകത്തിന്റെ തനതുകലാരൂപമായ യക്ഷഗാനം പാരമ്പര്യമായി കൈമുതലാക്കിയ പ്രശസ്തമായ തറവാട്ടിലെ അംഗമാണ് കൃഷ്ണമൂര്‍ത്തി. വിഖ്യാതനായ ബി.വി.കാരന്തിന്റെ പഞ്ചാര ശാലെ എന്ന നാടകത്തില് ബാലതാരമായി 1969ല് നാടകവേദിയില് അരങ്ങേറ്റം. ഹെഗ്ഗോഡുവില് കെ.വി.സുബ്ബണ്ണയുടെ മേല്‍നോട്ടത്തില് പ്രവര്‍ത്തിച്ചിരുന്ന നിനാസം നാടകവേദി ആയിരുന്നു ആദ്യ കളരി. കാരന്ത് പഞ്ചാര ശാലെ ഒരുക്കിയതും നിനാസത്തിനു വേണ്ടി തന്നെ. പിന്നെ ഏറെക്കാലം കൃഷ്ണമൂര്‍ത്തി നിനാസത്തില് തന്നെ തുടര്‍ന്നു. നിനാസം തിയേറ്റര് ഇന്‍സ്റ്റിറ്റ്യൂട്ടില് നിന്ന് ഒരു വര്‍ഷത്തെ തിയേറ്റര് ഡിപ്ലോമ കോഴ്‌സും പൂര്‍ത്തിയാക്കി.\nജീവിതസഖിയായ സുശീലയെ അദ്ദേഹം കണ്ടുമുട്ടിയതും നിനാസത്തിലെ വേദിയില് തന്നെ -ശാകുന്തളത്തില് കൃഷ്ണമൂര്‍ത്തി ദുഷ്യന്തനും സുശീല ശകുന്തളയുമായിരുന്നു. നിനാസത്തില് നിന്ന് ഡല്‍ഹി നാഷണല് സ്‌കൂള് ഓഫ് ഡ്രാമയില് പഠിക്കാന് പോയ കൃഷ്ണമൂര്‍ത്തി 1984 മികച്ച വിജയം നേടി പുറത്തിറങ്ങി. ഇതിനു ശേഷം അദ്ദേഹം രാജ്യം മുഴുവന് ചുറ്റിസഞ്ചരിച്ചു, നാടകങ്ങള് അണിയിച്ചൊരുക്കി അവതരിപ്പിക്കാനും ക്യാമ്പുകള് സംഘടിപ്പിക്കാനുമായി. അദ്ദേഹം മുതിര്‍ന്നവര്‍ക്കു വേണ്ടിയും കുട്ടികള്‍ക്കു വേണ്ടിയും നാടകങ്ങള് തയ്യാറാക്കി. കുട്ടികള്‍ക്കു വേണ്ടി മുതിര്‍ന്നവര് തന്നെ അവതരിപ്പിക്കുന്ന നാടകങ്ങളായിരുന്നു സവിശേഷത. ഒട്ടേറെ നാടകങ്ങളിലും സിനിമകളിലും കൃഷ്ണമൂര്‍ത്തി അഭിനയിച്ചു.\nകര്‍ണ്ണാടകയിലെ ഷിമോഗ ജില്ലയിലെ ശരാവതി നദിക്കരയിലെ മനോഹരമായ തുമാരി എന്ന ഗ്രാമത്തില് 1990ല് കൃഷ്ണമൂര്‍ത്തി സ്ഥാപിച്ച കിന്നരമേള ലോകപ്രസിദ്ധമാണ്. മുതിര്‍ന്നവരുടെ ഒരു നാടകസംഘമാണത് -അവതരണം കുട്ടികള്‍ക്കു വേണ്ടി, ചെറുപ്പക്കാര്‍ക്കു വേണ്ടി. പുതുനാമ്പുകളില് നാടകത്തിന് പ്രചാരമുണ്ടാക്കുക എന്നതിലുപരി അവരെ നല്ല പൗരന്മാരായി വാര്‍ത്തെടുക്കുക എന്നതാണ് കിന്നരമേള കൊണ്ട് കൃഷ്ണമൂര്‍ത്തി ലക്ഷ്യമിട്ടത്. ഇതിനുവേണ്ടി തന്നെയാണ് കുട്ടികളുടെ നാടകം മുതിര്‍ന്നവര് അവതരിപ്പിക്കുക എന്ന ആശയം അദ്ദേഹം പ്രാവര്‍ത്തികമാക്കിയതും.\nഒരു ദിവസം പകല് സമയത്തെ2അവതരണങ്ങളുമായി ഈ നാടകസംഘം കര്‍ണ്ണാടകത്തിലെ വിദ്യാലയങ്ങള് മുഴുവന് ചുറ്റി സഞ്ചരിക്കുന്നു. 8 മുതല് 14 വരെ പ്രായമുള്ളവരെ ലക്ഷ്യമിട്ടായിരിക്കും ഒരെണ്ണമെങ്കില് രണ്ടാമത്തേത് കോളേജ് വിദ്യാര്‍ത്ഥികള്‍ക്കായുള്ളതാണ്. ഒരിടത്ത് രാവിലെയാണെങ്കില് അടുത്ത വേദിയില് ഉച്ചതിരിഞ്ഞായിരിക്കും അവതരണം. പരമാവധി5മുതല് 10 വരെ കിലോമീറ്റര് ചുറ്റളവിലായിരിക്കും ഒരു ദിവസത്തെ2അവതരണങ്ങള്. ജൂലൈ മുതല് സെപ്റ്റംബര് വരെയും നവംബര് മുതല് ഫെബ്രുവരി വരെയുമുള്ള2സീസണുകളിലായാണ് കിന്നരമേളക്കാര് നാടകവുമായി വേദിയിലെത്തുക.2സീസണിലും കൂടി 100 മുതല് 120 വരെ വേദികള്.\nഒബ്ബനോബ്ബ രാജനിദ്ദ വേദിയില്\nകുട്ടികളുടെ നാടകം കൃഷ്മൂര്‍ത്തിക്ക് കുട്ടിക്കളിയല്ല. മുതിര്‍ന്നവര്‍ക്ക് നാടകം ചെയ്യുന്നതിനെക്കാള് ക്ലേശകരമാണ് മുതിര്‍ന്നവരെ വെച്ച് കുട്ടികളുടെ നാടകം ചെയ്യുക എന്ന് അദ്ദേഹത്തിന്റെ പക്ഷം. ഷേക്‌സ്പിയറുടെ കിങ് ലിയര് ആധാരമാക്കി കൃഷ്ണമൂര്‍ത്തി അണിയിച്ചൊരുക്കിയ ഒബ്ബനോബ്ബ രാജനിദ്ദ ദേശീയതലത്തില് തന്നെ വലിയതോതില് പ്രശംസിക്കപ്പെട്ടു. കിങ് ലിയര് പോലുള്ള വിഷയങ്ങള് കുട്ടികള്‍ക്ക് മനസ്സിലാവാത്തതാണെന്ന മുന്‍ധാരണയാണ് പലപ്പോഴും വിനയാവുന്നതെന്ന് കൃഷ്ണമൂര്‍ത്തി പറയുന്നു. പ്രായമായവര് വൃദ്ധഭവനങ്ങളിലും മറ്റും ഉപേക്ഷിക്കേണ്ടവരല്ലെന്ന ധാരണ കുട്ടികളില് ഉണര്‍ത്താന് കിങ് ലിയറിനാവും. ശരിയാണ്, ഒരു നാടോടിക്കഥ പറയുമ്പോലെയാണ് കൃഷ്ണമൂര്‍ത്തി ലിയര് രാജാവിനെ കുട്ടികള്‍ക്കു മുന്നിലെത്തിച്ചത്.\nകിങ് ലിയര് ആധാരമാക്കി കൃഷ്ണമൂര്‍ത്തി അണിയിച്ചൊരുക്കിയ ഒബ്ബനോബ്ബ രാജനിദ്ദ\nകിന്നരമേളയുമായി സഹകരിക്കുന്ന കൃഷ്ണമൂര്‍ത്തി അടക്കമുള്ള കലാകാരന്മാര് മുതിര്‍ന്നവരുടെ നാടകത്തിലും അഭിനയിക്കാറുണ്ട്. നാടകസംഘത്തിനു പുറത്തുള്ള സംവിധായകരായിരിക്കും അതിന്റെ ചുമതല വഹിക്കുക. കലാകാരന്മാര്‍ക്ക് പരിശീലനം നല്‍കി നാടകപ്രചാരകരാക്കി മാറ്റുന്ന പദ്ധതിയും കിന്നരമേളയിലൂടെ കൃഷ്ണമൂര്‍ത്തി ആസൂത്രണം ചെയ്ത് നടപ്പാക്കുന്നുണ്ട്. ഇതിനു പുറമെ അദ്ധ്യാപനത്തില് നാടകരീതികള് സ്വാംശീകരിക്കുന്നതു സംബന്ധിച്ച് അദ്ധ്യാപകര്‍ക്ക് പരിശീലനവും നല്‍കുന്നു. കിന്നരമേളയ്ക്ക് 25 തികഞ്ഞപ്പോള് കിന്നരമേള ബാലനാടക പഠന കേന്ദ്രം എന്നൊരു സ്ഥാപനത്തിനും കെ.ജി.കെ. തുടക്കമിട്ടിട്ടുണ്ട്.\nഒബ്ബനോബ്ബ രാജനിദ്ദ കാണാനെത്തിയ കുട്ടിക്കൂട്ടം\n1989 മുതല് കൃഷ്ണമൂര്‍ത്തി തൃശ്ശൂര് സ്‌കൂള് ഓഫ് ഡ്രാമയില് പഠിപ്പിക്കാന് ഇടയ്ക്ക് വരാറുണ്ട്. കെ.ജി.കൃഷ്ണമൂര്‍ത്തിയുടെ ക്യാമ്പില് ഒരിക്കല്‍ക്കൂടി പങ്കെടുക്കണമെന്ന ആഗ്രഹം എന്നെ സംബന്ധിച്ചിടത്തോളം ഇപ്പോള് സഫലമാവുകയാണ്. കൃഷ്ണമൂര്‍ത്തി വരുന്നു5ദിവസത്തെ നാടകക്യാമ്പുമായി, ഇങ്ങ് തിരുവനന്തപുരത്ത്. ഒപ്പം സുശീലയുമുണ്ട്. ആര്‍ക്കു വേണമെങ്കിലും കെ.ജി.കെയുടെ കളരിയില് പങ്കാളികളാവാം. പ്രിയ സുഹൃത്ത് പ്രശാന്ത് നാരായണന് നേതൃത്വം നല്‍കുന്ന കളത്തിന്റെ ഓണററി ഡയറക്ടറായി കെ.ജി.കെ. ചുമതലയേല്‍ക്കുകയാണ്. അതിന്റെ ഭാഗമായാണ് ജനുവരി3മുതല്7വരെ പഞ്ചദിന അഭിനയക്കളരിയായ അകക്കളം സംസ്ഥാനതലത്തില് സംഘടിപ്പിക്കുന്നത്. അകക്കളത്തില് നാടകാഭിനയത്തിന്റെ വിവിധ പ്രയോഗവശങ്ങള് കൃഷ്ണമൂര്‍ത്തി പരിശീലിപ്പിക്കും.\nതന്റെ നാടകജീവിതത്തില് സംതൃപ്തനാണോ എന്ന് കെ.ജി.കെയോട് ചോദിക്കണം. ഉടനെ വരും ഉത്തരം ‘അല്ല’ എന്ന്. ‘ഈ മേഖലയില് ഒരിക്കലും സംതൃപ്തി ലഭിക്കില്ല. കാരണം ഇനിയുമേറെ കാര്യങ്ങള് ചെയ്യാനുണ്ടെന്ന ബോധം എല്ലായ്‌പ്പോഴുമുണ്ടാവും. ഇനിയും മികച്ച രീതിയില് ചെയ്യാനുണ്ടെന്ന ബോധവും. ഒരു പ്രൊഡക്ഷന് കഴിയുമ്പോള് അതു കഴിഞ്ഞു എന്ന ചിന്ത വരും. ഒരാഴ്ച കഴിയുമ്പോള് വീണ്ടും അടുത്ത ജോലിക്ക് മനസ്സില് തിരക്കായി’ -ഒരു ആചാര്യനു മാത്രം പറയാനാകുന്ന വാക്കുകള്. ‘നാടകമെന്നാല് പരസ്പരം മനസ്സിലാക്കലാണ് -ഒരു ധാരണ തന്നെ. ഇടയ്ക്ക് ചില തെറ്റിദ്ധാരണകള് ഉണ്ടാവാം. പക്ഷേ, അവിടെ ദ്വേഷത്തിനു സ്ഥാനമില്ല’ -അദ്ദേഹം പറയുന്നു.\nPrevious articleമാര്‍ക്കിടുന്നവരുടെ ശ്രദ്ധയ്ക്ക്..\nNext articleപ്രണയത്തിന് പ്രായവിലക്ക്!!


കുറ്റിപ്പുറം പാലത്തിനടിയിൽ സൈനികായുധങ്ങൾ; ദുരൂഹതയുടെ ചുരുളഴിക്കുമോ സിബിഐ | CBI will investigate the case weapons found under kuttippuram bridge – News18 Malayalam\nസംഭവത്തിന് ശേഷം ഒന്നരവർഷം പിന്നിട്ടപ്പോഴാണ് കഴിഞ്ഞ ജൂലൈയിൽ അന്വേഷണം സിബിഐ ഏറ്റെടുക്കുന്നത്.\nLast Updated : October 11, 2019, 20:46 IST\n2018 ജനുവരി നാലിനാണ് കുറ്റിപ്പുറം പാലത്തിനടിയിൽ ദുരൂഹസാഹചര്യത്തിൽ ചില വസ്തുക്കൾ കാണപ്പെട്ടുവെന്ന വിവരം പൊലീസിന് ലഭിക്കുന്നത്. തുടർന്ന് നടത്തിയ അന്വേഷണത്തിൽ കണ്ടെത്താനായത് ഞെട്ടലുളവാക്കുന്ന വസ്തുതകളായിരുന്നു. വൻനാശത്തിന് ശേഷിയുള്ള5ക്ലേമോർ മൈനുകൾ, മൈനുകൾ പൊട്ടിക്കാൻ ഉപയോഗിക്കുന്ന ആറ് പൾസ് ജനറേറ്ററുകൾ, ഇവയെ ബന്ധിപ്പിക്കുന്ന കേബിളുകൾ, ഗ്രനേഡുകൾ പൊട്ടിക്കാൻ ഉപയോഗിക്കുന്ന ട്യൂബ് ലോഞ്ചറുകൾ, സെൽഫ് ലോഡിംഗ് റൈഫിളുകളിൽ ഉപയോഗിക്കുന്ന വെടിയുണ്ടകൾ. പാലത്തിന്‍റെ അ‍ഞ്ചാം തൂണിനടുത്തുള്ള വെള്ളക്കെട്ടിന് അടുത്തായിരുന്നു ഇവയെല്ലാം കാണപ്പെട്ടത്. ചാക്കിൽ നിറച്ച നിലയിലായിരുന്നു വെടിയുണ്ടകൾ.\nപിന്നീട് നടത്തിയ പരിശോധനയിലാണ് ഇവ സൈനിക ആവശ്യത്തിന് ഉപയോഗിക്കുന്നവയാണെന്ന കണ്ടെത്തലുണ്ടായത്. വീണ്ടും പാലത്തിനടിയിലെ മണൽ നീക്കി പരിശോധന നടന്നു. ചതുപ്പിൽ സൈനികവാഹനങ്ങൾ താഴ്ന്ന് പോകാതിരിക്കാനുള്ള ഷീൽഡുകളുടെ അവശിഷ്ടങ്ങൾ കണ്ടെത്താനായി. ഇത്രയും ആയുധങ്ങൾ എങ്ങനെയെത്തിയന്ന കൊണ്ടുപിടിച്ച അന്വേഷണമായിരുന്നു മലപ്പുറം പൊലീസിന്‍റെ നേതൃത്വത്തിൽ പിന്നീട് നടന്നത്.\nമഹാരാഷ്ട്രയിലെ ചന്ദ്രാപൂർ ആയുധ നിർമാണശാലയിൽ നിന്നുള്ളതായിരുന്നു കണ്ടത്തിയ ആയുധങ്ങളെന്ന് പൊലീസ് അന്വേഷണത്തിൽ വ്യക്തമായി. 2001ലാണ് ഇവ നിർമ്മിച്ചത്. പുൽഗാവ്, പൂനെ എന്നിവിടങ്ങളിലെ ഡിപ്പോകളിലേക്ക് കൈമാറിയ ആയുധങ്ങളായിരുന്നു പാലത്തിനടിയിൽ കണ്ടെത്തിയത്. ഇത് ഏതു വിധത്തിൽ കുറ്റിപ്പുറത്ത് എത്തിയെന്ന അന്വേഷണത്തിന്‍റെ ഭാഗമായി മലപ്പുറം ഡിസിആർബി ഡി വൈ എസ് പി ജയ്സൺ കെ എബ്രാഹാമിന്‍റെ നേതൃത്വത്തിലുള്ള സംഘം മഹാരാഷ്ട്രയിലെത്തി അന്വേഷണം നടത്തി. മഹാരാഷ്ട്രയിലെ രണ്ട് ആയുധഫാക്ടറികളിലും വിവരങ്ങൾ തേടിയെങ്കിലും സൈന്യത്തിന്‍റെ ഭാഗത്തു നിന്നുണ്ടായത് നിസഹകരണമാണ്.\nഇത് തിരൂർ ഡി വൈ എസ് പിയുടെ അന്വേഷണറിപ്പോർട്ടിലും തൃശൂർ റേഞ്ച് ഐജിയുടെ റഫറൻസ് റിപ്പോർട്ടിലും ചൂണ്ടിക്കാട്ടിയിട്ടുണ്ട്. ആയുധവുമായി ബന്ധപ്പെട്ട രേഖകൾ വിശദമായി പരിശോധിക്കാൻ സൈന്യം അനുവാദം നൽകിയില്ലെന്നും റിപ്പോർട്ടിൽ വ്യക്തമാക്കുന്നുണ്ട്. ഇക്കാര്യം ചൂണ്ടിക്കാട്ടി ഡിജിപി രണ്ട് തവണ സൈന്യത്തിന് കത്തയച്ചു. ഇതിന് മാസങ്ങൾക്ക് ശേഷമാണ് മറുപടി കിട്ടിയത്. പൊലീസ് ആവശ്യപ്പെട്ട രേഖകൾ പഴയതാണെന്നും ഡിജിറ്റൽ രേഖകളില്ലാത്തിനാൽ ഇവ ലഭ്യമാക്കുന്നതിൽ ബുദ്ധിമുട്ട് ഉണ്ടെന്നുമായിരുന്നു മറുപടി. ഇതിനിടെ മലപ്പുറത്ത് സൈനിക ഇന്‍റലിജൻസ് വിഭാഗം വിവരശേഖരണം നടത്തിയെങ്കിലും തുടർനടപടികൾ ഉണ്ടായില്ല.\nസംഭവത്തിന് ശേഷം ഒന്നരവർഷം പിന്നിട്ടപ്പോഴാണ് കഴിഞ്ഞ ജൂലൈയിൽ അന്വേഷണം സിബിഐ ഏറ്റെടുക്കുന്നത്. സിബിഐയുടെ തിരുവനന്തപുരം യൂണിറ്റിനാണ് അന്വേഷണച്ചുമതല. ദേശീയ അന്തർദേശീയ പ്രാധാന്യമുള്ള കേസ് ആയതിനാൽ ദേശീയ അന്വേഷണ ഏജൻസിയോ സിബിഐയോ അന്വേഷിക്കണമെന്ന പൊലീസ് ആവശ്യത്തെ തുടർന്നാണ് അന്വേഷണം സിബിഐക്ക് കൈമാറിയത്. പൂനയിലെയും പുൽഗാവിലെയും ഡിപ്പോകളിൽ ആണ് പൊലീസ് അന്വേഷണം എത്തി നിൽക്കുന്നത്. അതിനപ്പുറത്തക്കുള്ള വിവരങ്ങളൊന്നും സൈന്യത്തിൽ നിന്നും പൊലീസിന് ലഭിച്ചിട്ടില്ല.\nഈ സാഹചര്യത്തിൽ സിബിഐ അന്വേഷണം ആരംഭിക്കുക ഡിപ്പോകളിൽ നിന്നും ഏത് സൈനിക വിഭാഗത്തിനും യൂണിറ്റുകൾക്കുമാണ് ആയുധങ്ങൾ കൈമാറിയത് എന്നതിനെ കേന്ദ്രീകരിച്ചായിരിക്കും. രാജ്യസുരക്ഷയുമായി ബന്ധപ്പെട്ട സംഭവത്തിന്‍റെ കുരുക്കഴിക്കാൻ സിബിഐക്കാവുമോ, അതിനെത്രനാൾ വേണ്ടിവരും എന്നതാണ് ഉയരുന്ന ചോദ്യം.\nFirst published: October 11, 2019, 20:46 IST\ncbiCBI CaseCBI Probekuttippuram


നവജാത ശിശുവിനെ ആറാം നിലയില്‍നിന്ന് എറിഞ്ഞു കൊലപ്പെടുത്തി ; അമ്മക്കെതിരെ കേസ് – Times Kerala\nനവജാത ശിശുവിനെ ആറാം നിലയില്‍നിന്ന് എറിഞ്ഞു കൊലപ്പെടുത്തി ; അമ്മക്കെതിരെ കേസ്\nമുംബൈ : പ്രസവിച്ചതിന് പിന്നാലെ കുഞ്ഞിനെ അപ്പാർട്ട്മെന്റിലെ ആറാം നിലയിൽനിന്ന് എറിഞ്ഞ് കൊന്ന സംഭവത്തിൽ അമ്മയ്ക്കെതിരേ പോലീസ് കേസെടുത്തു. മുംബൈ പാന്ത് നഗർ ഗൗരീശങ്കർ വാഡിയിൽ താമസിക്കുന്ന 25 വയസ്സുകാരിക്കെതിരെയാണ് കേസെടുത്തത് .\nപ്രസവത്തിന് ശേഷം താൻ തന്നെയാണ് കുഞ്ഞിനെ ഫ്ളാറ്റിൽനിന്ന് താഴേക്ക് എറിഞ്ഞതെന്ന് യുവതി സമ്മതിച്ചു . അവിവാഹിതയായ യുവതി ഗർഭിണിയായ വിവരം ബന്ധുക്കളോ സുഹൃത്തുക്കളോ അറിഞ്ഞിരുന്നില്ല . തുടർന്ന് ഫ്ളാറ്റിനുള്ളിൽ പെൺകുഞ്ഞിനെ പ്രസവിക്കുകയായിരുന്നു . പ്രസവത്തിന് ശേഷം അല്പനേരത്തേക്ക് യുവതി അബോധാവസ്ഥയിലായി . ബോധം തെളിഞ്ഞതിന് പിന്നാലെ കുഞ്ഞിനെ താഴേക്ക് എടുത്ത് എറിയുകയായിരുന്നു .\nഅടുത്ത ദിവസം അപ്പാർട്ട്മെന്റിൽ എത്തിയ പാൽ വിതരണക്കാരനാണ് ചോരയിൽ കുളിച്ചു കിടക്കുന്ന കുഞ്ഞിന്റെ മൃതദേഹം കണ്ടത് . തുടർന്ന് ഇയാൾ മറ്റു താമസക്കാരെയും സുരക്ഷാ ജീവനക്കാരെയും വിവരമറിയിച്ചു . എന്നാൽ ഫ്ളാറ്റിൽ ഗർഭിണിയായ ആരെങ്കിലും ഉണ്ടായിരുന്നോ എന്നതിൽ മറ്റു താമസക്കാർക്കും കൃത്യമായ വിവരമുണ്ടായിരുന്നില്ല . ഇതോടെ പോലീസ് താമസക്കാരെ മുഴുവൻ നിരീക്ഷിച്ചുവരികയായിരുന്നു .\nഇതിനിടെയാണ് അവശയായ നിലയിൽ 25-കാരി ഫ്ളാറ്റിൽനിന്നു പുറത്തേക്കിറങ്ങിയത് . എന്തു പറ്റിയെന്ന് തിരക്കിയ വനിതാ പോലീസിനോട് സുഖമില്ലെന്നും ആശുപത്രിയിൽ പോകണമെന്നും യുവതി ആവശ്യപ്പെട്ടു . തുടർന്ന് വനിതാ പോലീസ് തന്നെ യുവതിയെ ആശുപത്രിയിൽ എത്തിക്കുകയായിരുന്നു . വിശദമായ പരിശോധനയ്ക്ക് ശേഷമാണ് യുവതിയുടെ പ്രസവം കഴിഞ്ഞെന്നും അതിനെത്തുടർന്നാണ് ആരോഗ്യനില മോശമായതെന്നും ഡോക്ടർമാർ അറിയിക്കുന്നത് . പോലീസ് ചോദ്യംചെയ്തപ്പോൾ യുവതി കുറ്റം സമ്മതിക്കുകയും ചെയ്തു .\nതലയ്ക്കേറ്റ മാരകമായ പരിക്കാണ് നവജാത ശിശുവിന്റെ മരണകാരണമെന്ന് പോസ്റ്റുമോർട്ടം റിപ്പോർട്ടിൽ പറയുന്നു . ജനനസമയത്ത് കുഞ്ഞിന് ജീവനുണ്ടായിരുന്നതായും ഡോക്ടർമാർ വ്യക്തമാക്കി .


മുളവൂരില് വീടിന്റെ സംരക്ഷണ ഭിത്തി തകര്‍ന്നു\nThursday, June 20, 2019 Last Updated 58 Min 30 Sec ago English Edition\nമൂവാറ്റുപുഴ: കാലവര്‍ഷത്തെ തുടര്‍ന്നുണ്ടായ കനത്ത മഴയില് വീടിന്റെ സംരക്ഷണ ഭിത്തി തകര്‍ന്നു. പായിപ്ര ഗ്രാമപഞ്ചായത്ത് അഞ്ചാം വാര്‍ഡില് മുളവൂര് പള്ളിപ്പടിയ്‌ക്കല് മൈതീന്റെ വീടിനോട് ചേര്‍ന്നുള്ള സംരക്ഷണ ഭിത്തിയാണ് തകര്‍ന്നത്.\nചൊവ്വാഴ്‌ച രാത്രിയുണ്ടായ മഴയിലാണ് വന്‍ശബ്‌ദത്തോടെ വീടിന്റെ സംരക്ഷണ ഭിത്തി തകര്‍ന്ന് വീഴുകയായിരുന്നു. സമീപത്തുണ്ടായിരുന്ന സഹോദരന് ഇബ്രാഹിമിന്റെ വീട്ടിലേയ്‌ക്കാണ് കല്ലും മണ്ണും വീണത്. ഇതുമൂലം ഇബ്രാമിന്റെ ബാത്ത്‌റൂമും തകര്‍ന്നു. വീടിന്റെ ഭിത്തിക്കും കേടുപാടുകള് സംഭവിച്ചു. വില്ലേജ് അധികൃതര് സ്‌ഥലത്തെത്തി പരിശോധന നടത്തി. മഴ ഇനിയും തുടര്‍ന്നാല് ബാക്കി ഭാഗവും തകര്‍ന്ന് വീഴുമെന്ന ഭീതിയിലാണ്.


വാഴക്കുളം പഞ്ചായത്തില് മുന്നണികളുടെ പോരാട്ടം കനത്തു\nMonday 19 October 2015 10:27 pm IST\nആലുവ: വാഴക്കുളം ഗ്രാമപഞ്ചായത്ത് കാനാംപറമ്പ് മൂന്നാം വര്‍ഡില് മുന്നണികളുടെ പോരാട്ടം കനത്തു. കുത്തക സീറ്റ് നിലനിര്‍ത്താന് കോണ്‍ഗ്രസും കുത്തക തകര്‍ക്കാന് സിപിഎമ്മും ഇവര്‍ക്കിടയില് താമര വിരിയിക്കാന് ബിജെപിയും രംഗത്തിറങ്ങിയതോടെ പോരാട്ടം ശക്തിപ്പെട്ടിരിക്കുകയാണ്. ഇടത് സ്ഥാനാര്‍ത്ഥിയായി പി.കെ. മണിയും ഐക്യമുന്നണി സ്ഥാനാര്‍ത്ഥിയായി എം.ഇ. അബ്ദുള് കെരീമും ബിജെപി സ്ഥാനാര്‍ത്ഥിയായി ശ്രീരേഷു (കുട്ടന്)മാണ് ഇഞ്ചോടിച്ച് പോരടിക്കുന്നത്. ഇടതുസ്ഥാനാര്‍ത്ഥി പി.കെ. മണി കര്‍ഷക തൊഴിലാളി യൂണിയന് വാഴക്കുളം വില്ലേജ് പ്രസിഡന്റും സിപിഎമ്മിന്റെ മുന് ലോക്കല് കമ്മിറ്റി അംഗവുമാണ്. വാഴക്കുളം പഞ്ചായത്തില് ജനറല് സീറ്റില് ഏക പട്ടികജാതി വിഭാഗക്കാരനാണ് മണി. മണിയുടെ ജനകീയ പിന്തുണയാണ് ജനറല് വാര്‍ഡില് മത്സരിപ്പിക്കാന് സിപിഎം നേതൃത്വത്തെ പ്രേരിപ്പിച്ചത്. ബി.എ, എല്.എല്.ബി പഠന കാലത്ത് എസ്എഫ്‌ഐ ആലുവ ഏരിയ സെക്രട്ടറിയായിരിക്കെ നിരവധി തവണ പോലീസ് മര്‍ദ്ദനമേറ്റിട്ടുണ്ട്. ചെറുകിട വ്യവസായ സ്ഥാപനത്തില് ജോലി ചെയ്യുകയാണ്. യുഡിഎഫ് സ്ഥാനാര്‍ത്ഥിയായി മത്സരിക്കുന്ന അബ്ദുള് കെരീം സിറ്റിംഗ് മെമ്പര് ലൈല അബ്ദുള്‍കെരീമിന്റെ ഭര്‍ത്താവാണ്. കോണ്‍ഗ്രസ് വാഴക്കുളം മണ്ഡലം ജനറല് സെക്രട്ടറിയാണ്. മുന്‍മന്ത്രി ടി.എച്ച്. മുസ്തഫയുടെ തറവാട് വീടിരിക്കുന്ന വാര്‍ഡാണിത്. മുന് പഞ്ചായത്ത് പ്രസിഡന്റ് ടി.എച്ച്. അബ്ദുള്‍ജബ്ബാറിന്റെ സാന്നിദ്ധ്യവും ഇക്കുറിയും വോട്ടാക്കാമെന്ന പ്രതീക്ഷയിലാണ് അബ്ദുള് കെരീം. ബി.ജെ.പി സ്ഥാനാര്‍ത്ഥി ശ്രീരേഷ് യുവമോര്‍ച്ച പഞ്ചായത്ത് ഭാരവാഹിയാണ്. ബി.ജെ.പിക്ക് കാലങ്ങളായി ലഭിക്കുന്ന വോട്ടുകള്‍ക്ക് പുറമെ എസ്എന്‍ഡിപി ധാരണ വഴി ലഭിക്കുന്ന വോട്ടുകളും ബിജെപിയുടെ ജയം ഉറപ്പാക്കുമെന്നാണ് ബി.ജെ.പി കേന്ദ്രങ്ങള് പറയുന്നത്.\nകീഴ്മാട് ഡിവിഷനില് തീപാറും പോരാട്ടം വിജയം ഉറപ്പിച്ച് ദിനില് ദിനേശ്\nചെമ്മനാട് പഞ്ചായത്തില് 22 വാര്‍ഡില് ബിജെപിക്കെതിരെ രഹസ്യ ധാരണ\nആലപ്പുഴയിലെ പോരാട്ടം സാമൂഹ്യനീതിക്കായി\nകേന്ദ്രാവിഷ്‌കൃത പദ്ധതികള് സംസ്ഥാന സര്‍ക്കാര് അട്ടിമറിക്കുന്നു: ബിജെപി\n'അനൂപിന്റെ പോരാട്ടം ഞങ്ങളേറ്റെടുക്കും'\nകരുത്തറിയിച്ച് ബിജെപി; നാടെങ്ങും ആഹ്ളാദം


മഴയെത്തും മുന്‍പേ ജനപങ്കാളിത്തത്തോടെ ആരോഗ്യ ജാഗ്രത പ്രവര്‍ത്തനങ്ങള്\nBy: K B Bainda Published on: 17 May, 2019 11:52 AM IST\nവാഴക്കുളം: മഴക്കാല മുന്നൊരുക്കത്തിന്റെ ഭാഗമായി വാഴക്കുളം ബ്ലോക്ക് പഞ്ചായത്തിന്റെ നേതൃത്വത്തില് ആരോഗ്യ ജാഗ്രത പകര്‍ച്ച വ്യാധി പ്രതിരോധ യജ്ഞം 2019 സംഘടിപ്പിച്ചു. തദ്ദേശ സ്വയംഭരണ സ്ഥാപനങ്ങളുടെ നേതൃത്വത്തില് ജനകീയ പങ്കാളിത്തത്തോടെ ആരോഗ്യസുരക്ഷയ്ക്ക് മാലിന്യ മുക്ത പരിസരം എന്ന ക്യാമ്പയിന് നടത്താന് തീരുമാനിച്ചു. ആരോഗ്യവകുപ്പും ബന്ധപ്പെട്ട ഏജന്‍സികളും ശുചീകരണ പ്രവര്‍ത്തനങ്ങള് ഏകോപിപ്പിക്കും. ഈ മാസം 11 ന് ശുചീകരണ പ്രവര്‍ത്തനങ്ങള് ആരംഭിക്കും.\nഗാര്‍ഹികം, സ്ഥാപനം, പൊതു തലം എന്നിങ്ങനെ മൂന്നായി പ്രവര്‍ത്തനമേഖലയെ വിഭജിച്ചിട്ടുണ്ട്. ഓരോ പഞ്ചായത്തിലും വാര്‍ഡ് തല ആരോഗ്യ ശുചിത്വ സമിതി പ്രത്യേക യോഗം ചേരും. ശുചിത്വ മാപ്പിംഗ്, മൈക്രോ ലെവല് കര്‍മ്മപദ്ധതി രൂപീകരണം എന്നിവയ്ക്കായി വാര്‍ഡു തല ആരോഗ്യ ശുചിത്വ സമിതിയെ ചുമതലപ്പെടുത്തി.\n50 വീടിന് ഒരു സ്‌ക്വാഡ് എന്ന അടിസ്ഥാനത്തില് വാര്‍ഡ് തല ശുചിത്വ സ്‌ക്വാഡ് രൂപീകരിക്കും. ആഴ്ചയില് ഒരു ദിനം ആരോഗ്യജാഗ്രത ദിനമായി ആചരിക്കും. പകര്‍ച്ച വ്യാധികള് തടയുന്നതിനായി കൊതുകിന്റെ ഉറവിടം നശിപ്പിക്കുകയാണ് പ്രധാന പ്രവര്‍ത്തനം. കെട്ടിട നിര്‍മ്മാണ മേഖല, തോട്ടം മേഖല, തീരദേശ മേഖല എന്നിവിടങ്ങളിലെ മാലിന്യ നിര്‍മാര്‍ജ്ജന രീതികള് സ്‌ക്വാഡ് നിരീക്ഷിക്കും. കുടിവെള്ളത്തിന് ഗുണമേന്മ പരിശോധിച്ച് ക്ലോറിനേഷന് നേതൃത്വം നല്‍കും.\n11, 12 തീയതികളിലായി ക്ലീനിങ് ക്യാമ്പയിന്, 16 ന് ഡെങ്കു ഡേ, 17 ന് പ്ലാന്റേഷന് ക്യാമ്പയിന് എന്നിവയാണ് സംഘടിപ്പിച്ചിരിക്കുന്നത്. കൂടാതെ 18 ന് തോട്ടം മേഖല, കെട്ടിട നിര്‍മ്മാണ സൈറ്റ് എന്നിവിടങ്ങളില് കൊതുക് നിര്‍മാര്‍ജന പ്രവര്‍ത്തനങ്ങള് ഏകോപിപ്പിക്കും. 25 ന് ഹോട്ടല് പരിശോധന, 26ന് കുടിവെള്ള സംരക്ഷണ പ്രവര്‍ത്തനങ്ങള് എന്നിവയാണ് സംഘടിപ്പിച്ചിരിക്കുന്നത്.\nവാഴക്കുളം ബ്ലോക്ക് പഞ്ചായത്ത് വൈസ് പ്രസിഡണ്ട് ജോജി ജേക്കബിന്റെ അധ്യക്ഷതയില് നടന്ന യോഗം പ്രസിഡണ്ട് മുംതാസ് ടീച്ചര് ഉദ്ഘാടനം ചെയ്തു. ബ്ലോക്ക് പഞ്ചായത്ത് മെമ്പര്‍മാര്, ഗ്രാമ പഞ്ചായത്ത് പ്രസിഡണ്ടുമാര്, ആരോഗ്യ വകുപ്പ് ഉദ്യോഗസ്ഥര് തുടങ്ങിയവര് പങ്കെടുത്തു.\nക്യാപ്ഷന്: ആരോഗ്യ ജാഗ്രത സമിതി യോഗം വാഴക്കുളം ബ്ലോക്ക്\nEnglish Summary: Vazhakulam cleaning


Tech Archives - NAATTUVAARTHA\nഫെയ്‌സ്ബുക്കില് ശരിയായ വാര്‍ത്തകളേക്കാള് കൂടുതല് ലൈക്കും ഷെയറും കമന്‍റും വ്യാജ വാര്‍ത്തകള്‍ക്കാണെന്ന് പഠനം. ന്യൂയോര്‍ക്ക് സര്‍വകലാശാലയിലേയും ഫ്രാന്‍സിലെ ഗ്രെനോബിള് ആല്‍പ്‌സ് സര്‍വകലാശാലയിലേയും ഗവേഷകര് നടത്തിയ പഠനത്തിലാണ് കണ്ടെത്തല്. വ്യാജ വാര്‍ത്തകളില് ആറിരട്ടി ഇടപെടല് നടക്കുന്നുണ്ടെന്നാണ് പഠനം പറയുന്നത്. 2020 ആഗസ്റ്റ് മുതല്…\nട്വിറ്ററിന് പകരമായെത്തിയ കൂ ആപ്പ് ഉപയോക്താക്കള് ഒരു കോടിയിലേക്ക്. ആപ്പ് നിലവില് വന്ന് പതിനാറു മാസത്തിനു ശേഷമാണ് നേട്ടം കൈവരിച്ചിരിക്കുന്നത്. ഒരു വര്‍ഷം കൊണ്ട് പത്തു കോടി ഉപഭോക്താക്കളെ ലക്ഷ്യമിടുന്നതായി കൂ ആപ്പിന്റെ സഹസ്ഥാപകനും സി.ഇ.ഒയുമായ അപ്രമേയ രാധാകൃഷ്ണ പറഞ്ഞു. കേന്ദ്രസര്‍ക്കാരും…\nതിരുവമ്പാടി: അരിപ്പാറ വെള്ളച്ചാട്ടം ശനിയാഴ്ച മുതല് ടൂറിസ്റ്റുകള്‍ക്കായി തുറക്കും. കോവിഡ് മാനദണ്ഡങ്ങള് പാലിച്ചുകൊണ്ട് എത്തുന്ന സന്ദര്‍ശകര്‍ക്ക് മാത്രമാണ് പ്രവേശനം അനുവദിക്കുക. ആര് ടി പി സി ആര് നെഗറ്റീവ് ടെസ്റ്റ് സര്‍ട്ടിഫിക്കറ്റ്, 10 ദിവസത്തിന് മുമ്പെങ്കിലും ഒരു ഡോസ് വാക്‌സിന് എടുത്തവര്,…\nഹെല്‍മെറ്റില് ക്യാമറ റെക്കോര്‍ഡിങ് ഉപയോഗിക്കുന്നതിനെതിരെ മോട്ടോര് വാഹന വകുപ്പ് കര്‍ശന നടപടിക്ക് ഒരുങ്ങുന്നു. സെക്ക്ഷന് 53 പ്രകാരം പൊതുജനത്തിനും വാഹനമോടിക്കുന്നയാള്‍ക്കും അപകടം ഉണ്ടാക്കുന്ന പ്രവൃത്തിയാണ് ഇതെന്നാണ് അധികൃതര് വ്യക്തമാക്കുന്നത്. വീഡിയോ ചിത്രീകരിക്കുന്ന ഹെല്‍മെറ്റ് ഉപയോഗിച്ചാല് ലൈസന്‍സും ആര്‍സി ബുക്കും സസ്‌പെന്‍ഡ് ചെയ്യുന്നത്…\nSpecial News Tech\nമനുഷ്യർക്ക് സന്ദർശിക്കാൻ കഴിയാത്ത നഗരങ്ങളോ?\nഎത്ര വലിയ പ്രതിസന്ധികളും മറികടന്ന് ലക്ഷ്യ സ്ഥാനത്ത് എത്തിച്ചേരുക എന്നതാണ് ഏതൊരു സഞ്ചാരിയുടെയും പ്രധാന ലക്ഷ്യം. എന്നാൽ നമുക്ക് അങ്ങനെ എല്ലാ സ്ഥലത്തും കയറി ചെല്ലാൻ പറ്റില്ല. ലോകത്ത് സന്ദർശന നിരോധനം ഏർപ്പെടുത്തിയിരിക്കുന്ന കുറച്ചു സ്ഥലങ്ങളെ നമുക്ക് പരിചയപ്പെടാം.. വടക്കൻ സെന്റിനൾ…\nGeneral Special News Tech\nസഞ്ചാരികളുടെ പേടിസ്വപ്നമായ ഇന്ത്യയിലെ ഏറ്റവും അപകടകരമായ5റോഡുകൾ\nസഞ്ചാരികളുടെ പേടിസ്വപ്നമായ ഇന്ത്യയിലെ അഞ്ചു റോഡുകളെ കുറിച്ചാണ് നമ്മൾ ഇവിടെ പരിചയപ്പെടുന്നത്. ഏറ്റവും അപകടകരമായ റോഡുകൾ ഏതെന്നു ചോദിച്ചാൽ പല സഞ്ചാരികളും (വിദേശികൾ ഉൾപ്പെടെ) തിരഞ്ഞെടുക്കുന്നത് ഇന്ത്യയിലെ റോഡുകളാണ്. സഞ്ചാരികൾക്ക് പേടി പേടിസ്വപ്നമായി മാറിയ ആ അഞ്ച് റോഡുകളെ കുറിച്ച്. സോജിലാ…\nസമൂഹ മാധ്യമങ്ങളിലെ വ്യാജ പ്രൊഫൈലുകള് എങ്ങനെ തിരിച്ചറിയാം?\nഒരു തമാശക്കാണ് പലരും വ്യാജ പ്രൊഫൈലുകള് തുടങ്ങുന്നത്. പിന്നീട് സ്വന്തം പ്രൊഫൈലില് കമന്റ് ഇടാന് മടിയുള്ള ഇടത്ത് ഈ വ്യാജ പ്രൊഫൈലില് നിന്നും കമന്റിട്ട് രസം കണ്ടെത്തും. കരുതിക്കൂട്ടി തയ്യാറാക്കുന്ന വ്യാജ പ്രൊഫൈലുകള് പണം തട്ടിപ്പിനും, സ്ത്രീ പീഢനത്തിനും, കുട്ടികളെ ദുരുപയോഗം…\nസ്മാര്‍ട്ട് ഫോണിലെ 4G സ്പീഡ് വര്‍ദ്ധിപ്പിക്കാന് ഒരു ചെറിയ ട്രിക്ക്\nഇന്ത്യന് വിപണിയില് ഇപ്പോള് ബഡ്ജറ്റ് റെയിഞ്ചില് തന്നെ 4ജി സ്മാര്‍ട്ട് ഫോണുകള് ലഭിക്കുന്നുണ്ട്. സ്മാര്‍ട്ട് ഫോണുകള് ഉപഭോതാക്കളില് ഏറെ ഭാഗവും ഉപഭോതാക്കള് 4ജി സ്മാര്‍ട്ട് ഫോണുകള് തന്നെയാണ് ഉപയോഗിക്കുന്നത്. എന്നാല് മിക്ക ഉപഭോതാക്കളും നേരിടുന്ന ഒരു പ്രധാന പ്രശ്നം നെറ്റ്‌വർക്ക് ഇഷ്യൂ…


രണ്ടാം ഏകദിനത്തിലും ഇന്ത്യക്ക് തോല്‍വി; ഓസീസിന് പരമ്പര - News-Dubai Malayali\nHome INDIA രണ്ടാം ഏകദിനത്തിലും ഇന്ത്യക്ക് തോല്‍വി; ഓസീസിന് പരമ്പര\nഓസ്ട്രേലിയയ്ക്കെതിരായ രണ്ടാം ഏകദിനത്തിലും ഇന്ത്യക്ക് തോല്‍വി. ഓസീസിന്‍റെ 390 റണ്‍സ് വിജയലക്ഷ്യം പിന്തുടര്‍ന്ന ഇന്ത്യയ്ക്ക് അമ്ബതോവറില് ഒമ്ബതു വിക്കറ്റ് നഷ്ടത്തില് 338 റണ്‍സെടുക്കാനേ സാധിച്ചുള്ളു. ഇതോടെ മൂന്ന് മത്സരങ്ങളടങ്ങിയ ഏകദിന പരമ്ബര ഓസീസ് സ്വന്തമാക്കി.\nഇന്ത്യക്കായി നായകന് വിരാട് കോഹ്‌ലിയും (89) കെ.എല്. രാഹുലും (76) അര്‍ധ സെഞ്ചുറി നേടി മികച്ച ബാറ്റിംഗ് കാഴ്ചവച്ചെങ്കിലും വിജയതീരത്തെത്തിക്കാന് സാധിച്ചില്ല. കൂറ്റന് വിജയലക്ഷ്യം പിന്തുടര്‍ന്നിറങ്ങിയ ഇന്ത്യക്ക് ഓപ്പണര്‍മാര് ഭേദപ്പെട്ട തുടക്കമാണ് നല്‍കിയത്. ആദ്യ വിക്കറ്റില് 58 റണ്‍സാണ് മായങ്ക്-ധവാന് സഖ്യം കൂട്ടിച്ചേര്‍ത്തത്.\nമൂന്നാം വിക്കറ്റില് ഒത്തുചേര്‍ന്ന കോഹ്‌ലി-ശ്രേയസ് അയ്യര് സഖ്യവും മികച്ച കളിയാണ് കാഴ്ചവച്ചത്. 38 റണ്‍സെടുത്ത അയ്യരെ സ്റ്റീവ് സ്മിത്ത് തകര്‍പ്പന് ക്യാച്ചിലൂടെ പുറത്താക്കിയാണ് ഈ കൂട്ടുകെട്ട് പൊളിച്ചത്. നാലാം വിക്കറ്റില് കെ.എല്. രാഹുലിനെ കൂട്ടുപിടിച്ച് കോഹ്‌ലി 72 റണ്‍സിന്‍റെ കൂട്ടുകെട്ടും ഉണ്ടാക്കി. എന്നാല് സെഞ്ചുറിയിലേക്ക് കുതിക്കുകയായിരുന്ന കോഹ്ലിയെ ഹെന്‍റിക്സ് തകര്‍പ്പന് ക്യാച്ചിലൂടെ പുറത്താക്കി ഈ സഖ്യവും തകര്‍ത്തു.\nനേരത്തേ, ടോസ് നേടി ബാറ്റ് ചെയ്ത ഓസീസ് നിശ്ചിത 50 ഓവറില് നാലു വിക്കറ്റ് നഷ്ടത്തില് 389 റണ്‍സാണ് നേടിയത്. ബാറ്റ് ചെയ്ത അഞ്ചുപേരും അര്‍ധസെഞ്ചുറി പിന്നിട്ട മത്സരത്തില് സ്റ്റീവ് സ്മിത്തിന്‍റെ സെഞ്ചുറിയാണ് നിര്‍ണായകമായത്. തുടര്‍ച്ചയായ രണ്ടാം മത്സരത്തിലാണു സ്മിത്ത് സെഞ്ചുറി നേടിയത്. 62 പന്തില് നിന്ന് സെഞ്ചുറി തികച്ച സ്മിത്ത് 64 പന്തില് നിന്ന് 104 റണ്‍സെടുത്ത് പുറത്തായി.\nPrevious articleമുഹമ്മദ് ബിൻ റാഷിദ് അൽ മക്തൂം സോളാർ പാർക്ക് 3.2 ലക്ഷം വീടുകളിലേക്ക് ഊർജമെത്തിക്കും\nNext articleകേരളത്തിൽ ഇന്ന് 5643 പേര്‍ക്ക് കോവിഡ് സ്ഥിരീകരിച്ചു


കാര് രജിസ്‌ട്രേഷന് വിവാദം; സുരേഷ് ഗോപിക്കെതിരെ കെ.സുരേന്ദ്രന് – Chandrika Daily\nBy chandrika Thursday November 2, 2017 12:14 pm\nകാര് രജിസ്‌ട്രേഷന് വിവാദം; സുരേഷ് ഗോപിക്കെതിരെ കെ.സുരേന്ദ്രന്\nകണ്ണൂര്: സുരേഷ് ഗോപി എം.പിക്കെതിരെ ഉയര്‍ന്ന വിവാദങ്ങളില് പ്രതികരണവുമായി ബി.ജെ.പിസംസ്ഥാന ജനറല് സെക്രട്ടറി കെ.സുരേന്ദ്രന്. സുരേഷ്‌ഗോപി നികുതി വെട്ടിപ്പ് നടത്തിയിട്ടുണ്ടെങ്കില് സര്‍ക്കാര് അന്വേഷിച്ച് നടപടിയെടുക്കണമെന്ന് സുരേന്ദ്രന് പറഞ്ഞു….\nകണ്ണൂര്: സുരേഷ് ഗോപി എം.പിക്കെതിരെ ഉയര്‍ന്ന വിവാദങ്ങളില് പ്രതികരണവുമായി ബി.ജെ.പിസംസ്ഥാന ജനറല് സെക്രട്ടറി കെ.സുരേന്ദ്രന്. സുരേഷ്‌ഗോപി നികുതി വെട്ടിപ്പ് നടത്തിയിട്ടുണ്ടെങ്കില് സര്‍ക്കാര് അന്വേഷിച്ച് നടപടിയെടുക്കണമെന്ന് സുരേന്ദ്രന് പറഞ്ഞു. പുതുച്ചേരിയില് സുരേഷ്‌ഗോപി നികുതി വെട്ടിച്ച് കാര് രജിസ്റ്റര് ചെയ്ത സംഭവത്തിലായിരുന്നു സുരേന്ദ്രന്റെ പ്രതികരണം. കണ്ണൂരില് വാര്‍ത്താസമ്മേളനത്തില് പങ്കെടുക്കുകയായിരുന്നു സുരേന്ദ്രന്.\nസുരേഷ്‌ഗോപി കാര് വാങ്ങിയിട്ട് കുറേ നാളായെന്നും അതില് നികുതി വെട്ടിപ്പ് നടത്തിയിട്ടുണ്ടോയെന്ന് അന്വേഷിച്ച് കണ്ടെത്തേണ്ടത് സര്‍ക്കാരാണെന്നും സുരേന്ദ്രന് പറഞ്ഞു. സി.പി.എം സംസ്ഥാന സെക്രട്ടറി കൊടിയേരി ബാലകൃഷ്ണന് കള്ളക്കടത്തുകാരന്റെ കാര് യാത്രാ വിവാദം മറച്ചുവെക്കാനാണ് സുരേഷ്‌ഗോപിയുടെ കാര് വിവാദമാക്കുന്നതെന്നും സുരന്ദ്രന് പറഞ്ഞു. സംഭവത്തില് സുരേഷ്‌ഗോപിക്കെതിരെ പരാതിയുമായി യൂത്ത് കോണ്‍ഗ്രസ് സംസ്ഥാന സെക്രട്ടറി എം. ധനീഷ് ലാല് രംഗത്തുവന്നിരുന്നു. ആരോപണത്തില് നടപടിയെടുക്കണമെന്ന് ട്രാന്‍സ്‌പോര്‍ട്ട് കമ്മീഷണര് അനില് കാന്തിന് നല്‍കിയ പരാതിയില് ധനീഷ് ലാല് ആവശ്യപ്പെട്ടു.\nപുതുച്ചേരിയില് വ്യാജ വിലാസത്തില് കാര് രജിസ്റ്റര് ചെയ്ത സംഭവത്തില് താരങ്ങളുമുണ്ടെന്ന് ഒരു വാര്‍ത്താ ചാനലാണ് പുറത്തുകൊണ്ടുവന്നത്. നടി അമലപോളും ഫഹദ്ഫാസിലും ഇത്തരത്തില് നികുതി വെട്ടിപ്പ് നടത്തിയിട്ടുണ്ടെന്ന് പുറത്തുവന്നതിന് പിന്നാലെയാണ് സുരേഷ്‌ഗോപിയുടെ നികുതി വെട്ടിപ്പും വെളിച്ചെത്തുവരുന്നത്. 75ലക്ഷത്തോളം വിലയുള്ള ആഢംബരകാറായ ഓഡി ക്യൂ 7ആണ് സുരേഷ്‌ഗോപിയുടേത്. ഇത് പുതുച്ചേരിയിലാണ് രജിസ്റ്റര് ചെയ്തിരിക്കുന്നത്. കഴിഞ്ഞ വര്‍ഷം തന്നെ ഇത്തരത്തില് ആരോപണമുര്‍ന്നപ്പോള് തനിക്ക് പുതുച്ചേരിയില് അഡ്രസ്സുണ്ടെന്ന് സുരേഷ്‌ഗോപി പ്രതികരിച്ചിരുന്നു.\nCategories: Culture, More, Views Tags: k surendran, kodiyeri balakrishnan, pondichery registration, suresh gopi, suresh gopi mp


സുന്ദരിമാരുടെ മാറ്റ് കൂട്ടുന്ന കസവും കരയും-Kerala Piravi vibrant colours of Kerala shaped simplicity of set mundu kasavu neriyathu\nഒരു സ്വകാര്യ ചടങ്ങിന് കേരള വേഷം അണിഞ്ഞെത്തിയ ലിസ്സി, ജ്യോതിക, രാധിക, അമല, തബു, ശ്രീപ്രിയ എന്നിവര്. കടപ്പാട്: ഫേസ് ബുക്ക്\nഇത്രയും ലളിതവും സുന്ദരുമായ ഒരു വസ്ത്രം ലോകത്ത് മറ്റെവിടെയെങ്കിലും ഉണ്ടോ എന്ന് സംശയമാണ്\nലോകത്തിലെ ഏറ്റവും സുന്ദരമായ വേഷമെന്ത് എന്ന് ചോദിച്ചാല് ഒട്ടും ആലോചിക്കാതെ മലയാളി പറയും മുണ്ടും നേര്യതുമാണ് എന്ന്. കൈത്തറിയില് നെയ്തെടുക്കുന്ന കേരളത്തിന്‍റെ തനത് വേഷം അതിന്‍റെ ലാളിത്യവും തെളിമയും കൊണ്ടാണ് മികച്ചതാവുന്നത്. കോടി നിറത്തില് കസവോ നിറമുള്ള കരയോ, അല്ലെങ്കില് അത് രണ്ടുമോ ചേര്‍ന്നതാണ് വസ്ത്രത്തിലെ നിറങ്ങള്. മലയാളിയുടെ അന്തസ്സും അടയാളവുമായി മാറിയ ആ വേഷത്തിനെക്കുറിച്ച് തിരുവിതാംകൂര് രാജ കുടുംബാംഗം അശ്വതി തിരുനാള് ഗൗരി ലക്ഷ്മി ഭായ് പറയുന്നതിങ്ങനെ.\n‘ധരിക്കുന്ന വസ്ത്രത്തെ നിർണയിക്കുന്നത് ആ നാട്ടിലെ ചുറ്റുവട്ടമാണ്. ഉദാഹരണത്തിന്, രാജസ്ഥാനിലെ വസ്ത്രങ്ങള് വളരെ വർണാഭമാണ്. കാരണം ചുറ്റിലും നിറമില്ലാത്ത മരുഭൂമിയാണ്. അപ്പോള് വസ്ത്രങ്ങള്‍ക്ക് നിറം കൂടിയേ തീരൂ. കേരളത്തിലെ സ്ഥിതി മറിച്ചാണ്. നിറ സമൃദ്ധമാണ് കേരളം. പച്ച നിറം പ്രത്യേകിച്ചും. അപ്പോള് വസ്ത്രത്തില് നിറം കുറഞ്ഞാലും സാരമില്ല. അതുകൊണ്ടാണ് കോടി നിറം (വെള്ളയല്ല) നമുക്ക് പ്രിയങ്കരമായി തീര്‍ന്നത്.’\nകൈത്തറി വ്യവസായം കേരളത്തില് പ്രധാനമായും മൂന്നിടങ്ങളിലാണുള്ളത്. തിരുവനന്തപുരത്തെ ബാലരാമപുരം, കണ്ണൂര്, ചേന്ദമംഗലം, കൂത്താമ്പിള്ളി എന്നീ സ്ഥലങ്ങളില്.\nTags: Fashion, Fashion trends, Handloom, kerala\nസംസ്ഥാനത്ത് ഒരു വിഭാഗം വ്യാപാരികൾ കടകളടച്ച് പ്രതിഷേധിക്കുന്നു\nനെഹ്റയുടെ വിരമിക്കൽ മത്സരത്തിൽ കീവീസിനെതിരെ കന്നി വിജയം തേടി ഇന്ത്യ ഇന്നിറങ്ങും